വനിതാലോകം: ജയാ ബച്ചന് എന്ന ‘അമ്മ’\nPosted by Sapna Anu B.George at 9:33 AM\nപ്രതികരിക്കു സുഹൃത്തുക്കളെ! ഒരു വിലപേശലിനല്ല,പക്ഷെ ഒന്നറിഞ്ഞിരികാനാണ് അഭിപ്രായങ്ങള്!\n30/4/07 8:52 PM\nഅത് പിന്നെ ഹേമമാലിനിയുടെ പുത്രികള് എന്നല്ലേ ധര്‍മ്മേന്ത്രയുടെ എന്നതിനേക്കാളും നമ്മള് കേള്‍ക്കാ. ചെക്കന് കൊച്ചാവുമ്പൊ അച്ചനെ വെച്ചല്ലേ പറയാ? ആരാണ് കൂടുതല് ഫേമസ് എന്നതിലും വരും. ഇന്ദിരാജീന്റെ മക്കള്, മരുമക്കള്, ഗ്രാന്റ് ചില്‍ഡ്രണ് എന്നല്ലേ കേട്ടോണ്ടേയിരിക്കുന്നെ...ഇനിയും അനേക വര്‍ഷങ്ങള് കേള്‍ക്കാന് പോവുന്നതും...\nഅതോണ്ട് നമുക്കിത് ഇപ്പൊ തല്‍ക്കാലത്തേക്ക് വിട്ടു കൊടുക്കാം :)\n30/4/07 9:27 PM\nഓഫ്: ഇവിടെ പെണ്ണെഴുത്തിന്റെ കൂട്ടത്തില് നമ്മുടെ ‘രജി ചന്ദ്രശേഖറു’മുണ്ടല്ലോ! :)\nമൂപ്പരുടെ ‘ആഗ്രഹ’പ്രകാരം ഇട്ടതാണോ? അതോ ആളുകളെ തെറ്റിദ്ധരിപ്പിച്ചതിനുള്ള ശിക്ഷയോ?\nസ്വപ്ന ചേച്ചി, അമ്മയുടെ പേര് ചേര്‍ത്തറിയുന്നവരും, അമ്മയുടെ പേര് ഇനീ‍ഷ്യലായി ചേര്‍ക്കുന്നവരും ധാരാളമില്ലേ?\nഒരു നല്ല ഉദാ‍ഹരണമം. മാഡം ക്യൂറി & പിയറീ ക്യൂറീ. രണ്ടാള്‍ക്കും നൊബേല് സമ്മാനം കിട്ടിയതാ.(മാഡം ക്യൂറിയ്ക്ക്ക് രണ്ട്, പിയറി ക്യൂറിയ്ക്ക് ഒന്ന്) പക്ഷേ നോബേല് സമ്മാനം കിട്ടിയ മോള് അറിയപ്പെടുന്നത് മാഡം ക്യൂറിടേ മോളേന്നാ.\nപരാജിതന്, ചൂണ്ടി കാണിച്ചതിനു നന്ദി.\nശരിയാക്കി. പെണ്ണെഴുത്തുക്കാരെ കണ്ടു പിടിക്കാനുള്ള പാടേ!\n30/4/07 10:28 PM\nഅച്ഛന്റെ പേരില് അറിയപ്പെട്ടാലും, എന്തെങ്കിലും കുറവോ കുറ്റമോ വന്നാല് അവിടെ അമ്മയുടെ പേര് പറയും, അമ്മ വളര്‍ത്തിയതിന്റെ ദോഷമാണെന്ന്.\n1/5/07 7:24 AM\nഎല്ലാ സമൂഹങ്ങളിലും സ്ത്രീയുടെ വ്യക്തിത്വം നേരിടുന്ന അടിച്ചമര്‍ത്തല് ശക്തിയാണിതു്. ഇതു പുരുഷവര്‍ഗ്ഗകേന്ദ്രീകൃതം മാത്രമായ ഒരു പരിപാടിയല്ല, മറിച്ചു് സ്ത്രീമനസ്സിലും ഈ സ്ത്രീവിരുദ്ധത വളരെ ആഴത്തില് വേരുറച്ചു പോയിരിക്കുന്നു, അടിമച്ചങ്ങല പൊട്ടിച്ചെറിയാന് വിമുഖരായ അടികളെപ്പോലെ. ഗര്‍ഭം മുതല് പേറുന്ന ഉത്തരവാദിത്വത്തില് നിന്നും ഒഴിഞ്ഞുമാറിപോകുന്ന അച്ഛന് പക്ഷേ അനായാസമായി സ്വാഭാവികമായി അവകാശിയാവുന്ന ഈ അന്യായം മനുഷ്യകുലം വളര്‍ത്തിക്കൊണ്ടു വന്ന സാമൂഹികക്രമങ്ങളുടെ പൊളിച്ചെഴുത്തിന്റെ അനിവാര്യതയിലേയ്ക്കാണു് വീണ്ടും വിരല്‍ചൂണ്ടുന്നതു്. അച്ഛനേക്കാള് ഞാനെന്റെ അമ്മയെ സ്നേഹിക്കുന്നു.\n2/5/07 8:38 PM\n‘പെണ്ണെഴുത്തുകള്‘ എന്നൊരു തരംതിരിവ് വനിതാലോകത്തില് ഞാന് ഇപ്പോഴാണ് കണ്ടത്. ‘വനിതാ ബ്ലോഗേര്‍സിന്റെ ബ്ലോഗുകള്’ എന്ന അര്‍ഥത്തിലാണ് അതു ചെയ്തതെന്നു മനസ്സിലായി. പക്ഷേ ‘പെണ്ണെഴുത്ത്‘ എന്നത് ഒരു സങ്കുചിത അര്‍ഥത്തിലാണ് സാധാരണ ഉപയോഗിച്ചുകാണാറ്.\nഅത്കൊണ്ട്, പെണ്ണെഴുത്തുകള് എന്ന ലേബലിനെപ്പറ്റിയും ആ ലേബലിനു കീഴെ നമ്മുടെ ബ്ലോഗുകളെ പിടിച്ചിട്ടതിനെപ്പറ്റിയും ഒന്നുകൂടി ആലോചിക്കണം, എന്നു വിനീതമായി അഭ്യര്‍ഥിയ്ക്കുന്നു...അപേക്ഷിയ്ക്കുന്നു.\nഒന്നുകില് ‘പെണ്ണെഴുത്തുകള്‘ എന്ന ലേബല് മാറ്റണം\nഅല്ലെങ്കില് ‘പെണ്ണെഴുത്ത്’ എന്ന വാക്കിന്റെ പ്രചാരത്തിലുള്ള അര്‍ഥം പൊളിച്ചെഴുതണം. എന്താണു നമുക്കു ചെയ്യാന് പറ്റുക എന്നാലോചിക്കാം.\nഒരു വനിതാ ബ്ലോഗര്\n8/5/07 9:04 AM\n'വനിതാ മെമ്പറേം കൂടി... ബുദ്ധിമുട്ടി കഷ്ടപ്പെട്ട്...'\nഎന്ന നെടുമുടിയുടെ ഡയലോഗിനു ശേഷം രസകരമായ ഒരു വനിതാ പ്രയോഗം കാണുന്നത് ബൂലോഗത്താണു.....\nഇപ്പോഴിതാ വനിതാ ബ്ലോഗേഴ്സും.......\n8/5/07 9:15 AM\nആ ലേബലിട്ടത് ഞാനാണ്. പെണ്ണെഴുത്ത് സങ്കുചിത അര്‍ത്ഥത്തിലാണ് അറിയാം ;). പെണ്ണെഴുത്ത് എന്ന ലേബലിന്റെ അര്‍ത്ഥം പൊളിച്ചെഴുതാമോ എന്നൊരു ശ്രമം കൂടിയാണ് :).ലേബലിന് താഴെ കാണുന്ന പോസ്റ്റുകള് എത്ര ശക്തമാകുന്നുവോ അതിനനുസരിച്ച് ആ ലേബല് ബൂലോഗത്തെങ്കിലും മായും എന്ന് വിശ്വസിക്കുന്നു. എത്ര വ്യതസ്ത ബ്ലോഗുകള് ആണ് അതില്!\nകഴിഞ്ഞ ദിവസം ഇഞ്ചി പറഞ്ഞു ഫെമിനിസറ്റ് എന്ന് വിളിക്കുന്നതൊരു തെറീയാണെന്ന്. ഞാനൊരു സ്ത്രീ ആണെന്നും പൊട്ടുകുത്താനും, സ്നേഹിക്കാനും കുട്ടികളെ പ്രസവിക്കാനും അതേ സമയം വിവരമുള്ളവള്ളായിരിക്കാനും എനിക്ക് അവകാശം ഉണ്ടെന്ന ഒരു പ്രഖ്യാപനം കൂടിയാണ് “ഞാന് പെണ്ണ്“ എന്ന് പറയുന്നത് എന്ന് കരുതുന്നു. ആ ചിന്താധാരയാണ് പെണ്ണെഴുത്ത് എന്ന ലേബല് ഇടാന് പ്രേരിപ്പിച്ചത്. അതിന്റെ അര്‍ഥം പൊളിച്ചെഴുതേണ്ടിയിരിക്കുന്നു.\n8/5/07 9:19 AM\nമക്കള് ആരുടെ പേരിലും അല്ല സ്വന്തം പേരില് അറിയപ്പെടണം എന്നാണ് ഡിങ്കന്റെ വിനീതമായ അഭിപ്രായം.പ്രശസ്തരല്ലാത്ത അമ്മയുടെ മക്കളായിട്ടും ആ അമ്മയുടെ പേര് സ്വന്തം നാമത്തിനോട് കൂട്ടിച്ചേര്‍ത്ത ഒരുപാട് പേരെ ഡിങ്കനറിയാം. ഉ.ദാ. പ്രശസ്ത ഹിന്ദി ചലച്ചിത്ര സം‌വിധായകന് ‘സഞയ് ലീല ബന്‍സാലി” അമ്മയുടെ പേരാണ് ചേര്‍ത്തിരിക്കുന്നത്.\nഈ വേറ്ഡ്- വെരീനെ കൊണ്ട് എന്താ ഉപകാരം?\n8/5/07 9:38 AM\nവേറെ എങ്ങാണ്ടാ ചാത്തന് കൂവി കാറി ന്നൊക്കെ കേട്ടാരുന്നു.. ആരും വിശ്വസിച്ചു കാണില്ലാന്ന് വിചാരിക്കുന്നു..\nഎന്നാല് ആത്മാര്‍ത്ഥമായി ഇതാ‍ാ. കൂ‍ൂ‍ൂ‍ൂ\nഷര്‍മിളാ ടാഗോറിന്റെ മകനാ സെയ്ഫ് അലി ഖാന്\nസിനിമാലോകത്ത് മൊത്തം സെയിഫിനും പെങ്ങള്‍ക്കും അമ്മേടെ വഹയാ അഡ്രസ്സ്..\nഅച്ഛന് മറ്റൊരു മേഖലയില് അതി പ്രശസ്തനായിട്ടും...\nകൂടുതല് പ്രശസ്തി ആര്‍ക്കാണോ അതു തന്നെ കാര്യം.. അല്ലാതെ ഇതില് ചൂടാവണ്ട കാര്യോന്നുമില്ലാ..:)\n8/5/07 9:41 AM\nഎല്ലാരും കൂടി പേരു പറഞ്ഞ് കളിക്ക്യാ ഇവിടെ....\nഎങ്കില് എന്റെ വക ഒരെണ്ണം ദേ പിടിച്ചോ....\n8/5/07 10:43 AM\nബാബാ കല്യാണീ കണ്ടു കാശു പോയല്ലേ..\n“പ്രതികരിക്കു സുഹൃത്തുക്കളെ! ഒരു വിലപേശലിനല്ല,പക്ഷെ ഒന്നറിഞ്ഞിരികാനാണ് “\nഇതിനെതിരെ എങ്ങിനെ ആണു പ്രതികരിക്കേണ്ടത്. അഛ്ന്റെ പേരില് അറിയണവരെ ഒക്കെ ചീത്ത വിളിക്കണൊ? അതോ അഛ്ന് പേരിലുള്ളവരെ ഇടത് വശത്തും , അമ്മ പേരിലുള്ളവരെ വലത് വശത്തും പട്ടിഅ തിരിച്ചിട്ട് എണ്ണം നോക്കി വേണോ? വിലപേശല് എന്താണെന്നു ഡിങ്കനു മനസിലായില്ല. ഇഞ്ചിചേച്ചിയും ഡാലിചേച്ചിയും പറഞ്ഞതൊണോട് യൊജിക്കുന്നു\nസാന്‍ഡൊ ആ ബാബ കല്യാണി കലക്കി\nചാത്തോ അടി.. അടി .. നിന്റെ കൂവല് ഈയിടെ കൂടുന്നുണ്ട് കുട്ടാ\nപാമ്പുകടിക്കാനായിട്ട് വേറ്ഡ് വെരി ഒന്നെടുത്ത് കളയോ?\nഞാനിപ്പഴാ കണ്ടത്;നല്ല കാര്യം!@\n-Sapna Anu B. George അല്ലേ?\n8/5/07 11:28 AM\nപണ്ട് സ്പാമരനാം ബോട്ടുകാരന് (സ്പാം) കേറി നിരങ്ങിയപ്പോള് ഇട്ടതാണ്. ഇനിയും വന്നാലോ എന്ന പേടി.\n8/5/07 11:39 AM\nസപ്ന :) ജയാബച്ചനേക്കാള്, പ്രസിദ്ധി, അമിതാബ് ബച്ചന് ആയതുകൊണ്ടായിരിക്കും. പ്രസിദ്ധിയുള്ളത് ആരാണ്, അവരുടെ മകന്, അല്ലെങ്കില് മകള്, അമ്മ, സഹോദരി, എന്ന നിലയിലൊക്കെയാണ് മിക്കവാറും മറ്റുള്ളവര് അറിയപ്പെടുന്നത്. ജയാ ബച്ചന്, സിനിമയിലും, രാഷ്ട്രീയത്തിലും, അറിയപ്പെടുന്ന വ്യക്തി ആയതുകൊണ്ട് നമ്മളൊക്കെ അവരെ അറിയുന്നു. അല്ലെങ്കില്, അമിതാഭ് ബച്ചന്റെ ഭാര്യ എന്ന നിലയില് അവരേയും, അമിതാഭ്ബച്ചന്റെ മകന് എന്ന നിലയില്, അഭിഷേകിനേയും, നമ്മള്, കൂടുതല് അറിയുമായിരുന്നു. ഇനി ഐശ്വര്യാറാ‍യിക്ക് മക്കള് ഉണ്ടാകുമ്പോള്, ജയാബച്ചന്, തന്റെ വിചാരങ്ങളൊക്കെ മാറ്റിപ്പറയാതിരുന്നാല് നന്ന്. ;)തന്റെ മകന്റെ പേരില് അറിയപ്പെടണം എന്നാവും അവരുടെ ആഗ്രഹം. അത് നടക്കുമോ? ഐശ്വര്യാറായിയുടെ മക്കള് എന്നേ എല്ലാവരും പറയൂ.\nഇനി അമ്മയുടെ പേരില് മക്കള് അറിയപ്പെടണമെങ്കില്, സ്കൂളിലും കോളേജിലും ചേര്‍ക്കുമ്പോള്, രക്ഷാകര്‍ത്താവ് എന്ന സ്ഥാനത്ത് അമ്മയുടെ പേര് ചേര്‍ക്കുക.\nഅരുന്ധതി റോയ് എന്നുപറയുമ്പോള്, മേരി റോയ് തന്നെയാണ് മിക്കവാറും കൂടെ വരുന്നത്. മാധവിക്കുട്ടിയുടെ മക്കള് എന്നല്ലേ പറയുന്നത്?\nപ്രസിദ്ധി തന്നെയാവും പ്രധാന കാര്യം.\n(ഓ.ടോ. രണ്ട് പ്രിയംവദയുണ്ടോ വനിതാലോകത്തില്?)\nമക്കള് എന്ന് മാതാ പിതക്കളേക്കാള് പ്രസിദ്ധരാവുന്നോ അന്ന് , അവര് സ്വന്തം പേരില് അരിയപ്പെടും.\nവരും തലമുറ, ചിലപ്പോള് മകന്റെ മേല്‍വിലാസത്തില് അച്ഛനെയും അമ്മയേയും തിരിച്ചറിയും.\n“ഐശ്വര്യാറായിയുടെ മക്കള് എന്നേ എല്ലാവരും പറയൂ“\nസൂ ചേച്ചീ ഒന്ന് സ്ഥലം വിട്ടേ...\nഅത് വേ ഇത് റേ...\nഅവന് അമിതാഭ് ബച്ചന്റെ കൊച്ചുമോനാ ...\nനേരത്തെത്തേ കൂവല് എഴുത്തിന് അല്ലാട്ടോ..\nഅതു ജയ ബച്ചന്റെ പരിദേവനം ഓര്‍ത്തിട്ടാ ട്ടോ...\n8/5/07 12:31 PM\nകാവ്യയുടെ, മിരയുടെ അങ്ങനെ ഒതിരിപേരുടെ അഛനാര്, അമ്മയാര്?. ഇവരുടെയൊക്കെ അനിയന്റെ അല്ലെങ്കില് ജേഷ്ടന്റെ പേരില് എന്തെ അവരുടെ അഛനും അമ്മയും അറിയപ്പെടുന്നില്ല. ഇവര് നാളെ ഒരു പത്രസമ്മേള്ളനം നടത്തി, ഇവര്‍കാര്‍ക്കും മകളുടെ പേരിലറിയപ്പെടാന് താല്‍പര്യമില്ലെന്ന് പറയുമോ???. എന്തൊരോ വരട്ട്.\nസ്വപ്നേച്ചി, മകന്റെ വിവാഹശേഷമേ ജയാബച്ചനു ഇങ്ങനെ തോന്നിയുള്ളൂ ? രാജീവ് ഗാന്ധി ഇന്ദിരാഗാന്ധിയുടെ മകനായിട്ടാണ് എല്ലാവരും കാണുന്നത്. രാജീവിന്റെ അച്ഛന് ഫിറോസ് ഗാന്ധിയാണെന്ന് പലര്‍ക്കും അറിയില്ല. ആര്‍ക്കാണ് കൂടുതല് പ്രശസ്തി, അവരുടെ പേരിലായിരിക്കും അവരുടെ മക്കള് അറിയപ്പെടുന്നത്.\nഈ ബ്ലോഗിന്റെ സൈഡില് ‘പെണ്ണെഴുത്തുകള്’ എന്നു പറഞ്ഞ് ഒരു ലിസ്റ്റിട്ടിട്ടുണ്ട്. എനിക്കിപ്പോള് ആകെ ഒരു കണ്‍ഫ്യൂഷന്.\n1.പെണ്ണുങ്ങള് എഴുതുന്നതിനെയാണോ പെണ്ണെഴുത്ത് എന്നു വിളിക്കേണ്ടത് ? അങ്ങനെയെങ്കില് ആണുങ്ങള് എഴുതുന്നതിനെ ആണെഴുത്ത് എന്ന് ആരും വിളിക്കാത്തതെന്തുകൊണ്ടാണ് ?\n2.ചുവരെഴുത്ത്, ചിത്രമെഴുത്ത്, ആധാരമെഴുത്ത്, കേട്ടെഴുത്ത്, കട്ടെഴുത്ത് എന്നിങ്ങനെയുള്ള ഒന്നാണോ ഈ പെണ്ണെഴുത്ത് എന്നതുകൊണ്ടുദ്ദേശിക്കുന്നത് ?\n3.പെണ്ണെഴുത്തിനുപയോഗിക്കുന്ന പെന്നും കീബോര്‍ഡും ഇതിനായി മാത്രം നിര്‍മ്മിച്ചിട്ടുള്ളതാണോ ?\n8/5/07 12:53 PM\nകൈതമുള്ളിന്റെ കമന്റ് പെരുത്തിഷ്ടപെട്ടു :-)\n8/5/07 1:02 PM\nഇക്കാര്യത്തില് കൂടുതല് പ്രശസ്തിയുള്ള ആളിന്റെ മകനായിട്ട് അറിയപ്പെടും എന്നല്ലേ പറയാനാവൂ ! ഒരുപാട് ഉദാഹരണങ്ങള് മുകളിലുണ്ട്..\nപിന്നെ ഈ കമന്റിട്ടതെന്തിനാന്ന് വച്ചാല്.. ഒരു ഓഫ്ഫിനു വേണ്ടിയാ..\nകുട്ടന്മേനോന്‍സേ... മൂന്നാമത്തെ ചോദ്യം\n(3.പെണ്ണെഴുത്തിനുപയോഗിക്കുന്ന പെന്നും കീബോര്‍ഡും ഇതിനായി മാത്രം നിര്‍മ്മിച്ചിട്ടുള്ളതാണോ ? )\nമറുപടി: അല്ല.. പെണ്ണെഴുത്തിനുള്ള പെന്നും കീബോര്‍ഡും ഒക്കെ വേറേ വഴിക്കും ഉപയോഗിക്കാം.. പക്ഷേ പെണ്ണിഴുത്തിനുള്ള ‘പെണ്ണ്‘ ഏതാണ്ടീ എഴുത്തിന് മാത്രമേ പറ്റൂ... വേറേ പ്രയോജനം ഒന്നും പ്രതീക്ഷിക്കരുത്\nnjaan world-touril aane...\n8/5/07 1:07 PM\nപെണ്ണെഴുത്തിനെ കുറിച്ച് ഒരു ലേഖനം ഇടേണ്ടിയിരിക്കുന്നു അല്ലേ കുട്ടന്മേന്നേ... വഴിണ്ടാക്കാ‍ാം.\nമനു വേള്‍ഡ് ടൂര് കഴിഞ്ഞ് വരുമ്പോള് പറയണേ.\nഅപ്പൊ ഡാലി എന്നാണു ലേഖനം ഇടുന്നേ...\nഎനിയ്ക്കും കുറേക്കാലമായുള്ള ഒരു സംശയം ആണ്....\n8/5/07 1:29 PM\nവേര്‍ഡ് ടൂറിനു പോണേനു മുന്നെ അതൊന്നു വിശദീകരിക്കണേ, പ്ലീസ്? തമാശയാണെങ്കില് ഒന്ന് ദയവായി നേരത്തെ പറയണേ. :)\nപെണ്ണെഴുത്ത് എന്നുദ്ദേശിക്കുന്നത് ഓ,എന്തോ കുത്തിക്കുറിക്കുന്നു, ശക്തിയില്ലാത്ത എഴുത്ത് എന്നു തന്നെയാണ്. ആഫ്രിക്കന് അമേരിക്കന് റൈറ്റേര്‍സ് എന്നുദ്ദേശിക്കുന്ന പോലെ തന്നെ. ഇന്ത്യന് ഇംഗ്ലീഷ് റൈറ്റേര്‍സ്. എന്തോ ചെയ്യാന് പറ്റാത്ത കാര്യം കാര്യമായി ചെയ്യുന്നു എന്നൊരു ധ്വനിയും മെയിന്‍സ്റ്റ്രീം എഴുത്ത് അല്ല എന്നൊരു ധ്വനിയുമുണ്ട്.\n8/5/07 1:31 PM\n"ഇത് അമ്മയുടെ ക്ഷമയുടെ അവസ്ഥാന്തരമോ, അതോ ഒരു തരം വിലപേശലിന്റെ അവസാനമോ?".\nഎന്തിനാണ് അമ്മ, മകന്റെ പ്രശസ്തിക്കുമേല് വിലപേശുന്നത് എന്നാണ് എന്റെ സംശയം.അമ്മേടെ പേരിലോ അച്ഛന്റെ പേരിലോ ആകട്ടെ,മകന് അറിയപ്പടണം എന്നു മാത്രമേ മാതാപിതാക്കള് ആഗ്രഹിക്കാന് പാടുള്ളു.\nഇതൊക്കെ ആണ് പ്രശസ്തരുടെ ആകുലതകള്.\nമട്ടാഞ്ചേരി മറിയയുടെ മകനായി അറിയപ്പെടരുതേ എന്നാശിക്കുന്ന ചിലരും ഉണ്ട്,ലാപുട പണ്ടൊരിക്കല് പറഞ്ഞ പോലെ പട്ടിണിപ്പുതപ്പുകളുടെ ഇതിഹാസങ്ങളില്.\nഇഞ്ചീ വീണ്ടും കണ്‍ഫ്യൂഷനാക്കുന്നു.\nഡാലിക്കുട്ട്യേ ലേഖനം ഓവനില് നിന്നും എടുത്തോ ?\nആ കണ്‍ഫ്യൂഷനെ ആണ് കണ്‍ഫ്യൂഷന് എന്നു പറയും. കാരണാം പെണ്ണുങ്ങള് പറയുന്നത് ശ്രദ്ധിച്ചു കേള്‍ക്കാതെയും വായിക്കാതെയും വീണ്ടും വീണ്ടും ചോദിക്കുന്നത് ആണ് കണ്‍ഫ്യൂഷന്!\nഒരു കഥ പറയാം ആണ് കണ്‍ഫ്യൂഷനെക്കുറിച്ച്:-ഭര്‍ത്താവ് ഭാര്യയോട്: എടീ, നോക്ക് , സര്‍വ്വേ അനുസരിച്ചു ആണുങ്ങളേക്കാള് രണ്ടിരട്ടി പെണ്ണുങ്ങള് സംസാരിക്കുന്നു.\nഭാര്യ: അത് ഞങ്ങള്‍ക്ക് ഒരോ കാര്യവും റിപ്പിറ്റഡ്ലി പറയണം.\nഭര്‍ത്താവ്: എന്തു? എന്തുവാ നീ പറഞ്ഞേ?\n8/5/07 1:41 PM\nവേര്‍ഡ് ടൂറിനു പോണേനു മുന്നെ അതൊന്നു വിശദീകരിക്കണേ, പ്ലീസ്?\nInji to be very short, the classification of writing on the basis of sex is absolute rubbish for me. In my reading feamle sensibility to the problems of life is particular: but by no means less respectable than the male version of it. Among the blog writers ,to give you an example, I rate Siji on the top of my lists.\nBut when this sensiblity becomes an obsession, (എന്തിനും ഏതിനും ഒരു പെണ് വേര്‍ഷന് കണ്ടുപിടിക്കാനുള്ള അന്ധമായ ത്വര) I consider it useless. That's all.\nആ തീവ്രവാദികളെ ഒന്നിനും കൊള്ളില്ലെന്ന് തന്നെയാണ് അഭിപ്രായം. മുകളില് കമന്റിയപ്പോള് തമാശയേ ഉദ്ധേശിച്ചുള്ളൂ എങ്കിലും.\nഇപ്പൊ ഞാന് കണ്ടുപിടിച്ചത്:\nപെണ്ണെഴുത്ത് = പെണ്ണ് + എഴുത്ത്\nപെണ്ണെഴുത്ത് = ശക്തിയില്ലാത്ത + എഴുത്ത്\nപെണ്ണ് = ശക്തിയില്ലാത്താത്.\nസമ്മതിച്ചല്ലോ..ഒന്നു വീട്ടിപ്പോ പെണ്ണുങ്ങളേ .. ഒരു കുഞ്ഞു അച്ചന്റേയും അമ്മയുടേയുമല്ലേ..\nആരെ ചേര്‍ത്തു പറഞ്ഞാല് എന്താ..?\n(ഓടാന് എനിക്കു പയങ്കര സ്പീഡാ..)\nഇഞ്ചി: ക്ലാപ്പ്, ക്ലാപ്പ്\nകുട്ടന്മേന്നേ, നളപാചകത്തിന്റെ ഓര്‍മ്മയാ?\nബേക്ക് ചെയ്താലും അല്ലേലും ലേഖനം വരുമേ. അന്നേരം വേള്‍ഡ് ടൂറിന് പോകരുത്.\nRef : പെണ്ണെഴുത്ത് എന്നുദ്ദേശിക്കുന്നത് ഓ,എന്തോ കുത്തിക്കുറിക്കുന്നു, ശക്തിയില്ലാത്ത എഴുത്ത് എന്നു തന്നെയാണ്\nഅതേ എനിക്കൊരു സംശയം.....\nഈ പെണ്ണെഴുത്തില് പഴേ പെണ്ണെഴുത്ത്...\nപുതിയ പെണ്ണെഴുത് അങ്ങനെ വല്ലതും ഉണ്ടോ........\nഎന്റെ ഓരോ സംശയങ്ങളേ....\n[ഈ വേഡ് വെരി എടുത്ത് കളയണണ്ടാ.....ഡിങ്കാ ...ഇസ്രായേലിലേക്ക് എപ്പഴാ ബസ്സ്...[\n8/5/07 1:56 PM\nകുട്ടന് മേന്‌നെ,മനൂ,ഉണ്ണിക്കുട്ടാ എസ്കേപ് (പട്ടണപ്രവേശത്തിലെ തിലകന് സ്റ്റൈലില്)\nഞാന് http://www.youtube.com/watch?v=hg2n039txnk കാണുന്നു. ലിറിക്സ് വേണേല്\n8/5/07 1:57 PM\nഇക്വേഷന് അതു തന്നെ....\n8/5/07 2:01 PM\nആരോടി.. ഞാന് ഇവിടത്തന്നേണ്ട്..അങ്ങനെ ഓടുന്നവനല്ല ഞാന് (കൂടെ ആളുണ്ടെന്നാരറിഞ്ഞു!!)\nസാന്റോ അങ്ങനേക്കേണ്ട്.. പഴയ എഴുത്തൂന്നു വെച്ചാ എന്നാ എഴുത്താനാ..ഹൊ\n8/5/07 2:09 PM\nഫെമിനിസ്റ്റ് വര്‍മ്മ said...\nബ്രിട്ടണ്,ഇന്ത്യ,പാക്കിസ്ഥാന്, ശ്രീലങ്ക ഇപ്പ ദാ ബംഗ്ലദേശ്....ഇദെല്ലാം നാരിമാര്‍ക്കു കീഴില് പുരോഗതി പ്രാപിച്ച രാജ്യങ്ങളാണേ\n8/5/07 2:11 PM\nഇന്നയാളുടെ മകന് / അച്ഛന്, സഹോദരന്, മകള് എന്നറിയപ്പെടുന്നതു് ആളിനെ മാറ്റി ബന്ധങ്ങളുടെ പേരില് ക്യാപിറ്റല് ഒരുക്കുന്നതിന്റെ ഭാഗമാണു്, ആയിരുന്നു.\nയേശുക്രിസ്തു പോലും ദൈവമായ കര്‍ത്താവിന്റെ പുത്രനായിരുന്നു.\nവലുത് മകനല്ല, മകന്റെ അച്ഛനോ അമ്മയോ ആകുന്നു. ഫസ്റ്റ് പേര്‍സണ് ഒരു റിലേഷനായി ചുരുങ്ങുന്നു.\nകരുണാകരന്റെ മകന് മുരളീധരന്.\nരക്തസാക്ഷിയായതിനാല്, ഇന്ദിരയുടെ മകന്, ഇന്ദിരയുടെ പൌത്രന്‍്, പൌത്രി. നെഹ്രു പ്രായമെത്തി മരിച്ചതല്ലേ?\nഷര്‍മ്മീളാ ടാഗോറിന്റെ മകന്. പട്ടൌഡിയുടെയും മകന്. ഒരു ഓസ്കാറും അതിനൊപ്പം മൂല്യവും കൂടുകയാണെങ്കില് ഷര്‍മീള സൈയ്ഫ് അലിയുടെ അമ്മയാകും, പടൌഡി അച്ഛനും.\nപ്രശസ്തിയുടെ പ്രോഗഷനുകളില് വ്യതിയാനങ്ങളുണ്ട്, ഒരേ കുടുംബത്തിലെ തലമുറകളിലും. വരകളുടെ കൂട്ടത്തിലൊരു വര ചെറുതാകാന് ഏതേങ്കിലും ഒരു വരയ്ക്ക് നീളം കൂടിയാല് മതിയല്ലോ? Being Dwarfed എന്നു പറയാം.\nസപ്നയുടെ പോസ്റ്റ് അല്പം നിരാശയുളവാക്കുന്നു, കൂടുതല് ചിന്തിപ്പിക്കുന്ന വിഷയങ്ങള് തിരഞ്ഞെടുക്കണം സപ്ന.\n8/5/07 2:48 PM\nIs George father's name or husband's name?\nആണ് പെണ് ബ്ലോഗുകളില് ഞാന് കണ്ട എഴുത്തു വ്യത്യാസം...\nജസ്റ്റ് കിഡ്ഡിംഗ് എന്നെഴുതി ഹി ഹി എന്നു ചേര്‍ക്കും പെണ്‍കള്\nആണ്‍കള് ഹ ഹ എന്നും\n9/5/07 4:08 AM\nസൂചേച്ചി പറഞ്ഞപോലെ പ്രശസ്തിക്കു തന്നെയാണ് importance..കൂട്ടത്തില് ബാബകല്യാണിമാരും കണ്ടേക്കാം അല്ലെ..\nIts so thought provoking.. maternity isafact and paternity isabelief so just to ascertain and to get imprinted the patriarchial society usesamale symbol.Sorry i dont know how to blog in malayalam,\n‘അമ്മ എന്നും അമ്മയാണ് ‘എന്നു മനസ്സിലാക്കുന്നവര്‍ക്ക്,ഒരു പേരോ സ്ഥാനമാനങ്ങളോ ആവശ്യമില്ല... ഇതൊരു ചിന്താശകലം മാത്രമാണ്,ജയാ ബച്ചന് തന്നെ തുടങിവെച്ചത്.!!പിന്നെ ‘അമ്മ’ അതിനൊരു “replacement" ഇല്ല. ഒരിക്കലും ആര്‍ക്കും സാധിക്കയും ഇല്ല.ദൈവം അതിനുള്ള പഴുതുകള്,എല്ലാം തന്നെ അടച്ചു വെച്ചിട്ടാണ് സ്ത്രീയെ സൃഷ്ടിച്ചിരിക്കുന്നത്.പിന്നെ എന്റെ പേരിലെ ‘അനു‘ അതെന്റെ അമ്മയുടെ പേരാണ്, ജോര്‍ജ്ജ്’ എന്ന ഭര്‍ത്താവിന്റെ പേരിനു മുന്‍പ് അത് ‘സപ്ന അനു തോമസ്‘ ആയിരുന്നു.എന്റെ അപ്പന് തോമസിനു മുന്‍പ് ഒരു അനു’ എന്റെ അമ്മ.അനു’ എന്ന പേരിനു ശേഷമേ തോമസും ജോര്‍ജ്ജും,വരുകയുള്ളു. എന്നും എപ്പോഴും എവിടെയും,അതിനു ഒരു ദാക്ഷ്യണ്യവും ഇല്ല.അമ്മ എന്നും അമ്മ തന്നെ. പ്രതിഭലം പ്രതീക്ഷിക്കാത്ത,അംഗീകാരം ചോദിക്കാത്ത, നന്ദി തിരിച്ചു കിട്ടില്ല എന്നറിഞ്ഞു കൊണ്ടു തന്നെ,എല്ലാം വാരിക്കോരിക്കൊടുക്കുന്ന അമ്മ. ഈ വിഷയം ചിന്തിപ്പിക്കുന്നതല്ലെങ്കില് പിന്നെ എന്താണു ചിന്തിപ്പിക്കുന്നത്???\n11/6/07 6:08 AM\nഇവിടെ അഭിപ്രായം പ്രകടിപ്പിച്ച എല്ലാവര്‍ക്കും,എന്റെ അകമഴിഞ്ഞ നന്ദി.‘അമ്മ‘ എന്ന പ്രസ്ഥാനത്തെ ഒരു”mothers day" യില് ഒതുക്കാതെ എന്നെന്നും, അമ്മയെ പ്രശംസിക്കുക, അംഗീകരിക്കുക.\n11/6/07 6:13 AM\nഅമ്മ ആരെന്നു പറയേണ്ട ആവശ്യം ഇല്ലല്ലോ. അമ്മ ആരെന്നു തെളിയിക്കാന് വേണ്ടി എവിടെങ്കിലും DNA test നടത്തിയിട്ടുള്ളതായി കേട്ടിട്ടില്ല.\nഈ ലോകത്ത് എണ്റ്റെ ഏറ്റവും നല്ല സുഹ്രുത്ത് അച്ഛനാണ്. എങ്കിലും അച്ഛനേക്കാള് ഞാനെണ്റ്റെ അമ്മയെ സ്നേഹിക്കുന്നു. കാരണം ജയാബച്ചന് പറഞ്ഞതു പോലൊന്നും അമ്മ പറഞ്ഞിട്ടില്ല.\nപിന്നെ, ഈ പെണ്ണെഴുത്ത് പെണ്ണെഴുത്ത് എന്നു പറയുന്ന സാധനം എന്താണെന്ന് ആരെങ്കിലും ഒന്നു പറഞ്ഞു തരുമോ?\n11/6/07 7:41 AM\nഇത് ഇപ്പോഴാണ് കണ്ടത്. പ്രശ്നപരിഹാരത്തിന്‍റെ ആദ്യപടിയായി അഭിഷേക് ബച്ചണ്ടെ പേര് "അഭിഷേക് ജയാ ബച്ചന്" എന്നു തിരുത്തണം. അച്ഛന്‍ടേം അമ്മേടേം പേരുചേര്‍ത്ത്....\n9/7/07 6:58 AM


കടലില് വിതച്ച മുത്തുമണികള് ഒരു നൂലില് കോര്‍ത്ത തസ്ബിഹ് മാലപോലെ ദ്വീപുകള് | Lakshadweep life and culture\nJun 6, 2021, 11:03 AM IST\nമനസ്സ് ബേജാറാവാന് തുടങ്ങി. പലവട്ടം വടക്കുംതല വളവിലേക്ക് നോക്കിക്കൊണ്ടിരുന്നു. ഉമ്മയും മറ്റു വീടുകളിലെ സ്ത്രീകളും കടപ്പുറത്തേക്ക് വന്നു. ഉക്കാഇയ്യ കോയായും അബ്ബാസ് കാക്കായും ചുട്ടെടുത്ത മീനുകള് ഓലമിടഞ്ഞതിനുമുകളിലേക്ക് എടുത്തുവെച്ചു. വാഴഇല പൊളിച്ച് മീന് പൊള്ളിച്ചു. മസാല പുരട്ടിയതിന്റെ ഒരു പ്രത്യേകമണം അവിടമാകെ പരന്നു.\n# എഴുത്ത്- ഇസ്മത്ത് ഹുസൈന്, ചിത്രങ്ങള്- മുഹമ്മദ് സാജിദ്\nതെളിഞ്ഞ ആകാശവും ശാന്തമായ കടലുമുള്ള ദിവസം. ബില്ലത്തില് (ലഗൂണ്) മീന് പിടിച്ചു മടങ്ങുന്നവര്\nഅറബിക്കടലില് പച്ചപ്പൊട്ടുകള്‍പോലെ കിടന്നിരുന്ന ഒരുപറ്റം ദ്വീപുകള് ഇപ്പോള് കേരളമാകെ ചര്‍ച്ചചെയ്യപ്പെടുകയാണ്. ഇത്രയടുത്ത് കിടന്നിട്ടും ലക്ഷദ്വീപില് പോയ മലയാളികള് കുറയും. കടലിന് നടുവില് കുഞ്ഞു മണ്‍തിട്ടയില് ജീവിക്കുന്ന ഒരുപറ്റം മനുഷ്യര്. അവര്‍ക്ക് കരയെന്ന് പറഞ്ഞാല് കേരളമാണ്. അവിടുത്തെ മണവും രുചിയുമാണ്. ദ്വീപിലെ കുട്ടികള് കേരളത്തില്‍നിന്നും വന്ന സാധനങ്ങളില് കരയുടെ മണം തിരയുന്നു; എന്നെങ്കിലും അങ്ങോട്ടുപോകാന് കഴിയുമെന്ന് സ്വപ്നം കാണുന്നു. ലക്ഷദ്വീപില് ജനിച്ചുവളര്‍ന്ന ഒരാളുടെ കുറിപ്പാണിത്. ഒപ്പം അവിടത്തന്നെ ജനിച്ചുവളര്‍ന്ന ഫോട്ടോഗ്രാഫര് പകര്‍ത്തിയ ചിത്രങ്ങളും. ഒരു ദേശത്തിന്റെ ഭംഗികളും ജീവിതവും വെളിവാക്കുന്നു ഇവ...\nഎന്റെ വീട് കടലില്‍നിന്നും ഏകദേശം പത്തുമീറ്റര് അകലത്തിലാണ്. വര്‍ഷകാലത്ത് കടല് ദ്വീപിനെ വന്ന് തൊടും. വേനല്‍ക്കാലത്ത് എന്റെ അയല്‍പക്ക വീട്ടുകാരെല്ലാം കാറ്റുമറകെട്ടി രാവുറങ്ങുന്നത് ഞങ്ങളുടെ കടപ്പുറത്താണ്. പാത്ത്ളോടയിലെ മിസാവ് കോയാ ആശാരിയും കുടുംബവും പോക്കയ്യോടയിലെ കാസ്മി മെക്കാനിക്കും കുടുംബവും ബലിയപുരയിലെ ഇക്കാഇയ്യകോയാന്റെ മുക്കുവ കുടുംബവും മലയാട്ടിയോടയിലെ കര്‍ഷക കുടുംബവുമൊക്കെ കടപ്പുറത്തെത്തിയാല് വലിയ ഉത്സവംപോലെയാണ്. ഓരോ വീട്ടുകാര്‍ക്കും ഓരോ കാറ്റുമറകളുണ്ടായിരുന്നു. ചതുരാകൃതിയില് ഓലവെച്ച് കെട്ടിയ ഷെഡ്ഡുകളാണ് കാറ്റുമറകള്. ഞങ്ങളുടെ കടപ്പുറത്തിലെ കൗതുകമുണര്‍ത്തുന്ന കുടുംബമാണ് കിളിയുവ്വാന്റേത്. ഉണ്ടപ്പക്രുവിനെപ്പോലെ ചെറിയ മനുഷ്യനായിരുന്നു അയാള്. അയാളെപോലെ കുറിയ ഒരു പെണ്ണിനെ ആന്ത്രോത്ത് ദ്വീപില്‍നിന്നാണ് അയാള് മംഗലം കഴിച്ചുകൊണ്ടുവന്നത്. ബിയ്യാശാ എന്നായിരുന്നു ഭാര്യയുടെ പേര്. ശൈഖിന്റെ പള്ളിക്കടുത്തുള്ള കൊച്ചു സിറാമ്പി (സ്രാമ്പ്യ) യിലായിരുന്നു അവരുടെ താമസം. ചെറിയ കഞ്ഞിപ്ര ബനിയനും (ഷര്‍ട്ടിനടിയിലിടുന്ന ബനിയന്) കള്ളിത്തുണിയുമുടുത്ത് തലേല് കെട്ടുംകെട്ടി വരുന്ന കിളിഉവ്വാനെ കാണാന് നല്ല രസമായിരുന്നു. ഉവ്വയ്ക്ക് നന്നായി കഥ പറയാനും പാട്ടുപാടാനും അറിയാമായിരുന്നു.\nരാത്രി കാറ്റുമറയ്ക്കുള്ളില് സഫീനാപാട്ടുകളും (ചരിത്ര സംഭവങ്ങളുടെ പാട്ടുരൂപങ്ങള്) കഥപറച്ചിലുകളുമുണ്ടാവും. ബീത്താക്കോയയാണ് ദ്വീപിലെ കഥപറച്ചിലുകാരന്. ദ്വീപിലെ നാടോടികളും യാത്രകളില്‍നിന്നും കരയില്‍നിന്നും കിട്ടിയ അനുഭവങ്ങളുമൊക്കെ ചേര്‍ത്താണ് ബീത്താക്കോയ കഥപറയുക. ഒരു കഥയുടെ വാല് മറ്റൊരു കഥയുടെ തുടക്കവുമായി ചേര്‍ത്ത് കെട്ടാന് അദ്ദേഹം മിടുക്കനായിരുന്നു. ഓരോ ദിവസവും ജിജ്ഞാസ ഉണര്‍ത്തുന്ന സ്ഥലത്ത് കൊണ്ടുപോയി കഥ നിര്‍ത്തുകയും ചെയ്യും. ആഴമുള്ള സൂഫി വര്‍ത്തമാനങ്ങള് ജീവിതാനുഭവങ്ങളുമായി ചേര്‍ത്ത് അവതരിപ്പിക്കുക ഹാജി മമ്പനാണ്. ദ്വീപിലെയും വന്‍കരയിലേക്കും സൂഫി സാധകരുമായി അടുത്ത ബന്ധമുണ്ടായിരുന്നു മമ്പന്.\nകടപ്പുറത്തിരുന്ന ഞങ്ങള് വടക്കുംതല വളവിലേക്ക് നോക്കിക്കൊണ്ടിരുന്നു. വന്‍കരയിലേക്ക് ബാപ്പ പോയ ദ്വീപോടം (ദ്വീപുകാര് കരയുമായി ബന്ധപ്പെടാനുപയോഗിച്ചിരുന്ന പായ് പത്തേമാരി) വടക്കുംതലയിലൂടെയാണ് തുറന്നുവരുക. കത്തിച്ച് പിടിച്ച ചൂട്ടുവെളിച്ചം പുറംകടലിലെ കറുമയില് (കടലിന്റെ കറുപ്പുനിറം) തെളിയുന്നുണ്ടോ എന്നാണ് നോക്കുന്നത്. കോഴിക്കോട്ടുനിന്നും ഒരാഴ്ചയായി ഓടം പുറപ്പെട്ടിട്ട് ഇതുവരെ എത്തീട്ടില്ല. ഇന്നലെ വടക്കുംതലയിലെ കുളിക്കരപ്പള്ളിയില് 'തര്‍മ്മക്കഞ്ഞി' (ധര്‍മക്കഞ്ഞി) വെച്ച് വിതരണംചെയ്തിരുന്ന സ്ത്രീകള് ചേര്‍ന്ന് കാറ്റുവിളിച്ചിരുന്നു (ദ്വീപോടം വരാന് വൈകിയാല് ദ്വീപിലെ സ്ത്രീകള് അനുഷ്ഠിക്കുന്ന പ്രാര്‍ഥനാ കലാരൂപമാണ് കാറ്റുവിളി). അതിനുശേഷമാണ് 'അഹ്റബ്' (പടിഞ്ഞാറുദിശയില് കാണുന്ന ഒരു ദിശാ നക്ഷത്രം) ദിശയില്‍നിന്ന് വീശിയ കാറ്റ് ക്ഷമിച്ചത്. ഇളകിമറിഞ്ഞ് പര്‍വതംപോലെ എഴുന്നേറ്റ് പൊട്ടിച്ചിതറിയ കടല് ഒന്നടങ്ങിയത്. അതോടെ ഒരാത്മവിശ്വാസം ഞങ്ങളില് ഉയര്‍ന്നുവന്നു. ദ്വീപിന് ചുറ്റും വളര്‍ന്ന് ഈ പ്രപഞ്ചമാകെയും തിങ്ങിനിറഞ്ഞ മഹാപ്രതിഭാസം ഞങ്ങളുടെ നിഷ്‌കളങ്കമനസ്‌നിനെയും കാണുന്നുണ്ടെന്നൊരു വിശ്വാസം. സമയം കടന്നുപോയിട്ടും കടലതിരുകളിലെവിടെയും ഒരു കടല് വാഹനവും തെളിഞ്ഞുവന്നില്ല.\nമനസ്സ് ബേജാറാവാന് തുടങ്ങി. പലവട്ടം വടക്കുംതല വളവിലേക്ക് നോക്കിക്കൊണ്ടിരുന്നു. ഉമ്മയും മറ്റു വീടുകളിലെ സ്ത്രീകളും കടപ്പുറത്തേക്ക് വന്നു. ഉക്കാഇയ്യ കോയായും അബ്ബാസ് കാക്കായും ചുട്ടെടുത്ത മീനുകള് ഓലമിടഞ്ഞതിനുമുകളിലേക്ക് എടുത്തുവെച്ചു. വാഴഇല പൊളിച്ച് മീന് പൊള്ളിച്ചു. മസാല പുരട്ടിയതിന്റെ ഒരു പ്രത്യേകമണം അവിടമാകെ പരന്നു. കാക്കാ തേങ്ങ പൊതിച്ച് പൂളുകള് അടര്‍ത്തി ഇട്ടുകൊണ്ടിരുന്നു. അപ്പോഴേക്കും കിളിയുവ്വായും ബിയ്യാശായും എത്തി. എല്ലാവരും മീനിന് ചുറ്റുമിരുന്ന് മീനും തേങ്ങായും തിന്നാന് തുടങ്ങി. ഇടയ്ക്കിടക്ക് എല്ലാരും കടലിന്റെ കോണിലേക്ക് നോക്കിക്കൊണ്ടിരുന്നു. മീന്‍തിന്ന് സ്ത്രീകളെല്ലാം ചേര്‍ന്ന് കാറ്റുവിളിക്കാനൊരുങ്ങി. വട്ടത്തില്‍നിന്ന് 'പാടിണ്ടപാത്ത' പാടിത്തുടങ്ങി.\n''അക്കാറ്റും കാറ്റില്ല ഇക്കാറ്റും കാറ്റില്ല\nകീളാവടക്കേപോയി വീശിയടിയള്ളാ കാറ്റേ''\nസ്ത്രീകള് പാട്ടിനനുസരിച്ച് ചുവടുകള് വെച്ചു. അവസാനം തുണിത്തുമ്പില് കോരി എടുത്ത കാറ്റിനെ കടല്‍ത്തീരത്ത് കൊണ്ടുപോയി കുടഞ്ഞിട്ടു. തുണിത്തുമ്പില് നിന്നും വീണ കാറ്റ് കടല്‍പ്പരപ്പിലൂടെ പാഞ്ഞുപോയോ? സ്ത്രീകള് മണ്ണിലിരുന്ന് വടക്കുംതലയിലേക്ക് നോക്കിക്കൊണ്ടിരുന്നു. വരുന്ന തിങ്കളാഴ്ച കഴിഞ്ഞാല് വര്‍ഷക്കാലം തുടങ്ങുമെന്നാണ് 'മാല്‍മി'മാരുടെ (ദ്വീപോടത്തില് കപ്പിത്താന്‍മാരായി പോകുന്നവര്) കണക്ക്. അതിന് മുമ്പ് ഓടം എത്തിയില്ലെങ്കില് കഷ്ടമാണ്. വര്‍ഷക്കാലത്തെ കാറ്റ് വീശിവന്ന് അഹ്റബ് ദിശയില് വീണാല് പിന്നെ പ്രതീക്ഷകളെല്ലാം അവസാനിക്കും.\nവര്‍ഷകാലം ദ്വീപിലേക്കെത്തുന്നത് ആണ്‍കാറ്റാണ്. അവന്‍വന്ന് ദ്വീപിലെ പെണ്‍കാറ്റിനെ മംഗലം കഴിച്ചുകൂടിയാല് പിന്നെ ഹണിമൂണാണ്. രതിഭാവങ്ങള്‍ക്ക് പുതിയ ഭാവങ്ങളും തീക്ഷ്ണതകളുമുണ്ടാവും. അതിനനസുരിച്ച് കടലിളകിമറിയും. ദ്വീപിലെ തെങ്ങുകളെല്ലാം കാറ്റിനൊപ്പം കിഴക്കോട്ട് തലതിരിച്ച് ആടിക്കൊണ്ടിരിക്കും.\nവടക്കുംതലയില്‍നിന്നും ഓടത്തിന്റെ ഒരനക്കവും കാണാതെ ഞാന് മെല്ലെ എഴുന്നേറ്റു. എടുത്തുവെച്ച തെങ്ങിന് മടലില് തലവെച്ച് വെളുത്ത മണ്ണില് കാലുപൂഴ്ത്തി ഞാന് കിടന്നു. ലഗൂണില് വേലിയേറ്റത്തിന്റെ വെള്ളംനിറയാന് തുടങ്ങിയിരിക്കുന്നു. വേലിയേറ്റത്തെക്കുറിച്ച് കിളിയുവ്വയാണ് കഥപറഞ്ഞത്.\nപത്തായംപോലെ വലിയ വയറുള്ള ചെംമ്മം മീനുണ്ട് കടലില്. പുറംകടലില് ചാലിനടുത്ത് ആ മീന് വന്നുകിടന്ന് കടല് വലിച്ചുകുടിക്കും അതിന്റെ വയര് നിറയുമ്പോഴാണത്രേ വേലിയിറക്കമുണ്ടാവുന്നത്. ആ മീന് വെള്ളം തുപ്പുമ്പോള് വേലികയറ്റവും.\nഉവ്വാവി ഊവി ഉറക്കെ വിളിച്ചുപറഞ്ഞപ്പോള് എല്ലാരും വടക്കുംതലയിലേക്ക് നോക്കി വടക്കുംതയിലെ തെങ്ങുകള്‍ക്കിടയിലൂടെ ഒരു വെളിച്ചം കടലിലൂടെ നീങ്ങി നീങ്ങി വരുന്നു. ഓടത്തെ സ്വീകരിക്കാന്‍വേണ്ടി ആളുകള് വടക്കോട്ടു നടന്നു. ഞാനും അവര്‍ക്ക് പിറകില് നടന്നു. ആറുമാസം ജീവിക്കാനുള്ള ചരക്കുകളുമായിട്ടാണ് ഓടം വരുന്നത്.\nഈ ഓടത്തെക്കാളും വലിയ ഒരു പായക്കപ്പലില് ജിദ്ദാ തുറമുഖത്തില്‍നിന്ന് യാത്രചെയ്ത ഒരു സൂഫി വര്യനാണത്രേ ലക്ഷദ്വീപുകള് ഉണ്ടാക്കിയത്. അദ്ദേഹം പ്രപഞ്ചത്തിന്റെ പ്രതിരൂപമായിരുന്നത്രേ. കപ്പല് ഓടിയോടി അറബിക്കടലിലെത്തി. പ്രഭാത പ്രാര്‍ഥനയ്ക്ക് ഉറക്കമുണര്‍ന്ന സൂഫി അംഗശുദ്ധിവരുത്തി നമസ്‌കരിച്ചു. കുറെ നേരം കണ്ണടച്ച് ധ്യാനിച്ചു. കണ്ണുതുറന്ന് ചുറ്റിലും നോക്കി. 'ഫജ്റ്' (വെള്ള കീറുന്നതിനുമുമ്പ് ചക്രവാളത്തില് കാണുന്ന പ്രഭാത ശോണിമ) പരന്ന ആകാശം. ശാന്തമായ കടല്. മനസ്സില് വല്ലാത്ത സന്തോഷം തോന്നി. തന്റെ യാത്രയ്ക്ക് ഒരു അടയാളമുണ്ടാവണമെന്ന് സൂഫി ആഗ്രഹിച്ചു. അയാള് തന്റെ തസ്ബീഹ്മാല പൊട്ടിച്ച് കടലില് ഒഴുക്കിവിട്ടു. മുത്തുമണികള് കടലൊഴുക്കില് കുടുങ്ങി അപ്രത്യക്ഷമായി. കാലം കടന്നുപോയി സൂഫിയും പായക്കപ്പലും മടക്കയാത്രയിലായിരുന്നു. അവര് അറബിക്കടലിലെത്തി. ആ അദ്ഭുതംകണ്ട് സൂഫി സന്തോഷിച്ചു. താന് കടലില് വിതച്ച മുത്തുമണികള് ഒരു നൂലില് കോര്‍ത്ത തസ്ബിഹ്മാലപോലെ ദ്വീപുകള്. അതാണത്രേ ലക്ഷദ്വീപുകള്.\nഓടം ലഗൂണിലേക്ക് വലിച്ചുകയറ്റി കരക്കെട്ടുകെട്ടി നേര്‍ച്ചയ്ക്കുള്ള കാളകളെ ഇറക്കാന് തുടങ്ങി. ഞാന് കര മണക്കുന്ന ഒരു നാരങ്ങയോ മാങ്ങയോ തിന്നാനുള്ള കൊതിയുമായി ഓടത്തിലേക്ക് നോക്കി തെങ്ങില്‍ചാരിനിന്നു. കടലില്‍ക്കൂടി നീന്തിക്കയറിയ കാളകള് തീരത്തുനിന്ന് കിതച്ചു.\nകരയില്‍നിന്നുംവന്ന ചന്ദ്രന്‍മാഷ് ഒരിക്കല്‍കൊണ്ടുവന്നുതന്ന നാരങ്ങയുടെ രുചി നാവില്‍നിന്ന് ഇതുവരെ പോയിട്ടില്ല. മാഷ് വീട്ടില് വന്നപ്പോള് ഉമ്മ പറഞ്ഞിട്ട് പിറകിലെ വാതിലില്‍ക്കൂടി ഞാന് ഇറങ്ങി ഓടിയത്, തൊട്ടടുത്ത കായിയുടെ വീട്ടീന്ന് ചായ ഒഴിക്കാനുള്ള ഗ്ലാസും വാങ്ങി തിരിച്ചെത്തിയത്. ബാപ്പയ്ക്കുവേണ്ടി ഉണ്ടാക്കിയ ദ്വീപു ഹല്‍വയും കൂട്ടി ചായ കൊടുത്തത്. ചന്ദ്രന് മാഷും നാരങ്ങയും മനസ്സില്‍നിന്ന് പോവുന്നേയില്ല.\nബാപ്പ എനിക്കുവേണ്ടി മലയാളം മണക്കുന്ന കുട കൊണ്ടുവന്നിട്ടുണ്ടാവും. മഴ പെയ്യുമ്പോള് കരമണവുമായി കുടയും പിടിച്ച് നടക്കാന് നല്ല രസമായിരിക്കും. ഇതുവരെ കര കണ്ടിട്ടില്ല. ഒരിക്കല് ബാപ്പാന്റെ കൂടെ ഓടത്തില് കരയിലേക്ക് പോവണം. മംഗലാപുരത്തിറങ്ങി മൂക്കിലേക്ക് കര മണപ്പിച്ച് കേറ്റണം. മംഗലാപുരം ബന്തറിലെ തെരുവുകളിലൂടെ മനസ്സും തുറന്നുവെച്ച് നടക്കണം. ബോംബെ ഹോട്ടലില് കേറി ബിരിയാണി കഴിക്കണം. തൊപ്പിക്കാരന്റെ കൈയില്‍നിന്ന് തൊപ്പിയും അത്തറുകാരനില്‍നിന്ന് മണവും വാങ്ങണം. മിസ്‌ക്കീന് സായിപ്പിന്റെ പക്കല്‍നിന്ന് തുണിയും കുപ്പത്തതുണിയും (കുപ്പായം തുന്നുന്ന തുണി) വാങ്ങിക്കണം. വലിയ നീളമുള്ള തീവണ്ടിയില് കേറി കോഴിക്കോട്ടേക്ക് പോവണം. അവിടെ മിഠായിത്തെരുവില്‍നിന്ന് ഹലുവ വാങ്ങിതിന്നണം. കര സ്വപ്നമായി വളരാന് തുടങ്ങിയിട്ട് കുറേക്കാലമായി.\nബാപ്പ ഓടത്തില്‍നിന്ന് ഇറക്കിക്കൊണ്ടുവന്ന ഒരു കെട്ട് എന്റെ ൈകയില് തന്നു. ഞാന് അത് കഴുത്തില്‍വെച്ച് വീട്ടിലേക്ക് കൊണ്ടുപോയി. അത് മസാലക്കെട്ടായിരുന്നു. കെട്ടില്‍നിന്ന് കരയുടെ മണം. കര എന്നാല്, ദ്വീപുകാരന് മലയാളക്കരയാണ്. കന്യാകുമാരി മുതല് ഗുജറാത്തുവരെ ദ്വീപുകാര് ബന്ധപ്പെടുന്ന എല്ലാ കരയും അവന് മലയാളക്കരയാണ്. ആ കര കാണാനുള്ള സ്വപ്നമാണ് അറിഞ്ഞ് തുടങ്ങുന്ന കാലം മുതല് ഓരോ ദ്വീപുകാരനും ഉള്ളില് സൂക്ഷിക്കുന്നത്. ഞാന്‍തന്നെ ആദ്യമായി കരയില് കാലുകുത്തിയപ്പോള് അടിക്കാലില്‍നിന്നും നിറുകംതലവരെ ഒരു കോരിത്തരിപ്പ് പാഞ്ഞുപോയത് എനിക്കോര്‍മയുണ്ട്. ചെരിപ്പൂരി എറിഞ്ഞ് ആ ചുവന്ന മണ്ണില് ചവിട്ടിനിന്നിട്ടുണ്ട്. എപ്പോള് കരയില് വന്നാലും എനിക്ക് വല്ലാത്തൊരു അനുഭൂതി ഞാന് അനുഭവിക്കുന്നുണ്ട്. കടല് മതിലുകള്‍തീര്‍ത്ത, ചുറ്റിലും ആകാശം പിഞ്ഞാണം കമിഴ്ത്തിയ ഏകാന്തതയ്ക്കുള്ളിലെ ശാന്തതയ്ക്ക് വന്‍കര പലപ്പോഴും ആഘോഷമായി മാറുന്നു. പക്ഷേ, എന്റെയുള്ളിലെ ദ്വീപുകാരന് എപ്പോഴും കടപ്പുറങ്ങളും കാറ്റുമറയും ചുട്ടുതിന്ന മീന് രുചികളുമായി പരക്കം പാഞ്ഞുകൊണ്ടിരിക്കുന്നു.\nContent Highlights: Lakshadweep life and culture


ഐ.പി.എല് യുഎഇയിലേക്ക് മാറ്റാന് ഗവേണിങ് കൗണ്‍സില് നിര്‍ദേശിച്ചു; അവഗണിച്ച് ബി.സി.സി.ഐ - News-Dubai Malayali\nHome INDIA ഐ.പി.എല് യുഎഇയിലേക്ക് മാറ്റാന് ഗവേണിങ് കൗണ്‍സില് നിര്‍ദേശിച്ചു; അവഗണിച്ച് ബി.സി.സി.ഐ\nഇന്ത്യയില് കോവിഡിെന്‍റ രണ്ടാം തരംഗമുണ്ടായ സാഹചര്യത്തില് ഐ.പി.എല് യു.എ.ഇയിലേക്ക് മാറ്റാന് നിര്‍ദേശിച്ചിരുന്നുവെന്ന് റിപ്പോര്‍ട്ട്. ഐ.പി.എല് ഗവേണിങ് കൗണ്‍സിലാണ് ടൂര്‍ണമെന്‍റ് യു.എ.ഇയിലേക്ക് മാറ്റാന് നിര്‍ദേശിച്ചത്. എന്നാല്, ഇത് ബി.സി.സി.ഐ അവഗണിക്കുകയായിരുന്നുവെന്നാണ് റിപ്പോര്‍ട്ട്.\nഐ.പി.എല് നടത്തുന്നതിനോട് യു.എ.ഇയും അനുകൂല നിലപാട് സ്വീകരിച്ചുവെന്നാണ് റിപ്പോര്‍ട്ടുകള്. ബി.സി.സി.ഐ നിര്‍ദേശം ലഭിച്ചാലുടന് ഇതിന് വേണ്ട ഒരുക്കങ്ങള് തുടങ്ങാനായിരുന്നു യു.എ.ഇ തീരുമാനം. കഴിഞ്ഞ വര്‍ഷം യു.എ.ഇയിലെ മൂന്ന് വേദിങ്ങളിലായിരുന്നു ഐ.പി.എല് നടത്തിയത്.\nഇംഗ്ലണ്ടിനെതിരായ ടെസ്റ്റ്, ഏകദിന, ട്വന്‍റി 20 മത്സരങ്ങള് നടത്തിയ ആത്മവിശ്വാസത്തിലായിരുന്നു ബി.സി.സി.ഐയെന്നാണ് സൂചന. അതുപോലെ ഐ.പി.എല്ലും നടത്താമെന്ന് അവര് കണക്കു കൂട്ടി. എന്നാല്, ടൂര്‍ണമെന്‍റ് തുടങ്ങി ദിവസങ്ങള്‍ക്കകം തന്നെ രാജ്യത്ത് കോവിഡ് രോഗികളുടെ എണ്ണം വന്‍തോതില് ഉയരുകയും ചെയ്തു.\nPrevious articleഉത്തരാഖണ്ഡില് മേഘസ്ഫോടനം; നിരവധി വീടുകളും റോഡുകളും തകര്‍ന്നു\nNext articleഇന്ത്യയിൽ 24 മണിക്കൂറിനിടെ 3,57,229 പേർക്ക് കോവിഡ്


എന്നെ കാണുമ്പോൾ അവള് ചിരിക്കറോക്കെ ഉണ്ട്, പക്ഷെ ഞാൻ മൈൻഡ് ചെയ്യാറില്ല.. ആ പ്രണയകഥ പറഞ്ഞു പെപ്പെ - Entertainment Corner എന്നെ കാണുമ്പോൾ അവള് ചിരിക്കറോക്കെ ഉണ്ട്, പക്ഷെ ഞാൻ മൈൻഡ് ചെയ്യാറില്ല.. ആ പ്രണയകഥ പറഞ്ഞു പെപ്പെ - Entertainment Corner\nഅങ്കമാലി ഡയറീസ് എന്ന സിനിമ യിലൂടെ പ്രേക്ഷക ഹൃദയങ്ങളിൽ കയറിക്കൂടിയ താരമാണ് ആന്റണി വർഗീസ്. ആദ്യ ചിത്രത്തിലെ കഥാപാത്രമായ പെപ്പെയുടെ പേരിൽ തന്നെയാണ് ആന്റണി അറിയപ്പെടുന്നതും. മൂന്ന് ചിത്രങ്ങളിൽ മാത്രമേ അഭിനയിച്ചിട്ടുള്ളു എങ്കിലും മൂന്നും വിജയ ചിത്രങ്ങളും നിരൂപക പ്രശംസ നേടിയവയും ആയിരുന്നു. ഒരുപിടി നല്ല ചിത്രങ്ങൾ അന്റണിയുടെതായി അണിയറയിൽ ഒരുങ്ങുന്നുണ്ട്. സിനിമയിൽ തലതൊട്ടപ്പന്മാരില്ലാതെയാണ് ആന്റണി മലയാള സിനിമയുടെ മുൻനിരയിലെത്തിയത്.\nഅജഗജാന്തരം, ആരവം, ഫാലിമി, മേരി ജാൻ എന്നിങ്ങനെയുള്ള ചിത്രങ്ങളാണ് അണിയറയിൽ ആന്റണിയുടേതായി ഒരുങ്ങുന്നത്.ഇപ്പോൾ സോഷ്യൽ മീഡിയയിൽ പെപ്പെയുടെ ഒരു പഴയ ഇന്റർവ്യൂ വീഡിയോ വൈറലാണ്. തന്റെ ചീറ്റിപോയ പഴയ പ്രണയത്തിന്റെ കഥയാണ് പെപ്പെ ആ വിഡിയോയിൽ പറയുന്നത്. പെപ്പെയുടെ വാക്കുകളിങ്ങനെ.\nഎന്റെ വീടിന്റടുത് ഉള്ളൊരു കൊച്ചുണ്ട്, ഞാൻ അഞ്ചു വർഷം അവളുടെ പുറകെ നടന്നു, ആദ്യമൊക്കർ അവൾക്ക് എന്നോട് വെറുപ്പായിരുന്നു, എന്നോട് മിണ്ടാറോന്നും ഇല്ലായിരുന്നു. ഒരു ദിവസം എന്നെ ഇഷ്ടമാണെന്നു അവൾ പറഞ്ഞു. കുറച് ദിവസം കഴിഞ്ഞു വന്നു പറഞ്ഞു “ഇത് നടക്കില്ല, അപ്പന് എന്തോ സംശയമുണ്ട്, “ഭയങ്കര പ്രശ്നമാണ് എന്നൊക്കെ പറഞ്ഞു. എനിക്ക് ജോലി ഇല്ലാത്തതായിരുന്നുഞ പ്രധാന പ്രശ്നം. എനിക്ക് ഭയങ്കര സങ്കടമായി. കുറെ നാൾ ഞാൻ ഫുൾ ഔട്ട് ആയിരുന്നു. സിനിമ ഇറങ്ങിയപ്പോൾ അവളെന്റെ അമ്മയോട് വന്നു പറഞ്ഞു സിനിമ സൂപ്പറാണെന്നു ഒക്കെ, എന്നെ കാണുമ്പോൾ അവള് ചിരിക്കാറൊക്കെ ഉണ്ട് പക്ഷെ ഞാൻ മൈൻഡ് ചെയ്യാറില്ല.. പെപ്പെ പറയുന്നു


Bribe |പരാതിക്കാരനില് നിന്നും പ്രതിയില് നിന്നും കൈക്കൂലി വാങ്ങി; എസ്.ഐക്ക് സസ്പെന്‍ഷന് | grade si gets suspended for accepting bribe in muvattupuzha – News18 Malayalam\nBribe |പരാതിക്കാരനില് നിന്നും പ്രതിയില് നിന്നും കൈക്കൂലി വാങ്ങി; എസ്.ഐക്ക് സസ്പെന്‍ഷന്\nമുഖ്യമന്ത്രിക്ക് ലഭിച്ച പരാതിയുടെ അടിസ്ഥാനത്തില് പ്രാഥമിക അന്വേഷണം നടത്തിയ ശേഷമാണ് നടപടി.\nLast Updated : June 05, 2022, 21:32 IST\nമൂവാറ്റുപുഴ: പരാതിക്കാരനില് നിന്നും പ്രതിയില് നിന്നും കൈക്കൂലി വാങ്ങിയെന്ന ആരോപണത്തില് മൂവാറ്റുപുഴ എസ്.ഐ വി കെ എല്‍ദേസിനെ അന്വേഷണ വിധേയമായി സസ്‌പെന്‍ഡ് ചെയ്തു. മുഖ്യമന്ത്രിക്ക് ലഭിച്ച പരാതിയുടെ അടിസ്ഥാനത്തില് പ്രാഥമിക അന്വേഷണം നടത്തിയ ശേഷമാണ് നടപടി. റിമാന്റിലായ പ്രതിക്ക് എസ്.ഐ മൊബൈല് ഫോണ് ഉപയോഗിക്കാന് നല്‍കിയെന്ന് തെളിഞ്ഞതോടെയാണ് സസ്‌പെന്റ് ചെയ്യാന് തീരുമാനിച്ചത്.\nമൂന്നാഴ്ച്ച മുമ്പ് വാളകം സ്വദേശിയായ യുവാവ്, തന്നെ അഞ്ച് പേര് ചേര്‍ന്ന് തട്ടിക്കൊണ്ടുപോയി മര്‍ദ്ദിച്ചുവെന്ന് മൂവാറ്റുപുഴ പൊലീസ് സ്റ്റേഷനില് പരാതി നല്‍കിയിരുന്നു. ഈ പരാതി അന്വേഷിച്ചത് ഗ്രേഡ് എസ്.ഐ ആയ വി കെ എല്‍ദോസാണ്. കേസില് ഒരു പ്രതി അറസ്റ്റിലായെങ്കിലും പിന്നിടൊന്നും നടന്നില്ല. ഇതോടെയാണ് പരാതിക്കാരന് മുഖ്യമന്ത്രിയെ സമീപിച്ചത്.\nകേസില് അന്വേഷണ ഉദ്യോഗസ്ഥന് കൈക്കൂലി വാങ്ങിയെന്നായിരുന്നു പരാതി. താന് കൊടുത്തതിനെക്കാള് കൂടുതല് തുക പിടിയിലായ വൈക്കം സ്വദേശി അനൂപ് നല്‍കിയതിനാല് കേസ് ഒതുക്കി തീര്‍ക്കാന് വി.കെ എല്‍ദോസ് ശ്രമിക്കുന്നുവെന്നും പരാതിപെട്ടിരുന്നു. തുടര്‍ന്ന് നടത്തിയ അന്വേഷണത്തിലാണ് എല്‍ദോസ് ക്രമക്കേട് നടത്തിയിട്ടുണ്ടെന്ന് ബോധ്യമായത്. പിടിയിലായ പ്രതിക്ക് മൊബൈല് ഫോണ് ഉപയോഗിക്കാന് നല്‍കിയെന്നും അന്വേഷണ ഉദ്യോഗസ്ഥര് കണ്ടെത്തി.\nപ്രതി പിടിയിലാകുമ്പോള് കൈവശമുണ്ടായിരുന്ന അമ്പതിനായിരം രൂപ കാണാതായതിന് പിന്നില് എല്‍ദോസാണോയെന്ന സംശയം അന്വേഷണ ഉദ്യോഗസ്ഥര്‍ക്കുണ്ട്. ഇതെകുറിച്ചെല്ലാം വിശദമായ അന്വേഷണം നടത്തണമെന്നാണ് മൂവാറ്റുപുഴ ഡിവൈഎസ്പി എറണാകുളം റൂറല് എസ്പിക്ക് നല്‍കിയ പ്രാഥമിക റിപ്പോര്‍ട്ടില് പറയുന്നത്.\nഇതിന്റെ അടിസ്ഥാനത്തില് എസ്‌ഐയെ അന്വേഷണ വിധേയമായി സസ്‌പെന്‍ഡ് ചെയ്യുകയായിരുന്നു. സംഭവത്തില് എല്‍ദോസിനുള്ള പങ്കിനെക്കുറിച്ച് കൂടുതല് അന്വേഷണം നടത്തും. പരാതിക്കാരില് നിന്നും തെളിവുകള് ശേഖരിച്ച ശേഷം വിശദമായ റിപ്പോര്‍ട്ട് സമര്‍പ്പിക്കാന് എറണാകുളം റൂറല് എസ്പി കെ കാര്‍ത്തിക് മൂവാറ്റുപുഴ ഡിവൈഎസ്പിക്ക് നിര്‍ദ്ദേശം നല്‍കി.\nFirst published: June 05, 2022, 21:32 IST


ജാഗ്രത: സിലിണ്ടര് സബ്സിഡി: പ്രഖ്യാപനം നടപ്പായില്ല\nസിലിണ്ടര് സബ്സിഡി: പ്രഖ്യാപനം നടപ്പായില്ല\nപാചകവാതക സിലിണ്ടര് സബ്സിഡി വിതരണം ആധാറുമായി ബന്ധപ്പെടുത്തിയത് മരവിപ്പിച്ചെന്ന കേന്ദ്രമന്ത്രിമാരുടെ പ്രഖ്യാപനം കബളിപ്പിക്കലായി. ശനിയാഴ്ച തീരുമാനം പ്രാബല്യത്തില് വരുമെന്നാണ് കേന്ദ്രമന്ത്രിമാര് വ്യാഴാഴ്ച മന്ത്രിസഭായോഗത്തിനുശേഷം വിശദീകരിച്ചത്. എന്നാല്, ശനിയാഴ്ച സിലിണ്ടര് എടുത്ത ഉപയോക്താക്കള്‍ക്കും പൂര്‍ണവില നല്‍കേണ്ടിവന്നു. സബ്സിഡി ഉള്‍പ്പെടെയുള്ള വിലതന്നെ തുടര്‍ന്നും ഈടാക്കണമെന്ന് പൊതുമേഖലാ എണ്ണക്കമ്പനികളില്‍നിന്ന് നിര്‍ദേശം ലഭിച്ചതായി എല്‍പിജി വിതരണക്കാര് പറഞ്ഞു. കേന്ദ്രമന്ത്രിമാരുടെ പ്രഖ്യാപനത്തെക്കുറിച്ച് ഒന്നും അറിയില്ലെന്നാണ് എണ്ണക്കമ്പനികള് പ്രതികരിച്ചത്. സിലിണ്ടര് സബ്സിഡി ഉപയോക്താവിന്റെ ബാങ്ക് അക്കൗണ്ടില് നിക്ഷേപിക്കുന്ന സംവിധാനം മരവിപ്പിക്കുമെന്ന് കേന്ദ്രമന്ത്രിമാര് പ്രഖ്യാപിച്ചെങ്കിലും ഔദ്യോഗിക വിജ്ഞാപനമായില്ല. മാത്രമല്ല, കേന്ദ്രസര്‍ക്കാരിന്റെ നയപരമായ തീരുമാനമാണ് ആധാറുമായി ബന്ധിപ്പിച്ചുള്ള സബ്സിഡിവിതരണം.\nകിരിത് എസ് പരേഖ് അധ്യക്ഷനായ സമിതി 2009 ഫെബ്രുവരി രണ്ടിന് സമര്‍പ്പിച്ച റിപ്പോര്‍ട്ടിന്റെ അടിസ്ഥാനത്തിലാണ് പെട്രോളിയം ഉല്‍പ്പന്നങ്ങളുടെ വിലവര്‍ധനയും സബ്സിഡിവിതരണവും അടക്കമുള്ള പരിഷ്കാരങ്ങള് നടപ്പാക്കിവരുന്നത്. എപിഎല് കുടുംബങ്ങള്‍ക്ക് സിലിണ്ടര് സബ്സിഡി നല്‍കുന്നത് പൂര്‍ണമായും ഒഴിവാക്കണമെന്നതാണ് പ്രഖ്യാപിതനയം. ഈ ലക്ഷ്യത്തിലേക്കുള്ള പരിഷ്കാരങ്ങളില്‍നിന്ന് പിന്നോട്ടുപോകുന്നതില് ഭരണനേതൃത്വത്തില് ശക്തമായ എതിര്‍പ്പുണ്ട്. ധനമന്ത്രി ചിദംബരവും റിസര്‍വ്ബാങ്ക് ഗവര്‍ണര് രഘുറാം രാജനും ഇക്കാര്യം പരസ്യമായി പ്രകടിപ്പിച്ചു. സബ്സിഡിയെ ആധാറുമായി ബന്ധിപ്പിച്ചതിന്റെ ആദ്യഘട്ടം നടപ്പാക്കിയ സംസ്ഥാനങ്ങളില് ഒന്നാണ് കേരളം. കേരളത്തില് പാചകവാതകം ഉപയോഗിക്കുന്ന 73 ലക്ഷം വീടുകളില് 70 ശതമാനത്തോളം ആധാറിനെ ബാങ്ക് അക്കൗണ്ടുമായി ബന്ധിപ്പിച്ചിട്ടുണ്ട്. അല്ലാത്ത ഉപയോക്താക്കള് സബ്സിഡി ഒഴിച്ചുള്ള വില മാത്രമാണ് നല്‍കുന്നത്. തലതിരിഞ്ഞ പരിഷ്കാരത്തിനെതിരെ ശക്തമായ പ്രക്ഷോഭമാണ് കേരളത്തില് ഉയര്‍ന്നത്. ലോക്സഭാ തെരഞ്ഞെടുപ്പില് തിരിച്ചടി ഭയക്കുന്ന കോണ്‍ഗ്രസ് നേതൃത്വം കളിച്ച നാടകമാണ് കഴിഞ്ഞദിവസത്തെ പ്രഖ്യാപനം. ഈ പരിഷ്കാരങ്ങളുടെ തുടക്കത്തില്‍ത്തന്നെ ഇടതുപക്ഷം അപകടം ചൂണ്ടിക്കാട്ടി. സബ്സിഡി സിലിണ്ടറുകളുടെ എണ്ണം പന്ത്രണ്ടാക്കിയെന്ന കേന്ദ്രമന്ത്രിമാരുടെ പ്രഖ്യാപനവും തെരഞ്ഞെടുപ്പ് തട്ടിപ്പാണ്. തെരഞ്ഞെടുപ്പുവരെമാത്രം സബ്സിഡിയോടെ രണ്ടോ മൂന്നോ സിലിണ്ടര് നല്‍കാനാണ് തീരുമാനം.\nLabels: പൊതുവിതരണം, വാർത്ത


thomas isaac: June 2013\nPosted by ഡോ. ടി. എം. തോമസ് ഐസക് at 4:51 AM 14 comments:\nകേരള നിയമസഭ ഏതാനും ദിവസങ്ങളായി സ്തംഭനത്തിലാണ്. സംസ്ഥാന രാഷ്ട്രീയം വലിയ കോളിളക്കത്തിലും. മുഖ്യമന്ത്രി രാജിവെച്ച് അന്വേഷണത്തെ നേരിടണം എന്ന ആവശ്യമുന്നയിച്ച് നിയമസഭയ്ക്കകത്തും പുറത്തും പ്രക്ഷോഭം നടക്കുന്നു. പാമോയില് കേസ്, തിരുവനന്തപുരം ടൈറ്റാനിയം അഴിമതി, കൊല്ലം ടൈറ്റാനിയം അഴിമതി എന്നിവയില് നിന്ന് മുഖം രക്ഷിച്ച് ഊരിപ്പോരാന് കഴിഞ്ഞ മുഖ്യമന്ത്രി വിളറി വിവശനായി നിയമസഭയില് നില്‍ക്കുന്നത് കേരളമാകെ കണ്ടു.\nപാമോയില് കേസ് ജിജി തോംസനെക്കൊണ്ട് അട്ടിമറിക്കാന് ശ്രമിച്ചിട്ടും നടന്നില്ല. വിജിലന്‍സ് മുഖ്യമന്ത്രിയെ കുറ്റവിമുക്തനാക്കി റിപ്പോര്‍ട്ടു നല്‍കി. തിരുവനന്തപുരം ടൈറ്റാനിയം അത്രയ്ക്ക് എളുപ്പമായിരുന്നില്ല. വിജിലന്‍സ് ജഡ്ജി തന്നെ പ്രതികൂലമായ പരാമര്‍ശങ്ങള് നടത്തി. പി സി ജോര്‍ജിനെപ്പോലുളളവരെക്കൊണ്ട് ജഡ്ജിയെ ഭീഷണിപ്പെടുത്തിയും അപഹസിച്ചും കോടതി മാറ്റിച്ചു. എന്നിട്ടിപ്പോള് മുഖ്യമന്ത്രിയെ കുറ്റവിമുക്തനാക്കി വിജിലന്‍സ് റിപ്പോര്‍ട്ടു സമര്‍പ്പിച്ചിരിക്കുകയാണ്. എന്നാല് ഇവ പോലെ എളുപ്പമാകാന് പോകുന്നില്ല, മുഖ്യമന്ത്രി ചെന്നു ചാടിയിരിക്കുന്ന പുതിയ ഊരാക്കുടുക്ക്.\nസരിതാ നായരുടെയും ബിജു രാധാകൃഷ്ണന്റെയും ഉടമസ്ഥതയിലുളള ടീം സോളാര് കമ്പനിയാണ് വിവാദത്തിന്റെ കേന്ദ്രം. കേരളത്തിലും ഇന്ത്യയിലും അതിവേഗത്തില് വളര്‍ന്നുകൊണ്ടിരിക്കുന്ന കമ്പോളമാണ് സോളാര് ഊര്‍ജ ഉപകരണങ്ങളുടേത്. ഇവയുടെ പ്രോത്സാഹനത്തിനായി കേന്ദ്ര സംസ്ഥാന സര്‍ക്കാരുകള് ചേര്‍ന്ന് ഏതാണ്ട് 50 ശതമാനം തുക സബ്‌സിഡിയായി നല്‍കുന്നു. സോളാര് ഉപകരണങ്ങള് വീടുകളിലും സ്ഥാപനങ്ങളിലും ഘടിപ്പിക്കുന്നതിന് കേന്ദ്രസര്‍ക്കാര് അംഗീകരിച്ച മുന്നൂറോളം ഏജന്‍സികളുണ്ട്. കേരളത്തിലെ അനൗപചാരിക ഊര്‍ജ ഏജന്‍സിയായ അനെര്‍ട്ട് ഇവയില് 28 എണ്ണത്തിന് അംഗീകാരവും നല്‍കിയിട്ടുണ്ട്. സര്‍ക്കാര് ഏജന്‍സിയുടെ നേരിട്ടുളള നിയന്ത്രണത്തിലല്ല ഇവ. ഏജന്‍സികള് ഗുണഭോക്താക്കളുമായി നേരിട്ട് കരാര് ഉറപ്പിക്കുന്നു, ചെയ്തുകൊടുക്കുന്നു. സബ്‌സിഡി അംഗീകൃത ഏജന്‍സികളാണ് വാങ്ങുന്നത്.\nഇതിലെ തട്ടിപ്പ് പലരീതികളിലാണ് അരങ്ങേറുന്നത്. ഏറ്റവും പ്രധാനപ്പെട്ടത് ഉപകരണത്തിന്റെ വിലയുടെ കാര്യത്തിലാണ്. സര്‍ക്കാര് അംഗീകരിച്ച ബെഞ്ച് മാര്‍ക്ക് വിലയുണ്ടെങ്കിലും കമ്പോള വിലയെക്കാള് വളരെ ഉയര്‍ന്ന വിലയ്ക്കാണ് ഉപഭോക്താവിനു നല്‍കുക. സബ്‌സിഡി കൂടി കിട്ടുമ്പോള് സാധാരണ വിലയില് അവര് തൃപ്തരാകും. അംഗീകൃത ഏജന്‍സികളല്ലാത്ത, എന്നാല് കാര്യക്ഷമമായി പ്രവര്‍ത്തിക്കുന്ന ചില കമ്പനികളെ ലേഖകന് നേരിട്ടറിയാം. സബ്‌സിഡി ഇല്ലാതെ തന്നെ അംഗീകൃത ഏജന്‍സികളെക്കാള് വില കുറച്ച് ഉപകരണങ്ങള് ഇവര് നല്‍കാറുണ്ട്. മറ്റൊരു തട്ടിപ്പുരീതി അംഗീകൃത കപ്പാസിറ്റിയുടെ പകുതിയോ മൂന്നിലൊന്നോ മാത്രം കപ്പാസിറ്റിയുളള സോളാര് ഉപകരണങ്ങള് ഘടിപ്പിക്കലാണ്. ഇവയോടൊപ്പം ഇന്‍വേര്‍ട്ടറുമുണ്ടാകും. കുറച്ചു സമയം സോളാര് ഊര്‍ജം ഉപയോഗിക്കും. ബാക്കി കെഎസ്ഇബിയുടെ വൈദ്യുതി ഉപയോഗിച്ചായിരിക്കും ഉപകരണം പ്രവര്‍ത്തിക്കുക.\nടീം സോളാറീസിനെക്കുറിച്ച് ലഭ്യമായ വിവരം വെച്ചു നോക്കുമ്പോള് പണ്ടത്തെ ആടു മാഞ്ചിയം തേക്കു തട്ടിപ്പു മോഡലിലുളള ഒരു ബിസിനസ് മോഡല് കൂടി ഇവര്‍ക്കുണ്ടായിരുന്നു എന്നു വേണം കരുതാന്. സൗരോര്‍ജ - കാറ്റാടി ഊര്‍ജോപകരണങ്ങള്‍ക്കു വേണ്ടി പരക്കെ ആളുകളില് നിന്ന് അഡ്വാന്‍സ് വാങ്ങുക, വെച്ചുകൊടുക്കാന് കഴിയുന്നില്ലെങ്കില് പുതിയ ഇരകളില് നിന്നുളള പണം ഇവര്‍ക്കു മറിച്ചുകൊടുക്കുക - ഇത്തരമൊരു ചെയിനുണ്ടാക്കാനായിരുന്നു ശ്രമം.\nടീം സോളാര് കമ്പനിയുടെ ഏറ്റവും വലിയ ദൗര്‍ബല്യം അവര്‍ക്ക് കേന്ദ്രസര്‍ക്കാരിന്റെ അംഗീകാരം വാങ്ങാന് കഴിഞ്ഞില്ല എന്നുളളതാണ്. സംസ്ഥാന സര്‍ക്കാരിന്റെ അനെര്‍ട്ടാകട്ടെ, കേന്ദ്ര പാനലില് ഉള്‍പ്പെടുന്നവരില് നിന്നു മാത്രമേ ക്വട്ടേഷന് സ്വീകരിക്കാനും തയ്യാറായുളളൂ. മുഖ്യമന്ത്രിയുടെ ഓഫീസുമായിട്ടുളള ഇടപാടുകളുടെ മുഖ്യലക്ഷ്യങ്ങളിലൊന്ന് കമ്പനിയെക്കുറിച്ച് വിശ്വാസ്യത സൃഷ്ടിക്കുന്നതിനും അനെര്‍ട്ടില് നിന്നും അംഗീകാരം നേടലുമായിരുന്നു. ഇത് ലഭിക്കുമെന്ന ഉറപ്പ് ആരൊക്കെയോ ഇവര്‍ക്കു നല്‍കിയിട്ടുണ്ട്. പക്ഷേ, അനെര്‍ട്ട് അവസാനം കാലുവാരി. കേന്ദ്രസര്‍ക്കാരിന്റെ അംഗീകാരമില്ല എന്നതാണ് വൈദ്യുതി മന്ത്രി നല്‍കുന്ന വിശദീകരണം. പക്ഷേ, ആരൊക്കെ ശിപാര്‍ശ സമര്‍പ്പിച്ചിരുന്നു, എന്തുകൊണ്ടവ തളളപ്പെട്ടു തുടങ്ങിയ അണിയറക്കാര്യങ്ങള് ഇന്നും രഹസ്യമാണ്.\nഇവിടെയാണ് പതിനായിരം കോടി രൂപയുടെ കമ്പോളത്തിലെ കൊളളയ്ക്കാണ് സോളാര് ടീം ലക്ഷ്യമിട്ടിരുന്നത് എന്ന ചീഫ് വിപ്പ് പി സി ജോര്‍ജിന്റെ പ്രസ്താവന പ്രസക്തമായി തീരുന്നത്. ഇതിന്റെ പിന്നില് വമ്പന് സ്രാവുകളുണ്ടെന്നാണ് അദ്ദേഹത്തിന്റെ വെളിപ്പെടുത്തല്. കേന്ദ്രസര്‍ക്കാരിന്റെ അംഗീകാരം നേടിക്കൊടുക്കുന്നതിനു വേണ്ടി അക്ഷീണം പ്രവര്‍ത്തിച്ച ഒരു കോണ്‍ഗ്രസ് എംപിയുടെ പേര് നിയമസഭാലോബിയില് ചര്‍ച്ചയാണ്. ഏതായാലും ജോര്‍ജു പറഞ്ഞ പതിനായിരം കോടി രൂപയുടെ കമ്പോളം സൃഷ്ടിക്കുന്നതിനുളള നയരൂപീകരണം നടന്നത് ടീം സോളാര് മുഖ്യമന്ത്രിയുടെ ഓഫീസുകളിലെല്ലാം സജീവമായിരുന്ന കാലത്താണ്.\nഎമര്‍ജിംഗ് കേരളയില് ടീം സോളാര് പ്രൊജക്ട് ഉണ്ടായിരുന്നില്ല എന്ന് മുഖ്യമന്ത്രി പറയുന്നത് ശരിയാകാം. പക്ഷേ, സെഷനുകളില് അവര് സജീവസാന്നിദ്ധ്യമായിരുന്നു. ഒക്‌ടോബര് മാസത്തില് ചേര്‍ന്ന മന്ത്രിസഭാ യോഗത്തിന്റെ ഔട്ട് ഓഫ് അജണ്ടയായി സൗരോര്‍ജ നയത്തിന്റെ കാതലായ തീരുമാനങ്ങള് കൈക്കൊളളുകയും ചെയ്തു. 2500 ചതുരശ്ര അടിയില് കൂടുതല് വിസ്തീര്‍ണമുളള വീടുകള് നിര്‍മ്മിക്കുമ്പോള് സൗരോര്‍ജ പ്ലാന്റുകള് സ്ഥാപിച്ചേ തീരൂ. ഇതുപോലെ പ്രധാന സര്‍ക്കാര് ഓഫീസുകളിലും സ്ഥാപനങ്ങളിലും സൗരോര്‍ജ പ്ലാന്റുകള് സ്ഥാപിക്കണം. വാണിജ്യാടിസ്ഥാനത്തില് കെഎസ്ഇബിയുടെ ഗ്രിഡിലേയ്ക്കു കണക്ടു ചെയ്യുന്ന സൗരോര്‍ജ പ്ലാന്റുകളും കാറ്റാടി യന്ത്രങ്ങളെയും കുറിച്ച് വൈദ്യുതി മന്ത്രിയുടെ പ്രഖ്യാപനങ്ങളുമുണ്ടായി.\nടീം സോളാറിന്റെ മുഖ്യ ആശ്രയവും സ്വാധീനകേന്ദ്രവും മുഖ്യമന്ത്രിയുടെ ഓഫീസായിരുന്നു എന്നതിനെക്കുറിച്ച് ഇന്നൊരു സംശയവുമില്ല. പ്രശ്‌നം വിവാദമായതിനു ശേഷം നിയമസഭാ ചര്‍ച്ചകളില് പങ്കെടുത്തപ്പോള് ആദ്യത്തെ രണ്ടുദിവസവും സരിതയെയും ബിജുവിനെയും അറിയാമെന്ന് അംഗീകരിക്കാന് മുഖ്യമന്ത്രി തയ്യാറായില്ല. തികഞ്ഞ നിശബ്ദത പാലിക്കുകയാണ് അദ്ദേഹം ചെയ്തത്. ഏഷ്യാനെറ്റിനു നല്‍കിയ ടെലിഫോണ് ഇന്റര്‍വ്യൂവില് ബിജു രാധാകൃഷ്ണന് വെളിപ്പെടുത്തിയപ്പോള് മാത്രമാണ് എറണാകുളം ഗസ്റ്റ് ഹൗസില് വെച്ചുനടന്ന കൂടിക്കാഴ്ചയെക്കുറിച്ച് മുഖ്യമന്ത്രി സമ്മതിച്ചതു തന്നെ. സരിതാ നായരെ സംബന്ധിച്ചാണെങ്കില് വിജ്ഞാന് ഭവനില് വെച്ചു കണ്ടില്ല എന്നല്ലാതെ അവരുമായി നേരിലോ ഫോണിലോ സംസാരിച്ചിട്ടില്ല എന്ന് ഇന്നേവരെ മുഖ്യമന്ത്രി പറഞ്ഞിട്ടില്ല. ഏതായാലും വിജ്ഞാന് ഭവന് കൂടിക്കാഴ്ചയെക്കുറിച്ച് മുഖ്യമന്ത്രിയുടെ വിശ്വസ്തന് തോമസ് കുരുവിളയാണ് വെളിപ്പെടുത്തിയത്.\nജോപ്പന് എന്ന അസിസ്റ്റന്റിന്റെയും സലീംരാജ് എന്ന ഗണ്‍മാനെയും പേഴ്‌സണല് സ്റ്റാഫില് നിന്ന് നീക്കം ചെയ്യാന് മുഖ്യമന്ത്രി സന്നദ്ധനായി. ആദ്യദിവസം അതിനദ്ദേഹം തയ്യാറായിരുന്നില്ല. അന്വേഷണ റിപ്പോര്‍ട്ടു വരട്ടെ എന്നായിരുന്നു നിലപാട്. എന്തിന് അന്വേഷണ റിപ്പോര്‍ട്ട്? എഴുപതു തവണ ഏതാനും ദിവസങ്ങള്‍ക്കുളളില് ഫോണ് ചെയ്തതിന്റെ വിവരങ്ങള് മുഖ്യമന്ത്രിയ്ക്കു ലഭ്യമായിരുന്നില്ലേ. അദ്ദേഹം സില്‍ബന്തികളെ സംരക്ഷിക്കാന് ശ്രമിച്ചു, പക്ഷേ, വിജയിച്ചില്ല എന്ന അനുമാനത്തിലേ നമുക്ക് എത്താന് കഴിയൂ. പക്ഷേ, മുഖ്യമന്ത്രിയുടെ ഓഫീസിലെ ഒരു ജോപ്പിനിലോ സലീംരാജിലോ ഒതുങ്ങി നില്‍ക്കുന്നതല്ല ടീം സോളാറുമായുളള ബന്ധം. മുഖ്യമന്ത്രിയുടെ മറ്റൊരു വിശ്വസ്തനായ ജിക്കുവിന്റെ ഫോണില് നിന്ന് അങ്ങോട്ടുമിങ്ങോട്ടും വിളിയുണ്ടായിട്ടുണ്ട്. മറ്റു ചില സ്റ്റാഫ് അംഗങ്ങളെക്കുറിച്ചും കഥകള് കേള്‍ക്കുന്നുണ്ട്. ഫോണ് കോളിന്റെ വിശദാംശങ്ങള് പ്രസിദ്ധപ്പെടുത്താന് മുഖ്യമന്ത്രി തയ്യാറാവണം. പോലീസ് അന്വേഷണ സംഘത്തിനു മാത്രമല്ല, ഒരു പൊതു രാഷ്ട്രീയ പ്രശ്‌നമായി മാറിയ ഇക്കാര്യത്തെക്കുറിച്ചറിയാന് ജനങ്ങള്‍ക്ക് ആകെ താല്‍പര്യമുണ്ട്. ടീം സോളാറീസ് മുഖ്യമന്ത്രിയുടെ ഓഫീസും തമ്മിലുളള കഴിഞ്ഞ ഒരു വര്‍ഷത്തെ ഫോണ്‍കോള് വിവരങ്ങള് ലഭ്യമാക്കിയാല് ഒരു തട്ടിപ്പു സംഘവുമായി മുഖ്യമന്ത്രിയുടെ ഓഫീസ് എത്രമാത്രം കെട്ടുപിണഞ്ഞു കിടന്നിരുന്നു എന്നു വ്യക്തമാകും.\nമുഖ്യമന്ത്രിയ്ക്ക് സ്വന്തമായി മൊബൈല് ഫോണില്ല എന്നാണ് അദ്ദേഹത്തിന്റെ അവകാശവാദം. അദ്ദേഹത്തെ ബന്ധപ്പെടണമെങ്കില് ജോപ്പന്, സലിംരാജ്, ജിക്കു, ആര്‍കെ എന്നിവരുടെ ഫോണ് വഴിയേ പറ്റൂ. ഇവരെല്ലാവരും തമ്മില് ഘടിപ്പിക്കുന്ന പൊതുവായ ഘടകം മുഖ്യമന്ത്രിയാണ്. അദ്ദേഹം സ്ഥലത്തുണ്ടായിരുന്ന വേളയിലും ഇല്ലാത്ത വേളയിലും ഫോണ് കോളുകളുണ്ടായിട്ടുണ്ട്. പക്ഷേ, മുഖ്യമന്ത്രിയും ഫോണ് വിളികളുമായി യാതൊരു ബന്ധവുമില്ല എന്ന് മാലോകര് വിശ്വസിക്കുമെന്നാണ് അദ്ദേഹം കരുതുന്നത്.\nയുഡിഎഫ് ഭരണം ഉപജാപകരുടെയും സര്‍ക്കാര് ബാഹ്യശക്തികളുടെയും പിടിയിലാണ്. നിയമങ്ങളും ചട്ടങ്ങളുമനുസരിച്ചല്ല മറിച്ച്, വ്യക്തിബന്ധങ്ങളുടെ അടിസ്ഥാനത്തില് കാര്യങ്ങള് നീക്കുന്ന ശൈലിയാണ് മുഖ്യമന്ത്രിയുടേത്. ഇത് ഏതറ്റം വരെ പോകാമെന്നുളളതിന്റെ തെളിവാണ് ടീം സോളാരീസ് തട്ടിപ്പ്. പതിനാലില്‍പ്പരം കേസുകളില് കേരളത്തില് അവര് പ്രതികളായിരുന്നത്. ഇതിനു പുറമെയാണ് തമിഴ്‌നാട്ടിലെ കേസുകള്. ബിജുവാകട്ടെ, കൊലക്കേസില് അന്വേഷണ വിധേയനായിരുന്നു. ഇങ്ങനെയുളള ഒരു തട്ടിപ്പു സംഘത്തിന് മുഖ്യമന്ത്രിയുടെ ഓഫീസില് മാത്രമല്ല മറ്റു ഭരണതലങ്ങളിലും പിടിമുറുക്കി നാട്ടിലെ പൗരന്മാരെ കബളിപ്പിക്കുകയാണ്. ഈ വീഴ്ചകള് മറച്ചുവെയ്ക്കുന്നതിനു വേണ്ടി ഉമ്മന്‍ചാണ്ടിയും മനോരമയും മുന്നോട്ടു വെയ്ക്കുന്ന വാദങ്ങള് രണ്ടാണ്. എന്തുകൊണ്ട് എല്‍ഡിഎഫ് ഭരണത്തില് ഇവര്‍ക്കെതിരെ നടപടി സ്വീകരിച്ചില്ല? എന്തുകൊണ്ട് ബിജുവിനെതിരെ കൊലക്കുറ്റത്തിന് കേസെടുത്തില്ല? അന്നും ഭരണതലത്തില് ഇവര്‍ക്കു സ്വാധീനമുണ്ടായിരുന്നു എന്നാണ് വ്യംഗ്യം.\nഅങ്ങനെയൊരു ബന്ധമുണ്ടെങ്കില് അതുകൂടി ജുഡീഷ്യല് അന്വേഷണത്തിന്റെ പരിധിയില് കൊണ്ടുവരട്ടെ എന്ന് പ്രതിപക്ഷം വ്യക്തമാക്കിക്കഴിഞ്ഞു. ബിജു രാധാകൃഷ്ണന്റെ ആദ്യഭാര കൊല്ലപ്പെട്ടത് കഴിഞ്ഞ യുഡിഎഫ് ഭരണകാലത്ത് ഉമ്മന്‍ചാണ്ടി മുഖ്യമന്ത്രി ആയിരിക്കവെയാണ്. എന്നിട്ട് കേസെടുത്തത് സ്ത്രീധനപീഡനത്തിന്റെ പേരിലും. എല്‍ഡിഎഫ് സര്‍ക്കാര് അധികാരത്തില് വന്നശേഷമാണ് പിതാവിന്റെ പരാതിയത്തുടര്‍ന്ന് കേസ് ക്രൈംബ്രാഞ്ചിനു കൈമാറിയത്. ആ ക്രൈംബ്രാഞ്ച് അന്വേഷണത്തിന്റെയും ഫോറന്‍സിക് റിപ്പോര്‍ട്ടിന്റെയും അടിസ്ഥാനത്തിലാണ് ഇപ്പോള് അയാള്‍ക്കെതിരെ കൊലക്കുറ്റത്തിനു കേസെടുക്കാന് കഴിഞ്ഞത്. എന്നാല് കളങ്കിതനായ ഈ വ്യക്തിയുമായി യുഡിഎഫ് ഭരണം ഉറ്റബന്ധമാണ് പുലര്‍ത്തിയത്. ഇന്നിപ്പോള് മിറച്ചൊരു നിലപാടെടുക്കാന് നിവൃത്തിയില്ലാത്തതുകൊണ്ട് കര്‍ശനമായ നടപടിയും അന്വേഷണവും ഉണ്ടാകുമെന്ന് പ്രഖ്യാപിക്കുകയാണ്. ഇരുവരും ജയിലിലായത് എല്‍ഡിഎഫ് ഭരണകാലത്താണ്. ജാമ്യത്തിലിറങ്ങിയവര് തമിഴ്‌നാടിലെയ്ക്കു മുങ്ങുകയാണുണ്ടായത്. പിന്നീട് തലപൊക്കുന്നത് യുഡിഎഫ് ഭരണം വരുമ്പോഴാണ്. മറ്റൊരു കാര്യവും കൂടിയുണ്ട്. എല്‍ഡിഎഫ് ഭരണകാലത്ത് അവരുടെ തട്ടിപ്പ് ഭരണത്തെ ഉപയോഗപ്പെടുത്തിക്കൊണ്ടോ സര്‍ക്കാര് സ്‌കീമുകളിലെ തിരിമറികളിലൂടെയോ അല്ലായിരുന്നു. എന്നാലിപ്പോള് അതല്ല സ്ഥിതി. അതുകൊണ്ട് സര്‍ക്കാരിനു നഷ്ടമൊന്നുമുണ്ടായിട്ടില്ല എന്ന തര്‍ക്കുത്തരമൊന്നും നല്‍കി രക്ഷപെടാന് മുഖ്യമന്ത്രി നോക്കേണ്ട.\nക്രിമിനല് അന്വേഷണം നടക്കുന്ന വേളയില് ജൂഡീഷ്യല് അന്വേഷണം ആവശ്യപ്പെടുന്നത് കുറ്റവാളികളെ രക്ഷപെടുത്താനാണെന്ന വിചിത്രമായ വാദവും ഉയര്‍ത്തുന്നുണ്ട്. ജൂഡീഷ്യല് അന്വേഷണം ക്രിമിനല് കേസ് അന്വേഷണത്തിന് തടസമേയല്ല. ജുഡീഷ്യല് അന്വേഷണത്തിന്റെ പരിധിയില് വരിക, മുഖ്യമന്ത്രിയുടെ ഓഫീസിനെ ഇത്ര എളുപ്പത്തില് എങ്ങനെ ഭരണബാഹ്യ ശക്തികള്‍ക്ക് ദുരുപയോഗപ്പെടുത്താന് കഴിഞ്ഞു എന്നാണ്. ഇത്തരമൊരു അന്വേഷണം ഫലപ്രദമായി നടക്കണമെങ്കില് മുഖ്യമന്ത്രി രാജിവെയ്ക്കുക തന്നെ. മുഖ്യമന്ത്രി രാജിവെയ്ക്കണമെന്നാലെ യുഡിഎഫ് അധികാരമൊഴിയണമെന്ന് പ്രതിപക്ഷം ആവശ്യപ്പെട്ടില്ല. നിയമസഭയില് ഭൂരിപക്ഷമുളളടത്തോളം കാലം യുഡിഎഫിനു ഭരിക്കാം. പക്ഷേ, ഇന്നത്തെ മുഖ്യമന്ത്രിയെ ആ സ്ഥാനത്തിരുത്തിയുളള ഏതന്വേഷണത്തിനും പാമോയിലിന്റെയും ടൈറ്റാനിയത്തിന്റെയും അഴിമതി അന്വേഷണത്തിന്റെ ഫലമേയുണ്ടാകൂ.\nPosted by ഡോ. ടി. എം. തോമസ് ഐസക് at 5:09 AM 1 comment:\nLabels: ഉമ്മന്‍ചാണ്ടി, മുഖ്യമന്ത്രിയുടെ ഓഫീസ്, സോളാര് തട്ടിപ്പ്, സൗരോര്‍ജം\nധനമന്ത്രി ചിദംബരത്തിന്റെ പ്രതീക്ഷകള് തകിടം മറിഞ്ഞിരിക്കുകയാണ്. 2012 നവംബര് 5ന് അദ്ദേഹം പ്രവചിച്ചു. ''ഈ ധനകാര്യവര്‍ഷം 5-6 ശതമാനം വളര്‍ച്ച കൈവരിച്ചുകൊണ്ട് പര്യവസാനിക്കും എന്നാണ് ഞാന് പ്രതീക്ഷിക്കുന്നത്. അപ്രതീക്ഷിതമായ, ഞെട്ടിപ്പിക്കുന്ന സംഭവവികാസം ഉണ്ടായില്ലെങ്കില് അടുത്തവര്‍ഷം7ശതമാനം വളര്‍ച്ച നേടും. 2012-15 ആകുമ്പോള് നമ്മള് 8 ശതമാനത്തിലേയ്ക്കു തിരിച്ചെത്തും''\n2012-13ലെ അവസാനപാദം കൈവരിച്ചത് 4.8 ശതമാനം വളര്‍ച്ചയാണ്. 2010-11ലെ9ശതമാനത്തില് നിന്ന് 2011-12ല് 6.2 ശതമാനത്തിലേയ്ക്കുളള മാന്ദ്യപ്രവണത 2012-13ല്5ശതമാനമായി കൂടുതല് മുരടിച്ചു. ഈ സ്ഥിതിവിശേഷത്തിന് മറ്റാരെയും കുറ്റപ്പെടുത്താന് ചിദംബരത്തിന് കഴിയില്ല. സ്വയംകൃതാനര്‍ത്ഥമാണ് ഈ തകര്‍ച്ച.\n2012-13ലെ ബജറ്റില് ചെലവഴിക്കാന് വകയിരുത്തിയിരുന്നത് 14.9 ലക്ഷം രൂപയായിരുന്നു. ചെലവാക്കിയതാകട്ടെ 14.1 ലക്ഷം കോടിയും. ഏതാണ്ട് 80,000 കോടി രൂപയുടെ ചെലവ് വെട്ടിക്കുറച്ചു. എന്നിട്ട് സര്‍ക്കാര് വകുപ്പുകളുടെ കാര്യശേഷിയില്ലായ്മയെ കുറ്റപ്പെടുത്തി സമാധാനിക്കുകയാണ് ചിദംബരം. പക്ഷേ, സത്യം നേരെ മറിച്ചാണ്. കമ്മി കുറയ്ക്കുന്നതിനു വേണ്ടി ചെലവുകള് ഞെരുക്കുക എന്ന നയമാണ് ധനമന്ത്രി സ്വീകരിച്ചത്. ഈ ചവിട്ടിപ്പിടിത്തം മൂലമാണ് പണം ചെലവാകാതിരുന്നത്.\nസാമ്പത്തികമാന്ദ്യകാലത്ത് സര്‍ക്കാരിന്റെ ചെലവു കുറയ്ക്കല് തലതിരിഞ്ഞ നടപടിയാണ്. സ്വകാര്യ ഉപഭോഗവും നിക്ഷേപവും കൊണ്ട് ചരക്കുകള് വിറ്റഴിയ്ക്കാല് കഴിയാതെ വരുമ്പോഴാണ് ഉല്‍പാദനം വെട്ടിക്കുറയ്ക്കുന്നത്. അപ്പോഴാണ് സാമ്പത്തികമാന്ദ്യം ഉണ്ടാകുന്നത്. ഇങ്ങനെയുളള സന്ദര്‍ഭങ്ങളില് സര്‍ക്കാര് ചെലവുകള് ഉയര്‍ത്തി ഡിമാന്റിലുളള വിടവ് നികത്തണമെന്നാണ് സാമ്പത്തികശാസ്ത്രം. പക്ഷേ ഇവിടെ ചെയ്യുന്നത് മറിച്ചാണ്. സര്‍ക്കാരും കൂടി ചെലവ് കുറയ്ക്കുകയാണ്. ഇത് സാമ്പത്തികമാന്ദ്യത്തെ കൂടുതല് രൂക്ഷമാക്കും. ഇതാണ് ഈ വര്‍ഷം സംഭവിച്ചിരിക്കുന്നത്.\n2008-09ല് സാമ്പത്തികമാന്ദ്യം പൊട്ടിപ്പുറപ്പെട്ടപ്പോള് നേര് വിപരീതമായിരുന്നു പ്രണബ് മുഖര്‍ജിയുടെ നടപടി. സര്‍ക്കാര് ചെലവ് ഗണ്യമായി ഉയര്‍ത്തി. 2007-08ല് കേന്ദ്രസര്‍ക്കാരിന്റെ ചെലവ് 13.4 ലക്ഷം കോടിയായിരുന്നു. 2008-09ല് ഇത് 15.2 ലക്ഷം കോടിയായും 2009-10ല് 18.3 ലക്ഷം കോടിയായും ഉയര്‍ന്നു. ഈയൊരു സമീപനത്തിന്റെ ഫലമായിട്ടാണ് 2008-09ല് സാമ്പത്തികവളര്‍ച്ച 6.7 ശതമാനമായത്. തുടര്‍ന്നുളള രണ്ടുവര്‍ഷങ്ങളില് ഇത് യഥാക്രമം 8.6 ശതമാനവും 9.3 ശതമാനവുമായി ഉയര്‍ന്നതും സര്‍ക്കാരിന്റെ ചെലവ് വര്‍ദ്ധിച്ചതിലൂടെയാണ്. ചിദംബരം ധനമന്ത്രിയായതോടെ ചെലവുചുരുക്കല് ആരംഭിച്ചു. 2011-12നെ അപേക്ഷിച്ച് 2012-13ല് വിലക്കയറ്റവും കൂടി കണക്കിലെടുത്താല് സര്‍ക്കാര് ചെലവ് യഥാര്‍ത്ഥത്തില് വര്‍ദ്ധിച്ചതേയില്ല. 6.7 ശതമാന വളര്‍ച്ചയുണ്ടായ 2008-09ല് ഉത്തേജക പാക്കേജ് നടപ്പാക്കിയ പ്രണബ് മുഖര്‍ജിയും 5.0 വളര്‍ച്ചയുണ്ടായ വര്‍ഷം ചെലവു ചുരുക്കല് നടപ്പാക്കുന്ന ചിദംബരവും തമ്മിലുളള താരതമ്യം കൗതുകകരമാണ്.\nചിദംബരത്തിന് പ്രണബ് മുഖര്‍ജിയുടെ സാമ്പത്തികനയത്തോടു പുച്ഛമാണ്. ഇന്നത്തെ വിലക്കയറ്റത്തിനും ഉയര്‍ന്ന ധനക്കമ്മിയ്ക്കും ഉത്തരവാദി പ്രണബ് ആണെന്നാണ് ചിദംബരത്തിന്റെ വ്യംഗ്യം. വിലക്കയറ്റം 2012-13ല് 7.8 ശതമാനമാണ്. പക്ഷേ, ഇതിനു കാരണം സര്‍ക്കാര് ചെലവ് ഗണ്യമായി വര്‍ദ്ധിച്ചതുകൊണ്ട് ജനങ്ങളുടെ കൈവശം ആവശ്യത്തിലധികം പണമുളളതല്ല. ധനകാര്യവര്‍ഷത്തിന്റെ അവസാനപാദത്തില് ഉപഭോക്തൃചെലവുകള് 3.8 ശതമാനമാണ് വര്‍ദ്ധിച്ചത് എന്നോര്‍ക്കുക.\nവിലക്കയറ്റത്തിനു കാരണം, പെട്രോളിന്റെയും ഡീസലിന്റെയും മറ്റും വില ഉയര്‍ന്നതുമൂലം ഉല്‍പാദന ചെലവ് വര്‍ദ്ധിച്ചതാണ്. സബ്‌സിഡികള് വെട്ടിച്ചുരുക്കുന്നതും വിലകള് ഉയര്‍ത്തുന്നതും രൂപയുടെ വിലയിടിവും ഇറക്കുമതി വിലകള് ഉയര്‍ത്തുന്നു. പൊതുവിതരണത്തിലെ അപാകതകള് മൂലം ധാന്യവിലകളും ഉയര്‍ന്നു. ചുരുക്കത്തില് ഡിമാന്റിന്റെ വശത്തല്ല, സപ്ലൈയുടെ വശത്താണ്. ഈ വിലക്കയറ്റത്തിന് സര്‍ക്കാര് ചെലവുകള് കുറയ്ക്കുന്നതല്ല പരിഹാരം.\nധനക്കമ്മി കുറയ്ക്കണമെന്ന് വാശിയുണ്ടെങ്കില് ചെലവുചുരുക്കിത്തന്നെ വേണമെന്നില്ല. വരുമാനം വര്‍ദ്ധിപ്പിക്കം.5ലക്ഷം കോടിയോളം വേണ്ടെന്നു വെച്ചിട്ടും 2012-13ല് ലക്ഷ്യമിട്ടതിനെക്കാള് 10,000 കോടിയോളം കുറവു നികുതിയേ പിരിക്കാന് കഴിഞ്ഞുളളൂ. ഇനി, നികുതിപിരിക്കാന് ബുദ്ധിമുട്ടാണെങ്കില് നികുതിവെട്ടിപ്പു തടഞ്ഞുകൂടേ. കളളപ്പണം പിടിച്ചെടുത്തുകൂടേ. പൊതുസ്വത്ത് ചുളുവിലയ്ക്കു വില്‍ക്കുന്നത് നിര്‍ത്തിക്കൂടേ. ഇതൊന്നും ചെയ്യാതെ ധനക്കമ്മി 5.8 ശതമാനത്തില് നിന്ന് 4.9 ശതമാനമാക്കി താഴ്ത്തിയതിന്റെ ആഹ്ലാദത്തിലാണ് ചിദംബരം. ഈ ആഹ്ലാദത്തിന്റെ മറുവശമാണ് സാമ്പത്തികവളര്‍ച്ചയുടെ കണ്ണുനീര്.\n2013-14ല് എന്തു സംഭവിക്കുമെന്നതിലാണ് ഇപ്പോള് പ്രതീക്ഷയര്‍പ്പിച്ചിരിക്കുന്നത്. മാന്ദ്യത്തിന്റെ അടിത്തട്ടു കണ്ടുകഴിഞ്ഞു. ഇനി സമ്പദ്ഘടന മുകളിലേയ്ക്കു വളരും എന്ന് ആസൂത്രണ കമ്മിഷന് ഉപാദ്ധ്യക്ഷന് മൊണ്ടേഗ്‌സിംഗ് അലുവാലിയ പ്രവചിച്ചുകഴിഞ്ഞു. അവസാനപാദത്തില് 4.7 ശതമാനമേ വളര്‍ച്ചയുണ്ടായിരിക്കൂ എന്നാണ് അവസാനം കരുതിയതു പോലും. പക്ഷേ, 4.8 ശതമാനം വളര്‍ച്ചയുണ്ടായി. ഇതാണ് ശുഭപ്രതീക്ഷയുടെ ഒരു കാരണം. വിലക്കയറ്റം താഴ്ന്നു തുടങ്ങിയിട്ടുണ്ട്. അമേരിക്കയില് വീണ്ടെടുപ്പ് ആരംഭിച്ചിട്ടുണ്ട്. തെരഞ്ഞെടുപ്പു വര്‍ഷമായതുകൊണ്ട് സര്‍ക്കാര് ചെലവ് ഉയര്‍ത്താമെന്ന് ചിദംബരം സമ്മതിക്കുകയും ചെയ്തു. അധികം താമസിയാതെ പലിശ നിരക്ക് റിസര്‍വ് ബാങ്ക് താഴ്ത്തുമെന്നാണ് എല്ലാവരും കരുതുന്നത്. അതോടെ 2012-13 അവസാനപാദത്തില് 3.4 ശതമാനം മാത്രം ഉയരുന്ന നിക്ഷേപം ഗണ്യമായി ഉയരുമെന്നും സമ്പദ്ഘടന6ശതമാനം വളര്‍ച്ച കൈവരിക്കുമെന്നുമാണ് ഇപ്പോഴത്തെ പ്രവചനം. വിശ്വാസം രക്ഷിക്കട്ടെ.\nPosted by ഡോ. ടി. എം. തോമസ് ഐസക് at 5:07 AM No comments:\nLabels: അലുവാലിയ, ചിദംബരം, സാമ്പത്തിക വളര്‍ച്ച, സാമ്പത്തികമാന്ദ്യം\nരൂപയുടെ മൂല്യം ചരിത്രത്തില് ഏറ്റവും താഴ്ന്ന നിലയിലാണ്. മെയ് ആദ്യം ഏതാണ്ട് 52 രൂപയ്ക്ക് ലഭിച്ചിരുന്ന ഒരു ഡോളറിന് ഇപ്പോള് 59 രൂപയോളം നല്‍കണം. ജൂണ് 17ന് മാര്‍ക്കറ്റ് അടച്ചപ്പോള് 58.70 രൂപയായിരുന്നു വിനിമയ നിരക്ക്. കഴിഞ്ഞ മെയ് ആറിനെ അപേക്ഷിച്ച് പത്തുശതമാനത്തിന്റെ ഇടിവ്.\nസാമ്പത്തിക ഉത്തേജനത്തിനായി 4000 - 7,000 കോടി ഡോളറിന്റെ ധനകാര്യ സ്ഥാപനങ്ങളുടെയും മറ്റും ബോണ്ടുകള് പ്രതിമാസം വാങ്ങുന്ന നയമാണ് 2008ലെ ആഗോള മാന്ദ്യം തുടങ്ങിയതു മുതല് അമേരിക്കന് സര്‍ക്കാരിന്റേത്. പണലഭ്യത വര്‍ദ്ധിപ്പിക്കുന്നതിനാണിത്. എന്നാല് സാമ്പത്തിക വീണ്ടെടുപ്പ് ശക്തിപ്പെടുന്നതിന്റെപശ്ചാത്തലത്തില് ഈ നയം അമേരിക്ക പുനരവലോകനം ചെയ്യുകയാണ്. ഈ ലേഖനം അച്ചടിക്കുമ്പോഴേയ്ക്കും തീര്‍പ്പറിയാം. ഇത്തരത്തില് ബോണ്ടുകള് വാങ്ങുന്നതു കുറച്ചാല് അമേരിക്ക ഡോളറിന്റെ ലഭ്യത കുറയ്ക്കും. ഡോളറിനു പ്രിയം കൂടും. ഇതു മുന്‍കൂട്ടി കണ്ട് നിക്ഷേപകര് രൂപ ഡോളറായി മാറ്റി പിന്‍വലിക്കുകയാണ്. കഴിഞ്ഞ മൂന്നാഴ്ച കൊണ്ട് 470 കോടി ഡോളറാണ് വിദേശ നിക്ഷേപകര് ഇപ്രകാരം പിന്‍വലിച്ചത്.\nഇതാണ് രൂപയുടെ മൂല്യം ഇടിയുന്നതിന്റെ ഒരു പ്രധാന കാരണം. അമേരിക്കന് ധനനയം മാറിയാല് രൂപയുടെ മൂല്യം ഇനിയും താഴും. 65-70 രൂപ നിരക്കിലേയ്ക്കു വരെ വരാം. ഇതിന്റെ പ്രത്യാഘാതങ്ങളെന്തായിരിക്കും?\nഒന്ന്) രൂപയുടെ വിലയിടിവ് പ്രവാസികള്‍ക്ക് നേട്ടമാകും. മെയ് ആദ്യം ഗള്‍ഫില് നിന്നയച്ച ഓരോ ഡോളറിനും 52 രൂപ ലഭിച്ചത് ഇപ്പോള് 59 രൂപയായി. 'രൂപ താഴേയ്ക്ക്, ഈ അവസരം വിനിയോഗിക്കൂ' എന്നായിരുന്നു ഒരു ദേശസാല്‍കൃത ബാങ്ക് ഇടപാടുകാര്‍ക്ക് നല്‍കിയ സന്ദേശം. ബാങ്കു വഴി സാധാരണഗതിയില് വരുന്ന ഗള്‍ഫ് പണം ജൂണ് മാസത്തില് ഇരട്ടിയാകും. 2013-14ല് 65-70,000 കോടി രൂപയെങ്കിലും കേരളത്തിലേയ്ക്ക് വിദേശപണം വരും.\nരണ്ട്) ഡോളറില് കരാറുറപ്പിച്ച കയറ്റുമതിക്കാര്‍ക്കും വന്‍നേട്ടമുണ്ടാകും. രൂപയുടെ വിനിമയനിരക്കില് 1 രൂപ ഇടിയുമ്പോള് ഐടി വ്യവസായത്തില് കയറ്റുമതിക്കാരുടെ ലാഭത്തില് 0.4 ശതമാനത്തിന്റെ വര്‍ദ്ധനയുണ്ടാകുമെന്നാണ് മതിപ്പുകണക്ക്. അതുകൊണ്ടാണ് ഐടി കമ്പനികളുടെ ഷെയര്‍വില ഉയര്‍ന്നത്. തിരുപ്പൂര് തുണി മേഖലയില് ഉത്സവത്തിമര്‍പ്പാണെന്നൊരു റിപ്പോര്‍ട്ടു കണ്ടു. എന്നാല് കയറ്റുമതി വിലകള് കുറയ്ക്കുന്നതിന് വിദേശ ഇറക്കുമതിക്കാര് സമ്മര്‍ദ്ദം ചെലുത്തിത്തുടങ്ങുന്നതോടെ അധികലാഭത്തില് ഒരു പങ്ക് അവര്‍ക്കും കൊടുക്കേണ്ടി വരും.\nമൂന്ന്) രൂപയുടെ മൂല്യമിടിയുന്നത് കയറ്റുമതിയ്ക്ക് മൊത്തത്തില് ഉത്തേജകമാണ്. മെയ് ആദ്യം ഒരു ഡോളറിന് 52 രൂപയുടെ ഇന്ത്യന് ചരക്കുകള് വാങ്ങിയ വിദേശിയ്ക്കു ഇപ്പോള് 59 രൂപയുടെ ചരക്കുകള് കിട്ടും. ഇങ്ങനെ കയറ്റുമതി വിലകള് മറ്റു രാജ്യങ്ങളെ അപേക്ഷിച്ച് താരതമ്യേനെ കുറയുന്നതു മൂലം നമ്മുടെ കയറ്റുമതി ഉയരും.\nഎന്നാല് ഈ സാഹചര്യത്തില് രൂപയുടെ മൂല്യമിടിഞ്ഞാലും കയറ്റുമതി വര്‍ദ്ധിക്കണമെന്നില്ല. കാരണം പാശ്ചാത്യരാജ്യങ്ങളുടെ സാമ്പത്തിക സ്ഥിതിയാണ് കയറ്റുമതിയെ നിര്‍ണയിക്കുന്നത്. 2013ല് യൂറോപ്യന് സമ്പദ്ഘടനകള് -0.4 ശതമാനം ഉത്പാദനം കുറയുമെന്നാണ് ഏറ്റവും അവസാനത്തെ മതിപ്പുകണക്ക്. അങ്ങനെ 2013ല് കയറ്റുമതി ഗണ്യമായി ഉയരുമെന്ന പ്രതീക്ഷ വേണ്ട.\nദോഷഫലങ്ങള് താഴെ പറയുന്നവയാണ്.\nഒന്ന്) രൂപയുടെ മൂല്യമിടിയുന്നത് ഇറക്കുമതി ചെലവ് ഉയര്‍ത്തും. മെയ് മാസത്തില് 52 രൂപ നിരക്കില് 1 ഡോളര് വിലയ്ക്കുളള ഉല്‍പന്നങ്ങള് ഇറക്കുമതി ചെയ്ത സ്ഥാനത്ത് ഇന്ന് 59 രൂപ നല്‍കേണ്ടി വരും. വിനിയമനിരക്ക് 1 രൂപ ഇടിഞ്ഞാല് ഒരു വര്‍ഷം എണ്ണക്കമ്പനികുടെ അനുമാന നഷ്ടം അഥവാ അണ്ടര് റിക്കവറി 9000 കോടി ഉയരും. എണ്ണ വില ഉയര്‍ത്തി ഇതു നികത്താനുളള സര്‍വ സ്വാതന്ത്ര്യവും എണ്ണക്കമ്പനികള്‍ക്കു നല്‍കിയിട്ടുണ്ട്.\nമറിച്ചൊരു വാദവുമുണ്ട്. ഇറക്കുമതി വിലകള് ഉയരുമ്പോള് ഇറക്കുമതി കുറയും. പക്ഷേ അങ്ങനെയല്ല കാര്യങ്ങള് നടക്കുന്നത്. എണ്ണവില എത്ര കൂടിയാലും ഉപഭോഗം കുറയ്ക്കാനാവുമോ? ഇന്ത്യയില് രൂക്ഷമായ സാമ്പത്തിക മുരടിപ്പാണ്. എന്നിട്ടും ഇറക്കുമതി കൂടിക്കൊണ്ടിരിക്കുന്നതാണ് അനുഭവം.\nരണ്ട്) രൂപയുടെ മൂല്യം ഇടിയുമ്പോള് രാജ്യത്തിന്റെ കടഭാരം രൂപ നിരക്കില് ആനുപാതികമായി ഉയരും. രാജ്യത്തെ സംബന്ധിച്ച് ഇത് അടിയന്തര പ്രശ്‌നങ്ങള് സൃഷ്ടിക്കണമെന്നില്ല. പക്ഷേ, കമ്പനികളുടെ കാര്യത്തില് അങ്ങനെയല്ല. ഒരു രൂപ വിനിയമ നിരക്കില് ഇടിവുണ്ടായാല് കമ്പനികളുടെ കടഭാരം 6000 കോടി രൂപ കണ്ട് ഉയരുമെന്നാണ് മതിപ്പുകണക്ക്. ഇന്ത്യയില് പ്രവര്‍ത്തിക്കുന്ന കമ്പനികളുടെ കട തിരിച്ചടവിന്റെയും പലിശയുടെയും മറ്റും ഭാരം വര്‍ദ്ധിക്കും.\nമൂന്ന്) ഇറക്കുമതി വിലകള് ഉയരുന്നത് വിലക്കയറ്റം രൂക്ഷമാക്കും. മൊത്തവില സൂചിക കുറയുന്നതു സാമ്പത്തിക ഉത്കര്‍ഷത്തിന്റെ സൂചനയായി കൊട്ടിഘോഷിച്ചുകൊണ്ടിരിക്കുന്ന വേളയിലാണ് രൂപയുടെ വിലയിടിവ് പുതിയ ഭീഷണി ഉയര്‍ത്തുന്നത്. രൂപയുടെ മൂല്യം 1 രൂപ ഇടിയുന്നത് മൂലം മൊത്തവില സൂചിക2-3മാസത്തിനുളളില് 0.2 ശതമാനത്തോളം ഉയരും.\nനാല്) രൂപയുടെ മൂല്യത്തകര്‍ച്ച ഇന്ത്യയിലെ ഓഹരിക്കമ്പോളത്തെയും നിരാശയിലാക്കി. കഴിഞ്ഞ ഏതാനും ദിവസങ്ങളിലായി ഓഹരിക്കമ്പോളത്തിന്റെ ചാഞ്ചാട്ടവും താഴേയ്ക്കാണ്.\nഅഞ്ച്) അടവുശിഷ്ട കമ്മി ഇപ്പോള്‍ത്തന്നെ ദേശീയ വരുമാനത്തിന്റെ 6.7 ശതമാനമാണ്. 2.5 ശതമാനമാണ് ഉചിതം എന്നാണ് റിസര്‍വ് ബാങ്ക് പറയുന്നത്. രൂപയുടെ വിലയിടുന്നത് കറണ്ട് അക്കൗണ്ട് കമ്മിയെ കൂടുതല് രൂക്ഷമാക്കും. ഇതാവട്ടെ രൂപയെ കൂടുതല് സമ്മര്‍ദ്ദത്തിലാക്കും. അങ്ങനെ കറണ്ട് അക്കൗണ്ട് കമ്മിയും രൂപയുടെ മൂല്യമിടിവും തമ്മിലുളള ദൂഷിത വലയത്തിലേയ്ക്കു സമ്പദ്ഘടന വഴുതി വീണാലുളള ദുരന്തം വലുതായിരിക്കും.\nഡോളര് ശക്തിപ്പെട്ടതുമൂലം രൂപ മാത്രമല്ല, ബ്രിക് രാജ്യങ്ങളുടെ നാണയങ്ങളുടെയെല്ലാം മൂല്യം ഇടിഞ്ഞു; അങ്ങനെ നാണയ മൂല്യത്തകര്‍ച്ച ഇന്ത്യയുടെ മാത്രം തനതു പ്രതിഭാസമല്ല; ആയതിനാല് അതിരുകവിഞ്ഞു ഭയപ്പെടാനൊന്നുമില്ല എന്നാണ് കേന്ദ്ര ധനകാര്യവകുപ്പ് നല്‍കുന്ന സാന്ത്വനം.\nപക്ഷേ, നാണയത്തകര്‍ച്ച ഏറ്റവും രൂക്ഷമായ രാജ്യങ്ങളിലൊന്നാണ് ഇന്ത്യ. ബ്രിക്‌സ് രാജ്യങ്ങളും തെക്കു കിഴക്കന് ഏഷ്യന് രാജ്യങ്ങളുമെടുത്താല് സൗത്ത് ആഫ്രിക്കയുടെ റാന്‍ഡ് മാത്രമാണ് ഇന്ത്യന് രൂപയെക്കാള് രൂക്ഷമായ തകര്‍ച്ച നേരിടുന്നത്. ഇന്ത്യയ്ക്കും ദക്ഷിണാഫ്രിയ്ക്കും പൊതുവായ ഒരു കാര്യമുണ്ട്. ഇരുരാജ്യങ്ങളും അതീവ ഗുരുതരമായ അടവുശിഷ്ട കമ്മി നേരിടുകയാണ്. ഇത്ര വലിയ അടവുശിഷ്ട കമ്മി നേരിടുമ്പോള് രൂപയുടെ മൂല്യം ഇടിയുമെന്നത് സാമാന്യഗതിയില് ഊഹിക്കാവുന്നേയുളളൂ. തന്മൂലം വിദേശ മൂലധനം വിന്‍വാങ്ങല് തുടങ്ങി. ഏറ്റവും പ്രകടമായ പിന്മാറ്റം ഉണ്ടായിട്ടുളളത് ബോണ്ട് മാര്‍ക്കറ്റില് നിന്നാണ്. ഓഹരി കമ്പോളത്തിലേയ്ക്കു വിദേശ മൂലധനത്തിന്റെ വരവ് കുറഞ്ഞു കൊണ്ടിരിക്കുകയാണ്. ഈ പ്രവണത ശക്തിപ്പെട്ടാല് രാജ്യം അതീവഗൗരവമായ വിദേശ നാണയ പ്രതിസന്ധിയിലേയ്ക്കു വഴുതിവീഴും.\nPosted by ഡോ. ടി. എം. തോമസ് ഐസക് at 5:05 AM No comments:\nLabels: ഡോളര്, മൂല്യശോഷണം, രൂപ, വിനിമയ നിരക്ക്, സാമ്പത്തിക മാന്ദ്യം\nധനവിചാരം, Mathrubhumi, 04 June 2013\nപുതിയ അധ്യയനവര്‍ഷം ആരംഭിച്ചല്ലോ. രണ്ടാഴ്ച മുമ്പാണ് ഞാന് കോഴിക്കോട് നടക്കാവ് ഗവ. ഗേള്‍സ് ഹയര് സെക്കന്‍ഡറി സ്‌കൂള് സന്ദര്‍ശിച്ചത്. വരുന്ന ജൂലായ്മാസത്തോടെ ആ സ്‌കൂള് കൈവരിക്കാന്‍പോകുന്ന സൗകര്യങ്ങളെന്തെന്ന് അറിയേണ്ടേ?\nമള്‍ട്ടിമീഡിയ സ്മാര്‍ട്ട് ക്ലാസ്മുറികള്, ആസ്‌ട്രോ ടര്‍ഫ് ഫുട്‌ബോള് ഗ്രൗണ്ട്, ഇന്‍ഡോര് സ്റ്റേഡിയം, ആംഫി തിയേറ്റര്, എക്‌സിബിഷന് ഹാള്/ഗാലറി, ഭക്ഷണഹാള്, 25,000 പുസ്തകങ്ങളുടെ ലൈബ്രറി, കോളേജുകളെ വെല്ലുന്ന സയന്‍സ്‌ലാബ്, 100 കമ്പ്യൂട്ടറുകള്, ലാംഗ്വേജ് ലാബ്, വാനനിരീക്ഷണകേന്ദ്രം, സയന്‍സ് പാര്‍ക്ക്...\n1893-ലാണ് ഈ സ്‌കൂള് സ്ഥാപിച്ചത്. നഗരത്തിലെ ആദ്യത്തെ ഗേള്‍സ് സ്‌കൂള്. കോഴിക്കോട് നഗരത്തിന്റെ ഹൃദയഭാഗത്ത് മൂന്നരയേക്കര് സ്ഥലം. പ്രൈമറിമുതല് വൊക്കേഷണല് ഹയര്‍സെക്കന്‍ഡറിവരെ 2,300 കുട്ടികള് പഠിക്കുന്നു.\nഅവിചാരിതമായിരുന്നു സന്ദര്‍ശനം. രാത്രി ഏറെ വൈകി ഒരു മുന്നറിയിപ്പുമില്ലാതെ ചെല്ലുമ്പോള് ഹൈമാസ്റ്റ് ലൈറ്റുകളുടെ വെളിച്ചത്തില് തകൃതിയായി പണികള് നടക്കുന്നു. തിരുപ്പൂരില്‍നിന്ന് കൊണ്ടുവന്ന പ്രീ ഫാബ്രിക്കേറ്റഡ് ഭിത്തികള് ക്രെയിനുപയോഗിച്ച് ഉറപ്പിക്കുന്നു. ആറുമാസംകൊണ്ട് നിര്‍മാണപ്രവൃത്തി മുഴുവന് തീര്‍ക്കാനാണ് പരിപാടി. അന്തര്‍ദേശീയ നിലവാരമുള്ള സര്‍ക്കാര് സ്‌കൂളുകള് എന്ന ആശയവുമായി ഏഴുവര്‍ഷമായി വിശ്രമമില്ലാതെ പ്രവര്‍ത്തിക്കുന്ന എ. പ്രദീപ്കുമാര് എം.എല്.എ.യും നിര്‍മാണപ്രവൃത്തികളും നവീകരണവും സ്‌പോണ്‍സര്‍ചെയ്ത ഫൈസല് ആന്‍ഡ് ഷബാന ഫൗണ്ടേഷന്റെ ഫൈസലും ഷാനവാസും പി.ടി.എ. പ്രസിഡന്റ് ഉണ്ണികൃഷ്ണനും ഏതാനും അധ്യാപകരും സ്‌കൂള് വികസനസമിതി അംഗങ്ങളുമൊക്കെ സന്നിഹിതരായിരുന്നു. രാത്രിതന്നെ തിരുവനന്തപുരത്തേക്ക് മടങ്ങേണ്ടതിനാല് സ്‌കൂളിലൂടെ ഒരു ഓട്ടപ്രദക്ഷിണമേ തരപ്പെട്ടുള്ളൂ. പക്ഷേ, പൊതുവിദ്യാഭ്യാസത്തെ സ്‌നേഹിക്കുന്നവരെ ആവേശം കൊള്ളിക്കുന്ന വിസ്മയസൗകര്യങ്ങളിലേക്കാണ് ആ സ്‌കൂള് കുതിക്കുന്നതെന്ന് ബോധ്യപ്പെടാന് അതുമതിയായിരുന്നു.\n2007-ലാണ് പ്രിസം (പി.ആര്.ഐ.എസ്.എം.- പ്രൊമോട്ടിങ് റീജ്യണല് സ്‌കൂള് ടു ഇന്റര്‍നാഷണല് സ്റ്റാന്‍ഡേര്‍ഡ് ത്രൂ മള്‍ട്ടിപ്പിള് ഇന്റര്‍വെന്‍ഷന്) അഥവാ പ്രാദേശിക സ്‌കൂളുകളെ അന്തര്‍ദേശീയ നിലവാരത്തിലേക്ക് ഉയര്‍ത്താനുള്ള വൈവിധ്യമാര്‍ന്ന ഇടപെടലുകള് എന്ന പദ്ധതിക്ക് കോഴിക്കോട്ടെ ഇന്ത്യന് ഇന്‍സ്റ്റിറ്റിയൂട്ട് ഓഫ് മാനേജ്‌മെന്റിന്റെ സഹായത്തോടെ എ. പ്രദീപ്കുമാര് എം.എല്.എ. രൂപം നല്‍കിയത്. വിദ്യാഭ്യാസവകുപ്പ് ഈ പരീക്ഷണത്തിന് പൂര്‍ണപിന്തുണ നല്‍കി. ധനവകുപ്പ് അഞ്ചുകോടിയില്‍പ്പരം രൂപ ഈ സ്‌കീമിന് പ്രത്യേകമായി അനുവദിച്ചു. രണ്ട് കാരണങ്ങള്‍കൊണ്ടാണ് ഞാന് ഇത്തരമൊരു ഉദാരസമീപനം സ്വീകരിച്ചത്. എം.എല്.എ.ഫണ്ട്, കോര്‍പ്പറേഷന് ഫണ്ട്, സ്വകാര്യ കോര്‍പ്പറേറ്റുകളുടെ സഹായധനം, സര്‍ക്കാര്‍വകുപ്പുകളുടെ സ്‌കീമുകള്, എന്നിവയെല്ലാം ഏകോപിപ്പിച്ച് പല നിര്‍മാണ പ്രവൃത്തികളും പ്രാരംഭപ്രവര്‍ത്തനങ്ങളായി അവര് പൂര്‍ത്തീകരിച്ചിരുന്നു. ഐ.എസ്.ആര്.ഒ. ആധുനിക ലാബുകള്‍ക്കുള്ള സഹായം വാഗ്ദാനംചെയ്തു, ഇന്‍ഫോസിസ് കമ്പ്യൂട്ടറുകളും. വെറും ആരംഭശൂരത്വമല്ല ആശയമെന്ന് അത് തെളിയിച്ചു. രണ്ട്: നിര്‍മാണപ്രവൃത്തികളെല്ലാം സമഗ്രമായ ഒരു വിദ്യാഭ്യാസപദ്ധതിയുടെ ഭാഗമായിരുന്നു. എന്തുകൊണ്ടും പിന്താങ്ങേണ്ട ഒരു വികസന സംരംഭമാണിതെന്ന് പ്ലാനിങ്‌ബോര്‍ഡും വിലയിരുത്തി.\nകെട്ടിട, സ്ഥല സൗകര്യങ്ങള്, പഠനോപകരണങ്ങള്, ലൈബ്രറി, ലബോറട്ടറി, സ്‌കൂള് അന്തരീക്ഷം, വ്യക്തിത്വവികസനം, സര്‍ഗാത്മക വികസനം, അധ്യാപക ഗുണനിലവാരം എന്നിവയിലൊക്കെ അന്തര്‍ദേശീയ നിലവാരവും കോഴിക്കോട്ടെ സ്‌കൂളുകളുടെ അവസ്ഥയും താരതമ്യംചെയ്തു. രണ്ടും തമ്മിലുള്ള വിടവ് തിട്ടപ്പെടുത്തി. ഇത് നികത്തുന്നതിന് ആവശ്യമായ ഇടപെടലുകള്‍ക്ക് ചര്‍ച്ചകളിലൂടെ അവര് രൂപം നല്‍കി. ഇതില് ഒരിനംമാത്രമാണ് കെട്ടിടനിര്‍മാണം. അധ്യാപകപരിശീലനം, രക്ഷാകര്‍തൃപങ്കാളിത്തം, പാഠ്യേതര, പാഠ്യാനുബന്ധ പ്രവര്‍ത്തനങ്ങള് ഇവയ്‌ക്കൊക്കെ പ്രത്യേകം ഊന്നലുണ്ട്.\nഈ പ്രവര്‍ത്തനങ്ങളുടെ ഫലം വിലയിരുത്താന് പ്രോജക്ടില് കൃത്യമായ മാനദണ്ഡങ്ങളുണ്ട്. വിവിധ പരീക്ഷകള്, നാഷണല് ടാലന്റ് ടെസ്റ്റ്, മത്സരപരീക്ഷകള്, ഭാഷാവൈഭവത്തിനുള്ള നാസ്‌കോം പരീക്ഷ തുടങ്ങിയവയിലെ വിജയശതമാനമാണ് അക്കാദമിക് പുരോഗതി വിലയിരുത്താനുള്ള മാനദണ്ഡം. കായികമത്സരങ്ങള്, ശാസ്ത്രമേളകള്, ശാസ്ത്ര, കണക്ക് ഒളിമ്പ്യാഡുകള് എന്നിവയിലെ പങ്കാളിത്തവും വിജയങ്ങളും സ്‌കൂളിന് ലഭിക്കുന്ന അവാര്‍ഡുകളും മറ്റും പാഠ്യ, പാഠ്യാനുബന്ധ പ്രവര്‍ത്തനങ്ങളുടെ അളവുകോലാണ്. ശുചിത്വം, ഉപകരണങ്ങളുടെ അറ്റകുറ്റപ്പണി നിലവാരം, ലൈബ്രറി ഉപയോഗം, സ്‌കൂള് പ്രവേശന അപേക്ഷകളുടെ എണ്ണം തുടങ്ങിയവയും കണക്കിലെടുക്കും. ഏതാണ്ട് എല്ലാതുറകളിലും പ്രത്യേകിച്ച്, പരീക്ഷാവിജയത്തിലും കളികളിലും സ്‌കൂള് സമീപകാലത്ത് ശ്രദ്ധേയമായ പുരോഗതി കൈവരിച്ചിട്ടുണ്ട്.\nനഗരത്തിലെ മൂന്ന് ഹയര് സെക്കന്‍ഡറി സ്‌കൂളുകളാണ് പ്രിസം പദ്ധതി ഏറ്റെടുത്തത്. രണ്ടാംഘട്ട പ്രവര്‍ത്തനങ്ങളാണ് നടക്കാവ് സ്‌കൂളില് നടക്കുന്നത്. 15 കോടിരൂപ മുതല്‍മുടക്കാന് തയ്യാറായി ഫൈസല് ആന്‍ഡ് ഷബാന ഫൗണ്ടേഷന് മുന്നോട്ടുവന്നു. ഇത് പൂര്‍ത്തീകരിച്ചശേഷം മറ്റ് സ്‌കൂളുകളും ഏറ്റെടുക്കാന് കഴിയും എന്ന ശുഭപ്രതീക്ഷയിലാണ് എം.എല്.എ. കാരപ്പറമ്പ് സ്‌കൂളിലെ പണികള് ആരംഭിച്ചുകഴിഞ്ഞു.\nനടക്കാവ് സ്‌കൂളിന്റെ ഭാവിയില് ശ്രദ്ധേയമായി എനിക്കുതോന്നിയ രണ്ടുകാര്യങ്ങളുണ്ട്. ഇതൊരു അയല്‍പക്ക സ്‌കൂളായി തുടരുമെന്നതാണ് ഒന്നാമത്തേത്. സ്വാഭാവികമായും അഡ്മിഷനുള്ള തിരക്ക് കൂടുന്നുണ്ട്. ഒരു ചെറിയശതമാനം പ്രവേശനങ്ങള് ഒഴികെ ബാക്കി മുഴുവന് അയല്‍പക്കത്തുള്ളവര്‍ക്കാണ്. ഏറ്റവും മിടുക്കികളെയും പണമുള്ളവരെയും ഏറ്റെടുത്ത് അതിമിടുക്കരാക്കുകയല്ല ചെയ്യുന്നത്. സാമ്പത്തികമായി പിന്നാക്കം നില്‍ക്കുന്നവരെയും ശരാശരിക്കാരെയും മിടുക്കികളാക്കി മാറ്റുകകൂടി ഇവരുടെ ലക്ഷ്യമാണ്.\nരണ്ടാമത്തെ കാര്യം, സ്‌കൂള്‍സമയം കഴിഞ്ഞാല് സ്ത്രീകളുടെ ഒരു കമ്യൂണിറ്റികേന്ദ്രമായി സ്‌കൂളിലെ സൗകര്യങ്ങള് പ്രയോജനപ്പെടുത്തണമെന്ന കാഴ്ചപ്പാടാണ്. സ്‌കൂളിന്റെ ടൈലുവിരിച്ച നടപ്പാതകള് പ്രഭാത സവാരിക്കായി ഉപയോഗപ്പെടുത്തും. സ്ത്രീകള്‍ക്ക് സായാഹ്നവ്യായാമത്തിനും സ്ത്രീകളുടെ കലാഭ്യസനത്തിനും ചര്‍ച്ചകള്‍ക്കും മറ്റും ഇന്‍ഡോര് സ്റ്റേഡിയംപോലുള്ള സ്‌കൂള്‍സൗകര്യങ്ങള് പ്രയോജനപ്പെടുത്തും. കോഴിക്കോട്ടെ ജെന്‍ഡര് പാര്‍ക്കിനെക്കുറിച്ച് വലിയമോഹങ്ങളും പ്രതീക്ഷകളും ഉണ്ടായിരുന്നു. നടക്കാവ് സ്‌കൂള് അവയ്ക്ക് വീണ്ടും നിറം പകരുന്നു.\nയു.ഡി.എഫ്. സര്‍ക്കാര് തയ്യാറാക്കിയ വിഷന് 2030-ല് മുന്നോട്ടുവെച്ചിരിക്കുന്ന വിദ്യാഭ്യാസ വികസന കാഴ്ചപ്പാടുകളുമായിവേണം പ്രിസംപദ്ധതിയെ താരതമ്യംചെയ്യേണ്ടത്. സര്‍ക്കാറിന്റെ വികസനവണ്ടിയുടെ ഡ്രൈവിങ്‌സീറ്റില് വിദ്യാഭ്യാസ കച്ചവടക്കാരായിരിക്കും. അന്തര്‍ദേശീയ നിലവാരത്തിലേക്ക് നമ്മുടെ സ്‌കൂളുകളെ ഉയര്‍ത്തലാണത്രേ അവരുടെയും ലക്ഷ്യം. മാര്‍ഗം, സര്‍വസ്വതന്ത്ര എജ്യുസിറ്റികളും. തുടക്കത്തില് കോഴിക്കോട്, തൃശ്ശൂര്, തിരുവനന്തപുരം, പാലക്കാട്, മലപ്പുറം എന്നീ അഞ്ചുകേന്ദ്രങ്ങള് തിരഞ്ഞെടുത്തിട്ടുണ്ട്. വിദ്യാഭ്യാസമേഖലയിലെ സ്വതന്ത്രവ്യാപാര മേഖലകളായിരിക്കും (എസ്.ഇ.സെഡ്.) ഇവ. വിദ്യാഭ്യാസമേഖലയില് നിലനില്‍ക്കുന്ന സാമൂഹിക നിയന്ത്രണങ്ങള് പൂര്‍ണമായി ഒഴിവാക്കി ഉന്നത നിലവാരത്തിലുള്ള സ്‌കൂളുകളും കോളേജുകളും നിര്‍മിക്കാന് അന്തര്‍ദേശീയ മൂലധനത്തെ ആകര്‍ഷിക്കുകയാണ് വിഷന് 2030-ന്റെ ലക്ഷ്യം. ഇതുവഴിയാണത്രേ, കേരളത്തെ ഒരു വൈജ്ഞാനിക സമൂഹമാക്കി മാറ്റാന്‍പോകുന്നത്.\nവിഷന് 2030-ന്റെ രേഖയനുസരിച്ച് വിദ്യാഭ്യാസ മേഖലയായിരിക്കും കേരളത്തില് ഏറ്റവുംവേഗത്തില് വളരുന്ന സാമ്പത്തികമേഖല. പ്രതിവര്‍ഷം പത്തുശതമാനത്തിന്റെ വളര്‍ച്ച. വ്യവസായമേഖലപോലും ഒമ്പതുശതമാനംവീതമേ വളരൂ. കൂലി, ശമ്പളം, പലിശ, വാടക, ലാഭം എന്നീ ഇനങ്ങളിലായി തൊഴിലെടുക്കുകയും എടുപ്പിക്കുകയും ചെയ്യുന്നവര്‍ക്ക് ആകെ ലഭിക്കുന്ന വരുമാനമാണല്ലോ ദേശീയവരുമാനം. ഇപ്പോള് ദേശീയവരുമാനത്തിന് വിദ്യാഭ്യാസ മേഖലയുടെ സംഭാവന ജീവനക്കാരുടെയും അധ്യാപകരുടെയും ശമ്പളം മാത്രമാണ്. നിയമപ്രകാരം ലാഭം പാടില്ല. പലിശയും വാടകയും തുച്ഛമായിരിക്കും. ഇങ്ങനെയുള്ളൊരു മേഖല പ്രതിവര്‍ഷം പത്തുശതമാനം വേഗത്തില് വളരണമെങ്കില് ലാഭവും പലിശയുമെല്ലാം വന്‍തോതില് വര്‍ധിക്കണം. അങ്ങനെയേ ഈ ഇന്ദ്രജാലവളര്‍ച്ച എത്തിപ്പിടിക്കാനാവൂ. അതോടെ കേരളത്തിന്റെ പൊതുവിദ്യാഭ്യാസം തകര്‍ന്ന് തരിപ്പണമാകും. കഴിഞ്ഞ ഒരു പതിറ്റാണ്ടിനിടയില് കേരളത്തിലെ സ്‌കൂളുകളുടെ പൊതുസൗകര്യങ്ങള് ഗണ്യമായി മെച്ചപ്പെട്ടിട്ടുണ്ട്. പുതിയ പാഠ്യക്രമവും അധ്യയന രീതികളും വന്നതോടെ വിദ്യാഭ്യാസ ഉള്ളടക്കവും കുറച്ചൊക്കെ മെച്ചപ്പെട്ടു. നടക്കാവ് സ്‌കൂളിലെന്ന പോലെയുള്ള ഭൗതിക സാഹചര്യങ്ങള് എല്ലാ സ്‌കൂളിലും പെട്ടെന്ന് ഏര്‍പ്പെടുത്താന് കഴിയില്ല എന്നത് ശരി തന്നെ. അതിന്റെ ആവശ്യവുമില്ല. അത്രയും സൗകര്യങ്ങള് ഇല്ലെങ്കിലും വിദ്യാഭ്യാസനിലവാരം ഉയര്‍ത്തുന്നതിനും കുട്ടികളുടെ വ്യക്തിത്വവികസനത്തിനും സര്‍ഗാത്മക പ്രോത്സാഹനത്തിനുമുള്ള സമഗ്രപരിപാടി നടപ്പാക്കാന് കഴിയും.\nഇതിനാവശ്യമായ പണവും കണ്ടെത്താനാവും. സര്‍ക്കാര് ബജറ്റിനുപുറമേ വിദ്യാഭ്യാസത്തെ കച്ചവടത്തിന് അതീതമായി സാമൂഹിക സേവനമായി കാണാന് തയ്യാറുള്ള മതസ്ഥാപനങ്ങളുടെ നിഷ്‌ക്രിയ ആസ്തികള്, കോര്‍പ്പറേറ്റ് ഉത്തരവാദിത്വത്തിന്റെ ഭാഗമായി നീക്കിവെക്കപ്പെടുന്ന പണം, വിദേശമലയാളികളുടെ സംഭാവന എന്നിവയൊക്കെ ഇതിനായി ഉപയോഗപ്പെടുത്താം. ഏറ്റവുംനല്ല സ്രോതസ്സ് കേരളത്തിലെ സഹകരണപ്രസ്ഥാനങ്ങളാണ്. എന്നാല്, ഇപ്പോള് കേന്ദ്രസര്‍ക്കാര് അടിച്ചേല്‍പ്പിക്കുന്ന പൊതു ചട്ടക്കൂടില് അവരുടെ സാധ്യത എത്രകണ്ട് പ്രയോജനപ്പെടുത്താമെന്ന് കണ്ടറിയണം.\nഈ പശ്ചാത്തലത്തിലാണ് കോഴിക്കോട്ട് പ്രിസം പദ്ധതി പ്രസക്തമാകുന്നത്. ഇത്രയും തുക മുടക്കിയിട്ട് നിങ്ങള്‍ക്കെന്ത് ലാഭമെന്ന് ഞാന് ഫൈസലിനോട് ചോദിച്ചു. ''നല്ലൊരു കാര്യമല്ലേ. ലാഭമുണ്ടാക്കാന് എത്രയോ വഴികള് വേറെയുണ്ട്?'' എന്നായിരുന്നു മറുപടി. സാമൂഹിക പ്രതിബദ്ധതയാല് പ്രചോദിതരായി ലാഭേച്ഛയില്ലാതെ കേരളത്തിലെ വിദ്യാഭ്യാസത്തെ എത്രയോ പതിറ്റാണ്ടുകളായി പരിപോഷിപ്പിച്ചുകൊണ്ടിരുന്നവര്‍പോലും സര്‍വസ്വതന്ത്ര കച്ചവട അവകാശത്തിനുവേണ്ടി വാശിപിടിക്കുന്ന ഈ കാലഘട്ടത്തില് ഇങ്ങനെയും കുറച്ചുപേരുള്ളത് നാടിന്റെ ഭാഗ്യം.\nPosted by ഡോ. ടി. എം. തോമസ് ഐസക് at 7:35 PM3comments:\nLabels: നടക്കാവ്, പൊതുവിദ്യാഭ്യാസം, പ്രദീപ് കുമാര്, പ്രിസം, വിഷന് 2030


ആദിവാസി യുവാവ് മധുവിന്റെ കൊലപാതക കേസ്: ജാമ്യാപേക്ഷയില് വിധി പറയുന്നത് വ്യാഴാഴ്ചത്തേക്ക് മാറ്റി | VygaNews\nആദിവാസി യുവാവ് മധുവിന്റെ കൊലപാതക കേസ്: ജാമ്യാപേക്ഷയില് വിധി പറയുന്നത് വ്യാഴാഴ്ചത്തേക്ക് മാറ്റി\nപാലക്കാട്: അട്ടപ്പാടിയില് ആദിവാസി യുവാവ് മധുവിന്റെ കൊലപാതക കേസിലെ പ്രതികളുടെ ജാമ്യാപേക്ഷയില് വാദം പൂര്‍ത്തിയായി. വിധി പറയുന്നത് വ്യാഴാ...\nപാലക്കാട്: അട്ടപ്പാടിയില് ആദിവാസി യുവാവ് മധുവിന്റെ കൊലപാതക കേസിലെ പ്രതികളുടെ ജാമ്യാപേക്ഷയില് വാദം പൂര്‍ത്തിയായി. വിധി പറയുന്നത് വ്യാഴാഴ്ചയിലേക്ക് മാറ്റി.\nകഴിഞ്ഞ ഫെബ്രുവരി 22നാണ് അട്ടപ്പാടിയില് മോഷണക്കുറ്റം ആരോപിച്ച് നാട്ടുകാര് മധുവിനെ പിടികൂടി മര്‍ദ്ദിച്ച ശേഷം പൊലീസില് ഏല്പിച്ചത്. തലയ്ക്ക് മര്‍ദ്ദനമേറ്റ മധു പൊലീസ് ജീപ്പില് വച്ചുതന്നെ മരിക്കുകയായിരുന്നു. മാനസികസ്വാസ്ഥ്യമുള്ള മധു ഏറെക്കാലമായി ഊരിന് പുറത്താണ് താമസിച്ചിരുന്നത്. പലചരക്ക് കടയില് നിന്നും മോഷണം നടത്തിയെന്നാരോപിച്ച് നാട്ടുകാര് സമീപത്തെ വനപ്രദേശത്ത് നിന്നും മധുവിനെ പിടികൂടുകയായിരുന്നു.\nകേസിലെ 11 പ്രതികളെയാണ് പൊലീസ് കസ്റ്റഡിയില് വാങ്ങിയത്. മണ്ണാര്‍കാട് പ്രത്യേക കോടതി ആണ് പ്രതികളെ കസ്റ്റഡിയില് വിട്ടുനല്‍കിയത്.\nVygaNews: ആദിവാസി യുവാവ് മധുവിന്റെ കൊലപാതക കേസ്: ജാമ്യാപേക്ഷയില് വിധി പറയുന്നത് വ്യാഴാഴ്ചത്തേക്ക് മാറ്റി


ദില്ലി ലെഫ് ഗവര്‍ണറെ പരിഹസിച്ച് ശിരിഷ് കുന്ദര്..... മറുപടി അതിലും ഗംഭീരം, ആഘോഷമാക്കി സോഷ്യല് മീഡിയ | Shirish Kunder TakesaDig at Delhi LG LG Indias Reply Leaves Twitter in Splits - Malayalam Oneindia\nPublished: June 17 2018, 13:06 [IST]\nദില്ലി: അരവിന്ദ് കെജ്‌രിവാളും ദില്ലി ലെഫ്റ്റനന്റ് ഗവര്‍ണറും തമ്മിലുള്ള പോര് വളരെ പ്രശസ്തമാണ്. അനില് ബൈജാലിനെതിരെ തുറന്ന പോര് നടത്തിയിരുന്നു കെജ്‌രിവാള്. ഇപ്പോഴിതാ അദ്ദേഹത്തിന്റെ പ്രക്ഷോഭം പ്രധാനമന്ത്രിക്ക് നേരെ നീണ്ടിരിക്കുകയാണ്. ഇപ്പോഴിതാ ബോളിവുഡ് സംവിധായകനും തിരക്കഥാകൃത്തുമായ ശിരിഷ് കുന്ദര് ചെയ്ത ട്വീറ്റില് സോഷ്യല് മീഡിയയില് വൈറലായിരിക്കുകയാണ്. ലെഫ് ഗവര്‍ണര് നിങ്ങള്‍ക്ക് ദില്ലിയില് സര്‍വീസ് സെന്ററുണ്ടോ? അവിടെ എല്‍ജി പ്രവര്‍ത്തിക്കുന്നുമില്ല മറ്റുള്ളവരെ പ്രവര്‍ത്തിക്കാന് അനുവദിക്കുന്നുമില്ല എന്നായിരുന്നു കുന്ദറിന്റെ ട്വീറ്റ്. പക്ഷേ ട്വീറ്റ് ചെയ്തതില് വലിയ ആശക്കുഴപ്പം നിലനില്‍ക്കുന്നുണ്ടെന്ന് ട്രോളര്‍മാര്‍ക്ക് പോലും പിന്നെയാണ് മനസിലായത്.\nകുന്ദറിന്റെ ട്വീറ്റിന് ഉടന് തന്നെ മറുപടിയും എത്തി എന്നതാണ് രസകരം. ലെഫ്. ഗവര്‍ണറല്ല മറിച്ച് ഇലക്ട്രോണിക്‌സ് കമ്പനിയായ എല്‍ജി ഇന്ത്യയാണ് മറുപടിയുമായി എത്തിയത്. നിങ്ങള്‍ക്ക് നേരിട്ട പ്രശ്‌നത്തില് ഖേദിക്കുന്നു. നിങ്ങളും വ്യക്തി വിവരങ്ങള് അയക്കൂ. ഉടന് തന്നെ പ്രശ്‌നങ്ങള് പരിഹരിക്കുമെന്നായിരുന്നു എല്‍ജി ഇന്ത്യയുടെ മറുപടി. ഇത് കണ്ട് ട്രോളര്‍മാര് പോലും അമ്പരന്നു. പിന്നീട് ഇത് വമ്പന് കോമഡിയായി മാറിയത്. ശിറിഷ് കുന്ദര് ഉദ്ദേശിച്ചത് ദില്ലി ലെഫ് ഗവര്‍ണറെയായിരുന്നു. എന്നാല് ടാഗ് ചെയ്ത് ട്വീറ്റ് ചെയ്തപ്പോള് എല്‍ജി ഇന്ത്യയ്ക്കാണ് ഇത് ലഭിച്ചത്. എല്‍ജി എന്നുള്ളതിന്റെ മുഴുവന് പേരാണ് ലെഫ് ഗവര്‍ണര്. പക്ഷേ ഇവിടെ ഇത് എല്‍ജി ഇന്ത്യയായി പോയി. ഇതാണ് ഇത്രയും കോമഡിയായി മാറിയത്.\nമറുപടിയും ട്വീറ്റും ട്രോളര്‍മാര് ആഘോഷമാക്കുന്നതാണ് കണ്ടത്. ഈ മറുപടി കേട്ടിട്ട് അനില് ബൈജാലും പോലും ചിരിച്ച് പോയിട്ടുണ്ടാവുമെന്നായിരുന്നു ഒരാളുടെ പരിഹാസം. അറിയാതെ പറഞ്ഞതാണെങ്കിലും ഗംഭീരമായിട്ടുണ്ടെന്നായിരുന്നു മറ്റൊരാളുടെ മറുപടി. അതേസമയം ട്വീറ്റ് ട്രെന്‍ഡിങായതോടെ ശിറിഷ് കുന്ദറും എല്‍ജി ഇന്ത്യയും ഇത് ഡിലീറ്റ് ചെയ്തിട്ടുണ്ട്. എന്തായാലും സോഷ്യല് മീഡിയ ഇത് വിടുന്ന ലക്ഷണമില്ല. ട്വീറ്റിന്റെ സ്‌ക്രീന് ഷോട്ടുകള് ഉപയോഗിച്ചാണ് ട്രോളുകള് ഇപ്പോള് വരുന്നത്.\ndelhi governor bollwood social media troll ദില്ലി ഗവര്‍ണര് ബോളിവുഡ് അരവിന്ദ് കെജ്‌രിവാള് സോഷ്യല് മീഡിയ ട്രോള് arvind kejriwal\nShirish Kunder TakesaDig at Delhi LG LG Indias Reply Leaves Twitter in Splist\nStory first published: Sunday, June 17, 2018, 13:06 [IST]


കേരളം മറ്റൊരു പകര്‍ച്ചാവ്യാധി ഭീഷണിയിലാണ്. വാവലുകള് വാഹകരായ നിപ്പാ വൈറസ് (എന്‍ഐവി)പരത്തുന്ന മസ്തിഷ്കജ്വരമാണ് പുതിയ ഭീഷണി. സാധാരണ മഴക്കാലത്തും വേനല്‍ചൂട് കടുക്കുന്പോഴും കേരളം പനിച്ചുവിറയ്ക്കാറുണ്ട്. നിരവധി ജീവനുകളും പൊലിയും. ഡെങ്കിപ്പനി, തക്കാളിപ്പനി, എലിപ്പനി തുടങ്ങിയാണ് വില്ലന്മാര്. ഇവയെല്ലാം തന്നെ നേരത്തേ കണ്ടെത്തി ചികിത്സിച്ചാല് ഭേദപ്പെടുത്താവുന്നവയാണ്. എന്നാല്, നിപ്പാ വൈറസ്ബാധയുടെ കാര്യം അങ്ങനെയല്ല. മരണസാധ്യത വളരെ കൂടുതലാണ്. 1998ല് മലേഷ്യയിലെ കാംപുങ് സുംഗായ് നിപ്പാ മേഖലയില് പടര്‍ന്നുപിടിച്ച മാരക മസ്തിഷ്കജ്വരത്തിനു കാരണമായ വൈറസാണിത്. നിപ്പാ മേഖലയില് പ്രത്യക്ഷപ്പെട്ടതിനാല് വൈറസിനും ഈ പേര് ലഭിച്ചു. വൈറസ് പിടികൂടിയത് പന്നികളെയാണ്. പന്നികള് കൂട്ടത്തോടെ ചത്തൊടുങ്ങിയപ്പോഴാണ് മലേഷ്യന് ആരോഗ്യവിഭാഗം ശ്രദ്ധിച്ചത്. അവര് നടപടികള് ആരംഭിക്കുന്പോഴേക്കും നൂറിലധികം മനുഷ്യര് രോഗബാധ മൂലം മരിച്ചു. പന്നികളുമായി അടുത്തിടപഴകിയവരാണ് മരിച്ചത്. പിന്നീട് കാര്യങ്ങള് നിയന്ത്രണവിധേയമായി. ഇന്ത്യയില് 2001~ലാണ് രോഗം സ്ഥിരീകരിച്ചത്. പശ്ചിമബംഗാളിലെ സിലിഗുഡിയിലാണ്\nനിപ്പാ കണ്ടെത്തിയത്. രോഗം ബാധിച്ച 66 പേരില് 45 പേരും മരിച്ചു. 2011 ~ല് ബംഗ്ളദേശിലും നിപ്പാ ബാധയുണ്ടായി. ഇവിടെ മരണനിരക്ക് വളരെ കൂടുതലായിരുന്നു. രോഗം ബാധിച്ച 56 പേരില് 50 പേരും മരിച്ചു. നിപ്പാ മൂലമുളള ജ്വരം ബാധിച്ചു കഴിഞ്ഞാലുളള ശരാശരി മരണനിരക്ക് 74.5 ശതമാനമാണ്. കേരളത്തില് ഇപ്പോഴാണ് ഈ വൈറസ് സ്ഥിരീകരിക്കുന്നത്. കോഴിക്കോട് മലപ്പുറം ജില്ലകളിലായി 16 പേര് പനിബാധിച്ച് മരിച്ചെങ്കിലും നിപ്പാ മൂലമുളള മരണം സ്ഥിരീകരിച്ചത് ആറു പേരിലാണ്. കോഴിക്കോട് കോട്ടൂര് തിരുവോട് കരോള് ഹൌസില് ഇസ്മായില്(49), കൊളത്തൂര് സ്വദേശി വേലായുധന്, മെഡിക്കല് കോളജില് ചികിത്സയി ലായിരുന്ന ജാനകി ചങ്ങരേത്ത് സ്വദേശികളായ ഒരു കുടുംബത്തിലെ മൂന്നുപേര് എന്നിവരാണ് നിപ്പാ വൈറസ് ബാധമൂലം മരിച്ചതായി സ്ഥിരീകരിച്ചത്. പൂന ദേശീയ വൈറോളജി ഇന്‍സ്റ്റിറ്റ്യൂട്ട് നല്‍കിയ റിപ്പോര്‍ട്ടിലാണ് സ്ഥിരീകരണം. മരിച്ച ചങ്ങരേത്ത് സ്വദേശികളുടെ കിണറ്റില് വാവലുകളെ കണ്ടെത്തി.\nഈ വെളളത്തിലൂടെയാകാം ഇവര്‍ക്ക് രോഗബാധയുണ്ടായതെന്നാണ് വിവരം. മാത്രമല്ല, ഇവരെ ശുശ്രൂഷിച്ച പേരാന്പ്ര താലൂക്ക് ആശുപത്രി നഴ്സും പെരുവണ്ണാമൂഴി ചെന്പനോട സ്വദേശിയുമായ ലിനി പുതുശേരി (31) ഉം മരിച്ചു. ചങ്ങരേത്ത് സ്വദേശികളായ മറ്റ് 25 പേര് നിരീക്ഷണത്തിലാണ്. മലപ്പുറത്തേക്കും രോഗം പടരുന്നതായാണ് വിവരം. എന്നാല് മരണസംഖ്യകളുയര്‍ത്തിക്കാട്ടി പരിഭ്രാന്തി പരത്തുകയല്ല മറിച്ച് രോഗവ്യാപനം തടയാന് മതിയായ നടപടികളും ബോധവത്ക്കരണവുമാണ് വേണ്ടത്.\nനിപ്പാ വൈറസ് ലക്ഷണങ്ങള്\nപനി, തലവേദന, ഛര്‍ദി, തലകറക്കം, ബോധക്ഷയം എന്നിവയാണ് പ്രധാന ലക്ഷണങ്ങള്. ചിലരില് അപസ്മാര ലക്ഷണങ്ങളുണ്ടാകും. ലക്ഷണങ്ങള് 10~12 ദിവസം നീണ്ടുനില്‍ക്കും. എന്നാല് രോഗം മൂര്‍ച്ഛിച്ചുകഴിഞ്ഞാല് 48 മണിക്കൂറിനുളളില് കോമയിലേക്ക് വീഴും.\nവൈറസ് ബാധ എങ്ങനെ തടയാം\nഫ്രൂട്ട് ബാറ്റ്സ് അഥവാ പഴവര്‍ഗ്ഗങ്ങള് ഭക്ഷിച്ചു ജീവിക്കുന്ന ഒരിനം വാവലുകളാണ് നിപ്പ അഥവാ എന്‍ഐവിയുടെ വാഹകര്, ഇവയുടെ കടിയിലൂടെയോ, ഇവ നീരൂറ്റിക്കുടിച്ച ഫലങ്ങള് ഭക്ഷിക്കുന്നതിലൂടെയോ വൈറസ് മറ്റു മൃഗങ്ങളിലെത്തുന്നു. ഇങ്ങനെ ബാധിക്കപ്പെട്ട മൃഗങ്ങളില്‍നിന്ന് അവയുടെ സ്രവങ്ങളിലൂടെ മറ്റു മൃഗങ്ങളിലേക്ക് പടരുന്നു. ഈ മൃഗങ്ങളുമായി അടുത്തിടപഴകുന്നതിലൂടെ മനുഷ്യരിലേക്കെത്തുന്നു. വാവലുകള് ഭക്ഷിച്ച ഫലങ്ങള് ഭക്ഷിക്കുന്നതിലൂടെ മനുഷ്യരിലേക്ക് നേരിട്ടും വൈറസ് എത്തുന്നു. വൈറസ് ബാധിതരായ മനുഷ്യരില് നിന്ന് മറ്റുമനുഷ്യരിലേക്ക് പകരുന്നു, ഈ വൈറസിന് പ്രതിരോധ വാക്സിന് വികസിപ്പിക്കാനുളള ഗവേഷണങ്ങള് തകൃതിയാണ്. എന്നാല്, ഇതുവരെ ആശാവഹമായ പുരോഗതിയില്ലെന്നതാണ് സത്യം. അപ്പോള് പിന്നെ ഏക മാര്‍ഗ്ഗം വൈറസ് ബാധിക്കാതെ നോക്കുക എന്നതാണ്. അതിനുളള മാര്‍ഗ്ഗങ്ങള് ചുവടെ:\nപക്ഷിമൃഗാദികള് കടിച്ച പഴങ്ങള് കഴിക്കരുത്\nരോഗിയുമായി സന്പര്‍ക്കം ഉണ്ടായാല് കൈകള് വൃത്തിയായി കഴുകണം\nരോഗിയെ പരിചരിക്കുന്പോള് മാസ്കും കയ്യുറയും ധരിക്കണം\nവവ്വാലുകള് അധികമുള്ളയിടത്തുനിന്നു ശേഖരിക്കുന്ന കള്ളു പോലുള്ള പാനീയങ്ങള് കുടിക്കരുത്.\nപഴവര്‍ഗ്ഗങ്ങള് ചൂടുവെളളത്തില് കഴുകി മാത്രം ഭക്ഷിക്കുക.\nമസ്തിഷ്കജ്വരം മൂലമുളള മരണം രണ്ട് ആയപ്പോള് തന്നെ സംസ്ഥാന സര്‍ക്കാര് കേന്ദ്രത്തിന് റിപ്പോര്‍ട്ട് നല്‍കിയിരുന്നു. ഇതെ തുടര്‍ന്ന് വൈറസ് ബാധ പടരുന്ന കോഴിക്കോടും മലപ്പുറവും നാഷനല് സെന്‍റര്‍ഫോര് ഡിസീസ് കണ്‍ട്രോള് (എന്‍സിഡിസി) ഡയറക്ടര് ഡോ. സുജീത് കെ.സിംഗിന്‍റെ നേതൃത്വത്തിലുളള കേന്ദ്ര മെഡിക്കല് സംഘം സന്ദര്‍ശിച്ചു.ഇതിനിടെ മണിപ്പാല് കസ്തൂര്‍ബ മെഡിക്കല് കോളജ് വൈറോളജി വിഭാഗം മേധാവി ഡോ. അരുണ്‍കുമാറിന്‍റെ നേതൃത്വത്തിലുള്ള സംഘവും രോഗമേഖലയില് പരിശോധന നടത്തി. മന്ത്രിമാരായ കെ.കെ.ശൈലജ, ടി.പി.രാമകൃഷ്ണന് എന്നിവരുടെ സാന്നിധ്യത്തില് യോഗവും ചേര്‍ന്നു. നിപ്പാ വൈറസ് വായുവിലൂടെ പരക്കില്ളെന്നും രോഗബാധിതരുടെ സ്രവങ്ങളിലൂടെയാണു പകരുകയെന്നും ആരോഗ്യമന്ത്രി കെകെ.ശൈലജ പറഞ്ഞു. രോഗബാധ തടയുന്നതിനുള്ള സത്വര നടപടികള് സംസ്ഥാന ആരോഗ്യവകുപ്പ് സ്വീകരിച്ചുകഴിഞ്ഞു. രോഗമുണ്ടെന്നു സംശയിക്കുന്നവരെ നിരന്തരം നിരീക്ഷിക്കും. രോഗികളെ പരിചരിക്കുന്നവര് ജാഗ്രത പാലിക്കണം. പെട്ടെന്നു രോഗം കുറയ്ക്കാനുള്ള മരുന്നിന്‍റെ അഭാവമുണ്ടെങ്കിലും കിട്ടാവുന്നിടത്തു നിന്നെല്ളാം മരുന്ന് എത്തിച്ചിട്ടുണ്ടെന്ന് ആരോഗ്യമന്ത്രി അറിയിച്ചു. കോഴിക്കോട് മെഡിക്കല് കോളജില് രണ്ടു വീതം വെന്‍റിലേറ്ററും ഐസൊലേഷന് വാര്‍ഡുകളും തുറന്നിട്ടുണ്ട്. അടിയന്തര സാഹചര്യങ്ങള് കൈകാര്യം ചെയ്യുന്നതിനു കലക്ടര് ചെയര്‍മാനും ഡിഎംഒ കണ്‍വീനറുമായി ടാസ്ക് ഫോഴ്സ് രൂപീകരിച്ചു. ചികിത്സ തേടിയെത്തുന്നവരെ മടക്കി അയക്കരുതെന്നു സ്വകാര്യ ആശുപത്രികള്‍ക്കു നിര്‍ദേശം നല്‍കി. മാത്രമല്ല, ഡെങ്കിപ്പനിയും മറ്റും പടരുന്ന സാഹചര്യത്തില് സംസ്ഥാനതലത്തില് കണ്‍ട്രോള് റൂം തുറന്നു. കോഴിക്കോട്ടെ പനിമരണങ്ങളെക്കുറിച്ച് പഠിക്കാന് ഇന്ത്യന് മെഡിക്കല് അസോസിയേഷനും വിദഗ്ധ സമിതിയെ നിയോഗിച്ചു.\nസംസ്ഥാനത്ത് ഡെങ്കിപ്പനിയും പടരുന്നതായാണ് വിവരം. കാസര്‍ഗോഡ് ജില്ളയില് മാത്രം 50 പേര്‍ക്ക് ഡെങ്കിപ്പനി സ്ഥിരീകരിച്ചു. ജില്ളയിലെ മലയോര മേഖലകളിലാണ് പനി പടരുന്നത്. കിനാലൂര്, ബേളൂര്, കരിന്തളം പഞ്ചായത്തുകളിലാണ് പനി ബാധിതര് കൂടുതലുള്ളത്. ഇവിടങ്ങളിലെ ആശുപത്രികളില് മുന്നൂറോളം പേരാണ് ഡെങ്കിപ്പനി ബാധയുണ്ടെന്ന സംശയത്താല് ചികിത്സ തേടിയത്. ഇതില് 50 പേര്‍ക്ക് പനിബാധ സ്ഥിരീകരിച്ചു. പനിബാധ സ്ഥിരീകരിച്ച 27 പേര് ജില്ളാ ആശുപത്രിയില് ചികിത്സയിലാണ്.


കൊളാഷ്: തുന്നിക്കെട്ടിയ മുറിവുകൾ\nകവിത, ആലാപനം: സനാതനന്\nമൂർത്തമായ സങ്കേതങ്ങളാണ് കലയിൽ ഏറ്റവും കൂടുതൽ ആസ്വദിക്കപ്പെടുന്നവ.കൃത്യമായ നിർവചനങ്ങളുള്ള രൂപഭാവങ്ങളുള്ള സ്വഭാവ സവിശേഷതകളുള്ള ഒന്നിനെയല്ലാതെ കല എന്ന് അംഗീകരിക്കാൻ സമൂഹം മടിക്കും.എന്നാൽ ഇതിനൊരപവാദമാണ് കൊളാഷ്.മൂർത്തമല്ലാത്ത രൂപത്തേക്കാൾ ഫീലിന് പ്രാമുഖ്യം കൊടുക്കുന്നസങ്കേതം.അത്തരം ഒന്ന് പരീക്ഷിക്കുകയാണിവിടെ.ചിത്രം,സാഹിത്യം,ശബ്ദം,സംഗീതം എന്നിവകൊണ്ട് എന്ത് അനുഭവമാണ് ഉണ്ടാക്കാൻ കഴിയുക എന്ന പരീക്ഷണം. നിങ്ങളുടെ പ്രതികരണം അറിയിക്കുക\nthose who uses firefox the songlink is here\nPosted by un at 01:08\nLabels: കഥ, കവിത, ചിത്രം\nപച്ചാളം : pachalam 17 October 2008 at 07:14\nകൊള്ളാമല്ലൊ, പരീക്ഷണങ്ങള് വരട്ടെ.\nഫയര്‍ഫോക്സില് ശബ്ദം കിട്ടുന്നില്ല. പ്ലഗ്ഗിന് ഡൌണ്‍ലോഡ് ചെയ്യാന് പറ്റിയില്ല.\nശെഫി 17 October 2008 at 07:29\nനല്ല പരീക്ഷണം തന്നെ,\nപക്ഷേ ചിത്രം കഥയുടേയും ശബ്ദത്തിന്റെയും,കഥ ചിത്രത്തിന്റേയും ശബ്ദത്തിന്റെയും ആസ്വാദനത്തെ പരിമിതപ്പെടുത്തില്ലേ ഇത്തരം ഒരു കൊളാഷിൽ.\nഗുപ്തന് 17 October 2008 at 08:30\nതകര്‍പ്പന് ആശയാം. മൂന്നുവര്‍ക്കും തമ്മില് അതിശയപ്പെടുത്തുന്ന ഹാര്‍മണി.\nചിത്രം ഉന്മേഷിന്റെ ഞാന് കണ്ടതില് ഏറ്റവുമികച്ച ഒന്നാണ്. സനല് നന്നായി ചിത്രം ഗ്രാസ്പ് ചെയ്തിട്ടുണ്ട്\nപക്ഷെ അല്‍ഭുതപ്പെടുത്തിയത് സിമിയാണ്. സൂപ്പര്‍ബ് എഫര്‍ട്ട്!\nബ്ലൊഗ് പൊലെ ഒരു മള്‍ട്ടിഡയമെന്‍ഷണല് മീഡിയത്തിന്റെ പുതിയ സാധ്യതകള് തേടുന്ന ഈ സംരഭത്തിന് എല്ലാ ആശംസകളും.\nനിങ്ങളുടെ സുഹൃത്ത് എന്ന് സ്വയം കരുതാനാവുന്നതില് എനിക്ക് നിറഞ്ഞ അഭിമാനം. :)\nഗുപ്തന് 17 October 2008 at 08:32\nഒന്നുകൂടി .. ഇതു ‘മൌണ്ട്’ ചെയ്തത് ഉന്മേഷ് ആണെന്നാണ് എന്റെ ധാരണ. തകര്‍ത്തു കുട്ടാ.. :)\nPramod.KM 17 October 2008 at 09:00\nതൂക്കം 17 October 2008 at 10:04\nSound + picture + story . Isint this what you callamovie?The thought of makingacollage was good, but the attempt you guys did is very poor (considering the creative talent pool amongst you)\nand what on earth has perkka done?is it an amarchithra katha? the colors you gave to the story createdabetter feel than that stuff you have painted. whats with all that square square thingies? you just literally painted that stuff? huh?grrr..!\nhavealook at peter blakes memories of places collage. that is what you call feel, withacapital F.\nsimi, the story line is really down the drain kind of. very sad!\neccentricity is not cultivated, you cannot fake it.\nഭൂമിപുത്രി 17 October 2008 at 10:04\nനല്ല രസമുള്ള പരീക്ഷണം!ഒരേ ഭാവന മൂന്നു രീതിയിൽ ആസ്വദിപ്പിയ്ക്കാനുള്ള ശ്രമത്തിൽ പുതുമയുണ്ട്.സനാതനന്റെ ആലാപനം ഇടയ്ക്കെവിടെയൊക്കെയോ പശ്ചാതലസംഗീതത്തിൽ മുങ്ങിപ്പോയത് കാരണം ചില വാക്കുകൾ വ്യക്തമായില്ല.(ഞാൻ ഹെഡ്ഫോൺസ് വെയ്ക്കാതയാൺ കേട്ടത്)\nആലാപനശൈലി കൂടി ഒന്നു പുതുക്കാമായിരുന്നു\nജീവൻ 17 October 2008 at 10:17\nദാർശനിക പൈങ്കിളി - കൊളാഷ് പോട്ടെ കല തന്നെ വിദൂരമാണ് സിമിയുടെ കഥയിൽ. ദസ്തകിർ വ്യർത്ഥമായിപ്പോയല്ലോടോ തന്റെ വര.\nനജൂസ് 17 October 2008 at 10:18\nsree 17 October 2008 at 10:47\nവാക്കും വരയും ശബ്ദവും ഒക്കെ പരിമിതികളാണ്...ഇതിനൊക്കെ അതീതമായി മനസ്സുകള് ചേരുന്നിടത്ത് പിറക്കുന്നതെന്തോ അതായിരിക്കും കല. ഈ മനസ്സുകളുടെ ചേര്‍ച്ചക്കുമുന്നില് എന്തു പറയാന്...മുറിവുകള് ഉണങ്ങാതിരിക്കട്ടെ...\nവെള്ളെഴുത്ത് 17 October 2008 at 11:23\nകൊക്കുണ്ട്, വള്ളമുണ്ട്, മരത്തിന്റെ പല നോട്ടങ്ങളുണ്ട്..നിറമുണ്ട്, കഥയുണ്ട്, കവിതയുണ്ട്..ശബ്ദമുണ്ട്. പക്ഷേ മുറിവെവിടെ? തുന്നലെവിടെ?\nസനാതനന്|sanathanan 17 October 2008 at 11:33\nഅഭിപ്രായങ്ങൾക്ക് (സുമനസോടെയുള്ള വിമർശനങ്ങൾക്കും അഭിനന്ദനങ്ങൾക്കും)നന്ദി.ഇതൊരു പൂർണമായ കലയല്ല,അതിലേക്കുള്ള പരിശ്രമമാണ്.പരധീനതകളുടെ കൊളാഷ് ആണ് ഇത്.ആരെങ്കിലും ഒക്കെ ഇതിൽ ഇനിയും മാംസം വച്ചുപിടിപ്പിക്കാൻ മുന്നോട്ട് വരണം എന്നാണ് ആഗ്രഹം..അതല്ലെങ്കിൽ പണ്ട് ബലൂണിൽ ചുടുവാതകം നിറച്ച് പറക്കാൻ ശ്രമിച്ചവനെയെന്നപോലെ ചിരിച്ചും കൂകിയും പോകാം..അവർക്കും നമോവാകം..\nഭൂമീ പുത്രീ,വിമർശനം ഉൾക്കൊള്ളുന്നു.\nദസ്തക്കിർ വരച്ചതല്ല ഫോട്ടോ എടുത്ത് മുറിച്ചൊട്ടിച്ചതാണ് കുരുത്തം കെട്ടവൻ ;)\nSound + picture + story . Isint this what you callamovie?\nഈയൊരറിവ് ഇങ്ങനെയൊരു ചപ്പടാച്ചി ഒപ്പിച്ചപ്പോൾ കിട്ടി എന്നതാണ് എന്റെ നേട്ടം ..ഞാൻ ധന്യനായി..\nയാരിദ്|~|Yarid 17 October 2008 at 11:43\nപരീക്ഷണം കൊള്ളാം. ശബ്ദം ടെസ്റ്റ് ചെയ്തില്ല, പ്ലഗിന്‍സ് ഡൌണ്‍ലോഡ് ചെയ്തിട്ടു നോക്കണം പിന്നീട്..!\nസനാതനന്|sanathanan 17 October 2008 at 12:06\nആശയം -സിമി & ദസ്തക്കിർ\nlakshmy 17 October 2008 at 12:43\nകൊളാഷ് കൊള്ളാം. കവിതാലാപനത്തിനിടയ്ക്കുള്ള പശ്ചാത്തല സംഗീതം അലോസരപ്പെടുത്തുന്ന പോലെ തോന്നി. അവസാനത്തെ ആ എക്കോ ഇഷ്ടപ്പെട്ടു. അകാശമിങ്ങിനെ തുണ്ടു തൂണ്ടായി പറക്കുന്ന ഒരു ഫീലിങ്.\nകഥയും ചിത്രങ്ങളും ഇഷ്ടമായി\nAnonymous 17 October 2008 at 17:05\nപാട്ടിലെ കൊളാഷ് എന്നത് പശ്ചാത്തല സംഗീതം എന്ന മുന്‍വിധിയില് അലിഞ്ഞുപോയി. അവിടെയും പരീക്ഷണങ്ങള്‍ക്കു സാധ്യതയുണ്ട്.\n::സിയ↔Ziya 18 October 2008 at 00:48\nഞാന് ഇരിങ്ങല് 18 October 2008 at 01:38\nപരീക്ഷണങ്ങള് കൂട്ടമായി നടത്തുമ്പോള് സംഘടിത ശക്തിയുടെ ആസുരത കൈവരുന്നു. അഭിനന്ദനങ്ങള്\nസനാതന്‍റെ ശബ്ദം മനസ്സിനെ കീഴ്പ്പെടുത്തുന്നു.\nSarija N S 18 October 2008 at 01:42\nപലവട്ടം കേട്ടു, പലവട്ടം കണ്ടു , പലവട്ടം വായിച്ചു.\nചിത്രത്തില് ദു:ഖമുണ്ടോ? അറിയില്ല, പക്ഷെ അത് മനോഹരമായിരുന്നു. വായന ചിത്രത്തോട് ചേര്‍ത്ത് വച്ചപ്പോള് വായനക്കും ചിത്രത്തിനും മനോഹാരിതയേറി. പിന്നെ സനാതനന്‍റെ ശബ്ദത്തിലൂടെ ഒഴുകിവന്ന വരികള്... അത് ഇതിനോടൊന്നും ചേര്‍ത്ത് വയ്ക്കാതെ ഇഷ്ടപ്പെട്ടു.\nSarija N S 18 October 2008 at 01:46\nചിത്രത്തിനും എഴുത്തിനും കവിതയ്ക്കും സ്വതന്ത്രമായ ഒരു സൌന്ദര്യം ഇവിടെയുണ്ട്. എല്ലാം ഒരുമിച്ച് ചേര്‍ക്കുമ്പോള് നഷ്ടപ്പെടാത്ത ഒരു സൌന്ദര്യവും ഉണ്ട്. ആശംസകള്\nHarold 18 October 2008 at 02:43\nപരീക്ഷണം ഇനിയും നന്നായേനേ,\nഎന്തായാലും ആദ്യപരിശ്രമമെന്ന നിലയില് അഭിനന്ദനങ്ങള്\nസനാതനന്റെ ആലാപനം നന്നായിട്ടുണ്ട്\nഎതിരന് കതിരവന് 18 October 2008 at 05:37\nസിനിമയുടെ പരിമിതി പലപ്പോഴും അത് അനുവാചകനു അധികം വിട്ടുകൊടുക്കുന്നില്ല എന്നാണ്. ഇത്തരം കൊള്ളഷുകള് പ്രത്യേകിച്ചും കഥാംശങ്ങള് പലനിറനങ്ങളിലൂടെ വെളിവാക്കപ്പെടുകയും പെയിന്റിങ്ങ് വേലിക്കെട്ടില്ലാത്ത സംവേദനസാദ്ധ്യതകള് വാരിയിടുകയും ചെയ്യുമ്പോള് പല വായന, പല ദര്‍ശനം, പല അനുഭവം ഇതിനെല്ലാം വഴി തുറക്കുന്നു.\nകവിതാ‍ാപ്രമേയം ഇതില്‍ച്ചേര്‍ക്കാന് പാടുപെട്ടു.\nപെയിന്റിങ്ങിലെ നൈര്‍മല്യം കഥയുടെ നിറങ്ങളോടു യോജിക്കാതെ പോയത് മനഃപൂര്‍വമോ?\nതൂക്കത്തിന്റെ കമന്റില് ചില സത്യങ്ങളുണ്ടെങ്കിലും ഈ സംരഭത്തിനു “ഹാ കൊള്ളാമല്ലൊ ഈ പരിപാടി”\nനജൂസ് 18 October 2008 at 07:59\nനല്ല ഉദ്ദ്യമം. സനൽ കവിത കേട്ടൂട്ടാ.. :) കൊള്ളാം\nSebin Abraham Jacob 19 October 2008 at 01:32\nകഥ തീരെ പോര. ഒട്ടുമേ പോര. ശബ്ദം കേട്ടില്ല. രാത്രിയില് കേള്‍ക്കാം. ചിത്രം ഒരു തുടക്കക്കാരന്റേതായിരുന്നെങ്കില് ഒന്നാന്തരം എന്നു പറഞ്ഞേനെ. പക്ഷെ ഉന്മേഷിന്റേതാവുമ്പോള് എന്തോ, അങ്ങനെ പറയാന് തോന്നുന്നില്ല.\nപാമരന് 19 October 2008 at 06:42\nഈ ആശയത്തിനു നൂറു മാര്‍ക്ക്.\nചിത്രങ്ങളെപ്പറ്റി ഒന്നും പറയാനറിയില്ല. പക്ഷെ ഒത്തിരി എന്തൊക്കെയോ മനസ്സില് കുത്തി നിറയ്ക്കുന്നുണ്ടവ. സനാതനന്‍ജിയുടെ വരികള് അതിഗംഭീരം. സിമിയില് നിന്നു പ്രതീക്ഷിച്ചത്ര കിട്ടാത്തപോലെ.\nഇനിയും വരട്ടെ പുതുമയുടെ മുളകള്!\nAnonymous 19 October 2008 at 08:34\nനൊമാദ് | A N E E S H 19 October 2008 at 23:46\nബ്ലോഗ് കഥയും, കവിതയും എഴുതിവയ്ക്കാനുള്ള ഒരിടം എന്നതില് നിന്നും പരീക്ഷണങ്ങളുടെ ഒരു ഫ്ലാറ്റ്ഫോം ആയി മാറുന്നതില് സന്തോഷം.\nഓഫ് : മൂന്നു പേര് അടങ്ങുന്ന രണ്ട് മൂന്ന് ഗ്രൂപ്പുകള് കൂടെ കോണ്ട്രിബ്യൂട്ടേര്‍സ് ആയിരുന്നെങ്കില് ബൂലോക കവിത പോലെ നല്ല വായനയേയും സാഹിത്യത്തേയും സ്നേഹിക്കുന്നവര്‍ക്ക് ഒരു വിരുന്നായേനെ.\nസൂരജ് :: suraj 20 October 2008 at 00:21\nപരീക്ഷണം ഇഷ്ടമായി. വായനയ്ക്ക് ആദ്യം ഇത്തിരി ബുദ്ധിമുട്ടുണ്ടായെങ്കിലും. കവിതയാണ് ഏറ്റവും ഇഷ്ടമായത്. ഒറ്റയ്ക്ക് രാത്രി കിടന്ന് കേട്ടപ്പോള് എന്തോ ഒരിദ്...\nനന്ദകുമാര് 20 October 2008 at 01:03\nകൊള്ളാം. പരീക്ഷണം നന്നായി. നന്നായിഷ്ടപ്പെട്ടു. ഇനിയും വരട്ടെ പരീക്ഷണങ്ങള്. ചിത്രങ്ങള് ഏറെ ഇഷ്ടപ്പെട്ടു,\nദസ്തക്കിര് 20 October 2008 at 03:57\nഅഭിപ്രായങ്ങള്‍ക്കും നിര്‍ദ്ദേശങ്ങള്‍ക്കും വിമര്‍ശനങ്ങള്‍ക്കും നന്ദി.\nകൊളാഷ് എന്ന പദം അല്പം കുഴപ്പിച്ചു എന്നു കമന്റുകളില് നിന്നും മനസ്സിലാക്കുന്നു. മൊണ്ടാഷ് ആണു കൂടുതല് അനുയോജ്യം എന്നു തോന്നുന്നു.\nബ്ലോഗിന്റെ സാധ്യതകള് പരീക്ഷിക്കുന്നതിനെക്കുറിച്ചുള്ള ചില ശ്രമങ്ങളില് നിന്നായിരുന്നു ഈ ആശയം ഉടലെടുത്തത്.ഒരേ വിഷയത്തിന്, വ്യത്യസ്തമായ മീഡിയകളിലൂടെ ഒന്നിലധികം വീക്ഷണകൊണുകളും അവതരണവും ഉപയോഗിച്ചു നോക്കിയാലെങിനെയിരിക്കും എന്നൊന്നു പരീക്ഷിച്ചു നോക്കിയതാണ്. തൂക്കം പറഞ്ഞതു പോലെ സിനിമ അത്തരം ഒരു മീഡിയ തന്നെ. പക്ഷേ, അതില് പാട്ടും അഭിനയവും ശ്ബ്ദവും ദൃശ്യവുമെല്ലാം യോജിച്ചു നില്‍കുന്നു എന്ന വ്യത്യാസമുണ്ട്. ഇവിടെ ചിത്രത്തിനും കഥയ്കും പാട്ടിനും യോജിപ്പുകളിലേറെ differences ആണു കൂടുതല്. വളരെ നേര്‍ത്ത ചില സമാനതകളിലൂടെ ഓരോന്നിനും വ്യത്യസ്ഥമായ ഐഡന്റിന്റിയാണ് ഉള്ളതെന്നു തോന്നുന്നു. സിമി കഥയെഴുതിയത് എന്റെ ചിത്രത്തിനായല്ല, അതു പോലെ തന്നെ സനലും. എന്‍ഡ് പ്രൊഡക്റ്റിനേക്കാള് കണ്‍സപ്റ്റിനും പ്രോസസ്സിനുമാണ് ഞങ്ങള് മുന് തൂക്കം നല്‍കിയത്.\nആദ്യ ശ്രമമെന്ന നിലയില് ഒരു പാടു കുറവുകള് ഉണ്ട്. പല മനസ്സുകളുടെ ആശയം ഒന്നിച്ച് അവതരിപ്പിക്കുന്നതിന്റെയും പ്രശ്നങ്ങള് ഉണ്ട്.\nനൊമാദ് സൂചിപ്പിച്ചതു പോലെ കൂടുതല് കോണ്ട്രിബ്യൂട്ടേര്‍സിനെ ചേര്‍ത്ത് പരീക്ഷണങ്ങള് വിപുലീകരിക്കുന്നതില് സന്തോഷമേയുള്ളൂ. താല്പര്യമുള്ളവര് മെന്മ്പര്‍ഷിപ്പിന് ഞങ്ങളിലാര്‍ക്കെങ്കിലും ഒരു മെയില് അയച്ചാല് മതി.\nAnonymous3November 2008 at 23:52\nപി എ അനിഷ്, എളനാട് 14 June 2009 at 09:55\npoor-me/പാവം-ഞാന് 24 October 2009 at 07:02\nEnjaaaid well, pond,river!\nThommy 12 November 2010 at 11:05\nബ്ലോഗിങ്ങിന്റെ സാധ്യതകളിലേക്കുള്ള ചില പരീക്ഷണങ്ങള്


UUKMA News സഹജീവികൾക്ക് മാലാഖയാകേണ്ട വിപിൻ ഇന്ന് സഹജീവികളുടെ കരുണതേടുകയാണ്, വോക്കിങ് കാരുണ്യയോട് ചേർന്ന്, ജീവിതം തളർന്നു പോയ വിപിന് ഒരു പുതുജീവിതം നൽകാം - UUKMA News സഹജീവികൾക്ക് മാലാഖയാകേണ്ട വിപിൻ ഇന്ന് സഹജീവികളുടെ കരുണതേടുകയാണ്, വോക്കിങ് കാരുണ്യയോട് ചേർന്ന്, ജീവിതം തളർന്നു പോയ വിപിന് ഒരു പുതുജീവിതം നൽകാം - UUKMA News\nകോതമംഗലം: കോതമംഗലം താലൂക്കിൽ കോട്ടപ്പടി വില്ലേജിൽ കോട്ടയിൽ പോളിന്റെ മകൻ വിപിൻ ജീവിതത്തിൽ ആകെ തകർന്ന അവസ്ഥയിലാണ്. ജീവിതത്തിൽ വലിയ സ്വപ്നങ്ങളുമായി ആണ് വിപിൻ ഒരു നേഴ്സ് ആകാൻ തീരുമാനിക്കുന്നത്. സാമ്പത്തികമായി വളരെ ബുദ്ധിമുട്ടിലായിരുന്നെകിലും കഷ്ടപ്പെട്ടു പഠനം പൂർത്തിയാക്കിയ വിപിൻ ജീവിതത്തിൽ രക്ഷപ്പെടാം എന്ന പ്രതീക്ഷയുമായി ആണ് ലിബിയ എന്ന രാജ്യത്തേക്ക് പോകുന്നത് പക്ഷെ അവിടെയും വിധി വിപിനെതിരായിരുന്നു. ലിബിയയിലെ യുദ്ധം മൂലം അവിടെ നിന്നും തിരികെപോരേണ്ടിവന്നു.\nആറു വയസുള്ള മകളും ഭാര്യയും അച്ഛനും അമ്മയും അടങ്ങുന്ന കുടുംബം നോക്കിയിരുന്നത് വിപിൻ ആയിരുന്നു. ലിബിയയിൽ നിന്നും തിരിച്ചുപോരേണ്ടി വന്ന വിപിൻ നാട്ടിൽ വന്നു നേഴ്സ് ആയി ഏജൻസികൾ വഴി ജോലിചെയ്തു വരികയായിരുന്നു. കഷ്ടപ്പാടിനിടയിലും നല്ല ഒരു ഭവനം എന്ന സ്വപ്നം കണ്ട വിപിൻ എല്ലാ മലയാളികളെയും പോലെ ലോൺ എടുത്തു ഒരു കൊച്ചു വീടും വച്ചു. കഷ്ടപ്പെട്ട് ജീവിതം കരുപ്പിടിപ്പിക്കുന്ന സമയത്താണ് എല്ലാ സ്വപ്നങ്ങളും തകർത്തുകൊണ്ട് ബ്രെയിൻ ട്യൂമർ വിപിനെ കീഴടക്കുന്നത്. ഇപ്പോൾ ഈ കുടുംബത്തിന്റെ ഏക അത്താണിയായിരുന്ന വിപിൻ എന്ത് ചെയ്യുമെന്നറിയാതെ തകർന്നിരിക്കുയാണ്. അനുദിന ചിലവുകൾ, വീടിനുവേണ്ടി എടുത്ത ലോൺ അടവ്, ഭീമമായ ചികിത്സ ചിലവുകൾ എന്ത് ചെയ്യണമെന്നറിയാതെ ഈ കുടുംബം വലയുകയാണ്.\nമറ്റുള്ള രോഗികൾക്ക് ഒരു മാലാഖയായി മാറേണ്ടിയിരുന്ന വിപിൻ ഇന്ന് മറ്റുള്ളവരുടെ സന്മനസിനുവേണ്ടി കാത്തിരിക്കുകയാണ്. ഇ കുടുംബത്തിന് ഒരു ചെറിയ കൈത്താങ്ങാകുവാൻ വോക്കിങ് കാരുണ്യയോടൊപ്പം നിങ്ങളും കൈകോർക്കില്ലേ?. നിങ്ങളാൽ കഴിയുന്ന സഹായം വോക്കിങ് കാരുണ്യയുടെ താഴെക്കാണുന്ന അക്കൊണ്ടിലേക്കു ഫെബ്രുവരി 28 ന് മുൻപായി നിക്ഷേപിക്കുവാൻ അപേക്ഷിക്കുന്നു.


cpm on vs/s janasakthi interview | ദ്വൈവാരികയിലുള്ളത് അവാസ്തവമായ കാര്യങ്ങൾ; ലക്ഷ്യം പാർട്ടിയെ കരിവാരിത്തേക്കലും തന്നെ അപമാനിക്കലും; ജനശക്തിയുടേത് പാഴ് വേലയെന്ന് വ്യക്തമാക്കി വി എസ് അച്യുതാനനന്ദൻ; വിവാദമൊഴിഞ്ഞ ആശ്വാസത്തിൽ സിപിഐ(എം) - MarunadanMalayalee.com\nദ്വൈവാരികയിലുള്ളത് അവാസ്തവമായ കാര്യങ്ങൾ; ലക്ഷ്യം പാർട്ടിയെ കരിവാരിത്തേക്കലും തന്നെ അപമാനിക്കലും; ജനശക്തിയുടേത് പാഴ് വേലയെന്ന് വ്യക്തമാക്കി വി എസ് അച്യുതാനനന്ദൻ; വിവാദമൊഴിഞ്ഞ ആശ്വാസത്തിൽ സിപിഐ(എം)\nOctober 18, 201512:23 PM IST Permalink\nതിരുവനന്തപുരം: പ്രതിപക്ഷ നേതാവ് വി എസ് അച്യുതാനന്ദൻ ആളാകെ മാറിയിരിക്കുന്നു. സിപിഎമ്മിനേയോ സംസ്ഥാന നേതൃത്വത്തേയോ പ്രതിക്കൂട്ടിലാക്കുന്നതൊന്നും വി എസ് ഇനി ചെയ്യില്ല. പാർട്ടിയെ തെരഞ്ഞെടുപ്പുകളിൽ വിജയിപ്പിക്കുക മാത്രമാണ് വിഎസിന്റെ ലക്ഷ്യം. ജനശക്തിയിൽ വ്ന്ന അഭിമുഖത്തെ പരസ്യമായി തള്ളിപ്പറഞ്ഞ് വി എസ് എത്തുമ്പോൾ അത് ആശ്വാസമാകുന്നത് സിപിഐ(എം) സംസ്ഥാന നേതൃത്വത്തിനാണ്. പാർട്ടിയേയും തന്നേയും അകറ്റാൻ ബോധപൂർവ്വമായ ശ്രമങ്ങൾ നടക്കുന്നുവെന്ന് വി എസ് വ്യക്തമാക്കി. പാർട്ടിയെ പ്രതിക്കൂട്ടിലാക്കുന്ന നിലപാടിൽ നിന്നും വി എസ് പിന്മാറുന്നതിന്റെ വ്യക്തമായ സൂചയനാണ് പുതിയ പ്രസ്താവന. പാർട്ടി ജനറൽ സെക്രട്ടറി സീതാറം യെച്ചൂരിയുടെ ഇടപെടൽ ഫലം കാണുന്നതിന്റെ നേർ ചിത്രം കൂടിയാണ് ഇത്.\nതാനുമായി നടത്തിയ അഭിമുഖമെന്നു പറഞ്ഞ് ഒരു ദ്വൈവാരിക പ്രസിദ്ധപ്പെടുത്തിയ ചില കാര്യങ്ങൾ ചില മാദ്ധ്യമങ്ങളിൽ ഞായറാഴ്ച പ്രസിദ്ധീകരിച്ചിരിക്കുന്നതായി കണ്ടു. തികച്ചും അവാസ്തവമായ കാര്യങ്ങളാണ് ഈ വാർത്തകളിലൂടെ പ്രചരിപ്പിക്കപ്പെടുന്നതെന്ന് പ്രതിപക്ഷ നേതാവ് വി എസ് അച്യുതാനന്ദൻ പ്രസ്താവനയിൽ പറഞ്ഞു. പഞ്ചായത്ത് തെരഞ്ഞെടുപ്പിന് ആഴ്ചകൾ മാത്രമുള്ളപ്പോൾ സിപിഐ എമ്മിനെ കരിവാരിത്തേക്കാനും,തന്നെ അപമാനിക്കുന്നതിനുമായി കരുതിക്കൂട്ടി നടത്തുന്നതാണ് ഇത്തരം പ്രചാരണങ്ങൾ. ഈ കള്ളപ്രചാരവേല ജനങ്ങൾ അവജ്ഞയോടെ തള്ളിക്കളയണം. പാർട്ടി സംസ്ഥാന നേതൃത്വവും താനും തമ്മിൽ അഭിപ്രായവ്യത്യാസം ഉണ്ടെന്ന് വരുത്തിത്തീർക്കാനാണ് ഈ പാഴ് വേലയെന്നും വി എസ് പറഞ്ഞു.\nജനശക്തി വാരികയിലെ വി എസ് അച്യൂതാനന്ദന്റെ അഭിമുഖം വിവാദമായതോടെ പരിശോധിക്കാൻ സിപിഐ(എം) സംസ്ഥാന നേതൃത്വം തീരുമാനിച്ചിരുന്നു. വിഎസിൽ നിന്ന് വിശദീകരണവും തേടാനായിരുന്നു തീരുമാനം. ജനശക്തി പാർട്ടി വിരുദ്ധ പ്രസിദ്ധീകരണമാണെന്നാണ് സിപിഐ(എം) നിലപാട്. ഈ വാരികയ്ക്ക് അഭിമുഖം അനുവദിച്ച എംഎ ബേബിയിൽ നിന്നും പാർട്ടി വിശദീകരണം തേടിയിരുന്നു. സമാനരീതിയിലാകും വിഎസിനോടും കാര്യങ്ങൾ ചോദിക്കുക. എന്നാൽ തദ്ദേശ തെരഞ്ഞെടുപ്പ് സാഹച്യത്തിൽ വിവാദം വഷളാകാതെ നോക്കണമെന്ന് കേന്ദ്ര നേതൃത്വം നിർദ്ദേശം നൽകിയിട്ടുണ്ട്. ഇത് മനസ്സിലാക്കിയാണ് പ്രസ്താവനയിലൂടെ അഭിമുഖത്തെ വി എസ് തള്ളിപ്പറഞ്ഞത്. ഇതോടെ സിപിഎമ്മിനെതിരെ ഈ വിവാദം രാഷ്ട്രീയ ആയുധമാക്കില്ലെന്ന് സിപിഐ(എം) ഉറപ്പിക്കുകയാണ്. വിഎസിന്റെ പുതിയ നിലപാടിനോട് ജനശക്തിയും പ്രതികരിക്കുന്നില്ല.\nപാർട്ടിനേതൃത്വം വരുത്തിയ തെറ്റുകൾ മൂലം ഇടതുപക്ഷത്തിന് ക്ഷീണമുണ്ടായിട്ടുണ്ടെന്നും അതെല്ലാം തിരുത്തി മുന്നോട്ടുപോകാനുള്ള ശ്രമമാണ് ഇപ്പോൾ തങ്ങൾ നടത്തിക്കൊണ്ടിരിക്കുന്നതെന്നും പ്രതിപക്ഷനേതാവ് വി എസ്.അച്യുതാനന്ദൻ പറഞ്ഞതായായിരുന്നു ജനശക്തിയുടെ അഭിമുഖം. അതുപോലെ 2006ലെയും 2011ലെയും തിരഞ്ഞെടുപ്പിൽ തനിക്ക് സീറ്റ് നൽകരുതെന്ന് പാർട്ടിയിലെ ചിലർ വ്യക്തിവിരോധത്തിന്റെ അടിസ്ഥാനത്തിൽ പാർട്ടിനേതൃത്വത്തെ തെറ്റിധരിപ്പിക്കാൻ ശ്രമിച്ചെങ്കിലും നേതൃത്വം വഴങ്ങിയില്ലെന്നും വി എസ്. പറയുന്നു. ഇതൊന്നും ഇനി സിപിഐ(എം) ഗൗരവത്തോടെ എടുക്കില്ല. എന്നാൽ സിപിഐ(എം). വിമതരെ അനുകൂലിക്കുന്ന പ്രസിദ്ധീകരണമായി അറിയപ്പെടുന്ന 'ജനശക്തി'ക്ക് പാർട്ടി നേതാക്കൾ അഭിമുഖം നൽകുന്നത് ശരിയല്ല. ഈ സാഹചര്യമാണ് സിപിഐ(എം) വിശദീകരണം ചോദിക്കുക. അഭിമുഖം നൽകിയിട്ടില്ലെന്നാകും വിഎസിന്റെ മറുപടി.\nനേരത്തെ ജനശക്തി വാരിക പാർട്ടി വിരുദ്ധ പ്രസിദ്ധീകരണമാണെന്നും, വി എസ്. ജനശക്തിക്കു നൽകിയ അഭിമുഖം പരിശോധിക്കുമെന്നും സിപിഐ(എം) സംസ്ഥാന സെക്രട്ടറി കോടിയേരി ബാലകൃഷ്ണനും വ്യക്തമാക്കിയിരുന്നു. പാർട്ടി വിരുദ്ധ പ്രസിദ്ധീകരണങ്ങൾക്കു നേതാക്കൾ അഭിമുഖം നൽകുന്നതു പരിശോധിക്കും. എം.എ. ബേബി അഭിമുഖം നൽകിയതിനു വിശദീകരണം ചോദിച്ചിരുന്നു. ബേബി പറഞ്ഞതിൽ പാർട്ടി നിലപാടിനു വിരുദ്ധമായി ഒന്നും ഉണ്ടായിരുന്നില്ല. വി എസ്. ഇപ്പോൾ നൽകിയ അഭിമുഖത്തിൽ എന്തൊക്കെയാണ് ഉള്ളതെന്നു പരിശോധിച്ചശേഷമേ പ്രതികരിക്കാൻ കഴിയൂ-കോടിയേരി പറഞ്ഞു. ഇതിന് തൊട്ടു പിന്നാലെയാണ് വിഎസിന്റെ വിശദീകരണം എത്തിയത്. ഇതിൽ തന്നേയും സംസ്ഥാന നേതതൃത്വത്തേയും തെറ്റിക്കാനുള്ള പാഴ് വേലയെന്ന് വി എസ് തന്നെ പറയുന്നു. അതുകൊണ്ട് തന്നെ വിവാദം അവസാനിക്കുമെന്നാണ് സിപിഐ(എം) വിലയിരുത്തൽ.\nജനശക്തി വാരികയ്ക്ക് വിഎസുമായി എന്നും നല്ല ബന്ധമുണ്ടെന്നായിരുന്നു വിലയിരുത്തൽ. ഇത്തരം ആരോപണങ്ങളെ വി എസ് ഒരിക്കലും തള്ളിപ്പറഞ്ഞിട്ടുമില്ല. ഈ സാഹചര്യത്തിലാണ് പുതിയ അഭിമുഖവും വിവാദത്തിന് തുടക്കമിട്ടത്. വർഗീയ പാർട്ടികളുമായി കൂട്ടുചേരാൻ നേതാക്കളിൽ ചിലർ ശ്രമിച്ചതിന്റെ ഫലമായി തിരഞ്ഞെടുപ്പുകളിൽ തോൽവി പറ്റിയിട്ടുണ്ടെന്ന തുറന്ന സമ്മതിക്കൽ എന്ന മട്ടിലായിരുന്നു അഭിമുഖം പ്രസിദ്ധീകരിച്ചത്. വർഗീയപാർട്ടികളുമായി കൂട്ടുകൂടാൻ പാടില്ലെന്ന കമ്മ്യൂണിസ്റ്റ്ധാരണയ്ക്ക് വിരുദ്ധമായി, മദനിയെപ്പോലെയുള്ളവരുടെ പാർട്ടികളുമായി കൂട്ടുകെട്ടുണ്ടാക്കിയപ്പോൾ മതേതര ജനവിഭാഗങ്ങളുടെ എതിർപ്പുണ്ടായി. ഇതു തോൽവിക്ക് കാരണമായെന്നും വി എസ് പറഞ്ഞതായി ജനശക്തി വിശദീകരിച്ചിരുന്നു.\n''ഇടതുപക്ഷത്തിനൊപ്പം ശക്തമായി നിലയുറപ്പിച്ച പാർട്ടികളെ ഒഴിവാക്കുകയും വർഗീയശക്തികളെ എടുക്കുകയും ചെയ്തതിന്റെ ഫലമായി തോൽവിയുണ്ടായി. 2004ലെ ലോക്‌സഭാതിരഞ്ഞെടുപ്പിൽ 20സീറ്റിൽ 18സീറ്റിലും എൽ.ഡി.എഫ്. ജയിച്ചു. അതേസമയം, വർഗീയശക്തികളുമായുള്ള കൂട്ടുകെട്ടും വീരേന്ദ്രകുമാറിന്റെ നേതൃത്വത്തിലുണ്ടായിരുന്ന ജനതാദളിനെ ഒഴിവാക്കിയതിന്റെയും ഫലമായി 2009ൽ അതു നാലായി ചുരുങ്ങി. ഈ തരത്തിലുള്ള തെറ്റുകൾ വിമർശപരമായി പരിശോധിക്കുകയും ഇനി ഉണ്ടാകാൻ പാടില്ലെന്ന കർശനനിലപാട് സ്വീകരിക്കുകയും ചെയ്തിട്ടുണ്ട്.''എന്നായിരുന്നു അഭിമുഖം.\nസിപിഐ(എം)., സിപിഐ.,ആർ.എസ്‌പി., ജനതാദൾ എന്നീ നാലുപാർട്ടികൾ യോജിച്ചാണ് 2004ൽ 18 സീറ്റ് നേടിയത്. 2014ലെ തിരഞ്ഞെടുപ്പിൽ ആർ.എസ്‌പി. പോയി. എ.ഐ.സി.സി. അംഗത്തിന് പത്തനംതിട്ടയിൽ സീറ്റ്‌കൊടുത്തു. ഇപ്പോൾ ജനതാദൾ, ആർ.എസ്‌പി. എന്നീ പാർട്ടികൾ നമ്മുടെ കൂടെയില്ല. ഉള്ളത് സിപിഐ.യും സിപിഎമ്മും മാത്രമാണെന്നും അഭിമുഖത്തിൽ പറയുന്നു. ഇതെല്ലാമാണ് വി എസ് നിഷേധിക്കുന്നത്. അതു തുണയാകുന്നത് സിപിഎമ്മിനും.


എട്ട് നായ്ക്കൾ വളഞ്ഞാക്രമിച്ചു; യുവതിക്കു ദാരുണാന്ത്യം - Malayali Express\nഅലബാമ : 37-ാം ജന്മദിനം ആഘോഷിക്കാൻ മൂന്നു ദിവസം അവശേഷിക്കെ യുവതിക്കു ദാരുണാന്ത്യം. അലബാമ നാവൊ ടൗണിൽ താമസിച്ചിരുന്ന റൂത്തി ബ്രൗൺ പുറത്തു നടക്കാനിറങ്ങിയപ്പോഴാണു നായ്ക്കളുടെ ആക്രമണം ഉണ്ടായത്. ഒക്ടോബർ 19 തിങ്കളാഴ്ച രാവിലെയായിരുന്നു സംഭവം. നാലു മക്കളുടെ മാതാവാണ് മരിച്ച റൂത്തി.\nഎട്ടു നായ്ക്കൾ ആണ് റൂത്തിയെ വളഞ്ഞിട്ട് ആക്രമിച്ചത്. സംഭവത്തിന് ദൃക്സാക്ഷികളായവർക്ക് ഇവരെ രക്ഷിക്കാനായില്ല. പൊലീസിൽ അറിയിച്ച് അവർ എത്തുന്നതിനിടെ ശരീരത്തിൽ നിന്നും മാസം കൊത്തി പറിക്കപ്പെട്ട റൂത്തി സംഭവ സ്ഥലത്തു വച്ചു തന്നെ മരിച്ചതായി വാക്കർ കൗണ്ടി ഷെറിഫ് ഓഫിസ് അറിയിച്ചു. റൂത്തിയെ ആക്രമിച്ച എട്ടു നായ്ക്കളിൽ അഞ്ചെണ്ണത്തെ പിടികൂടി, അനിമൽ ഷെൽട്ടറിൽ അടച്ചു. ഇതിൽ രണ്ടെണ്ണത്തിന്റെ ഉടസ്ഥരെ പൊലീസ് തിരിച്ചറിഞ്ഞിട്ടുണ്ട്.\nഈ പ്രദേശത്തു നായ്ക്കളുടെ ശല്യം വളരെയാണെന്ന് ലോക്കൽ റസിഡന്റ് റോബിൻ ജോൺസൻ പറഞ്ഞു. ഇതിനു മുമ്പും ഈ നായ്ക്കൾ മനുഷ്യരേയും മൃഗങ്ങളേയും കൂട്ടം കൂടി ആക്രമിച്ചിട്ടുണ്ടെന്നും ഇവർ കൂട്ടിച്ചേർത്തു. സംഭവത്തെ കുറിച്ചു പൊലീസ് അന്വേഷണം ആരംഭിച്ചു. ക്രിമിനൽ ചാർജ്ജ് ചെയ്യപ്പെടാവുന്ന സംഭവമാണോ എന്ന് പരിശോധിച്ചു വരികയാണെന്ന് ഡിസ്ട്രിക്ട് അറ്റോർണി ബിൽ അഡയർ അറിയിച്ചു.


പ്രവാസി മലയാളി പൂട്ടിയിട്ട ഭാര്യയുടെ രഹസ്യക്കാരന്റെ നില അതീവഗുരുതരം - Pravasishabdam\nHome Crime പ്രവാസി മലയാളി പൂട്ടിയിട്ട ഭാര്യയുടെ രഹസ്യക്കാരന്റെ നില അതീവഗുരുതരം\nപ്രവാസി മലയാളി പൂട്ടിയിട്ട ഭാര്യയുടെ രഹസ്യക്കാരന്റെ നില അതീവഗുരുതരം\nഉള്ളൂർ: ഭാര്യയുമൊത്തുള്ള അവിഹിതം പിടിക്കപ്പെട്ടതിനെ തുടര്‍ന്ന് പ്രവാസി മലയാളി വീട്ടിൽ പൂട്ടിയിട്ട് അവശനിലയിൽ കണ്ടെത്തി നാട്ടുകാർ ആശുപത്രിയിൽ എത്തിച്ച യുവാവിന്റെ നില അതീവഗുരുതരം. മെഡിക്കൽ കോളേജ് ആശുപത്രിയിൽ വെന്റിലേറ്ററിലാണ് യുവാവ് ഇപ്പോൾ.\nകഴിഞ്ഞ വെള്ളിയാഴ്ച രാത്രിയിലാണ് ആറ്റിങ്ങൽ സ്വദേശിനിയായ യുവതിയുടെ വീട്ടിൽ നിന്ന് തൃശൂർ സ്വദേശി സന്ദീപിനെ(22) നാട്ടുകാർ രക്ഷപ്പെടുത്തി മെഡിക്കൽ കോളേജ് ആശുപത്രിയിൽ എത്തിച്ചത്. വീടിന്റെ രണ്ടാം നിലയിലെ മുറിയിൽ മൂന്നു ദിവസം ഭക്ഷണം പോലും ലഭിക്കാതെ കഴിയുകയായിരുന്നു യുവാവ്. യുവതിയുമായി ഫേസ്ബുക്കിലൂടെയാണ് സന്ദീപ് പരിചയത്തിലായതെന്നാണ് ബന്ധുക്കൾ പറയുന്നത്. യുവതിയുടെ ഭർത്താവ് ഗൾഫിലായിരുന്നു. സന്ദീപ് യുവതിയുടെ വീട്ടിലെത്തിയ ദിവസം അപ്രതീക്ഷിതമായി യുവതിയുടെ ഭർത്താവ് നാട്ടിൽ വരികയും യുവാവിനെ മുറിയിൽ പൂട്ടിയിടുകയായിരുന്നുമെന്നുമാണ് പറയുന്നത്. സന്ദീപിനെ ആശുപത്രിയിൽ എത്തിച്ച ദിവസം യുവതിയും അവിടെ എത്തിയിരുന്നു. എന്നാൽ, ഇതിനുശേഷം ആശുപത്രിയിലേക്ക് വന്നിട്ടില്ല.\nയുവതിയുടെ വീട്ടിൽ നിന്ന് ആരോ സന്ദീപിന്റെ വീട്ടുകാരെ വിവരമറിയിച്ചതിനെ തുടർന്നാണ് ബന്ധുക്കൾ ആശുപത്രിയിലെത്തിയത്. പ്ളംബിംഗ് ജോലിക്കാരനായ സന്ദീപ് കഴിഞ്ഞ മാസം 14ന് വീട്ടിൽ നിന്ന് മുങ്ങിയിരുന്നു. ബന്ധുക്കൾ പൊലീസിൽ നൽകിയ പരാതിയെ തുടർന്ന് നടന്ന അന്വേഷണത്തിൽ ഗുരുവായൂരിൽ നിന്ന് മേയ് 20ന് സന്ദീപിനെ കണ്ടെത്തിയിരുന്നു. രണ്ടു ദിവസം കഴിഞ്ഞ് വീട്ടിൽ നിന്ന് രണ്ടരപ്പവന്റെ സ്വർണ്ണവുമായി സന്ദീപ് വീണ്ടുംമുങ്ങി. ഇതിനു ശേഷമാണ് യുവതിയുടെ വീട്ടിലെത്തിയത്. ഭക്ഷണം കഴിക്കാതെ കിടന്നതിന്റെ മാത്രം അവശതയല്ല സന്ദീപിനുള്ളതെന്ന് ഡോക്ടർമാർ പറഞ്ഞു. സന്ദീപിന്റെ ശരീരത്തിൽ ഷുഗറിന്റെ തോത് വളരെയധികം താഴ്ന്നിരിക്കുകയാണ്. ഇത് എങ്ങനെ സംഭവിച്ചു എന്നതാണ് ഡോക്ടർമാരെയും കുഴയ്ക്കുന്നത്.\nPrevious articleമാണിയേ കുടുക്കിയ 15 ചോദ്യങ്ങളും ഉത്തരങ്ങളും പുറത്ത്. ഇവിടെ വായിക്കാം.\nNext articleസ്യൂട്ട് ബൂട്ട് സര്‍ക്കാരിന് ആശംസ, വാചകമടി നിര്‍ത്തി പ്രവര്‍ത്തിക്കുക രാഹുല്.


ആറ് ദിവസത്തിനിടെ 7000 നിയമലംഘകര് രാജ്യം വിട്ടു, ഇനി പൊതുമാപ്പുണ്ടാകില്ലെന്ന് സൗദി | Saudi Arabia visa - Malayalam Oneindia\nആറ് ദിവസത്തിനിടെ 7000 നിയമലംഘകര് രാജ്യം വിട്ടു, ഇനി പൊതുമാപ്പുണ്ടാകില്ലെന്ന് സൗദി\nPublished: April52017, 9:42 [IST]\nറിയാദ്: ഇനിയൊരു പൊതുമാപ്പുണ്ടാകില്ലെന്ന് സൗദി അറേബ്യന് പാസ്‌പോര്‍ട്ട് വകുപ്പ് മേധാവി മേജര് ജനറല് സുലൈമാന് അല് യഹ്യ. റിയാദ് മലസിലെ ഫൈനല് എക്‌സിറ്റ് അനുവദിക്കുന്ന പാസ്‌പോര്‍ട്ട് കേന്ദ്രം സന്ദര്‍ശിച്ചതിന് ശേഷമാണ് അദ്ദേഹം ഇക്കാര്യം അറിയിച്ചത്.\nആറ് ദിവസത്തിനിടെ ഏഴായിരം നിയമലംഘകര് രാജ്യം വിട്ടതായും സുലൈമാന് അല് യഹ്യ പറഞ്ഞു. അനധികൃത വിസയില് തങ്ങി രാജ്യത്തേക്ക് കടന്നവരില് ഏറ്റവും കൂടുതല് ആളുകള് പാകിസ്താനില് നിന്നാണ്. രാണ്ടാം സ്ഥാനം ഇന്ത്യയ്ക്കാണെന്നും പാസ്‌പോര്‍ട്ട് മേധാവി പറഞ്ഞു.\nതൊഴില് വിസകളിലെത്തി നിയമലംഘകരായി കഴിയുന്നതിനേക്കാള് തീര്‍ത്ഥാടനം, ബിസിനസ്, സന്ദര്‍ശനം ആവശ്യങ്ങള്‍ക്കായി വിസകളിലെത്തി കാലവധി കഴിഞ്ഞും അനധികൃതമായി കഴിഞ്ഞവരാണ് രാജ്യവിട്ടത്. നിയമലംഘകര്‍ക്കുള്ള അവാസന താക്കീദാണ് ഇതെന്നും ഇനിയും അനധികൃത വിസയില് കഴിയുന്നവര്‍ക്കെതിരെ കര്‍ശ്ശന നടപടിയെടുക്കുമെന്നും സുലൈമാന് അല് യഹി അറിയിച്ചു.\nസാങ്കേതിക പ്രശ്‌നങ്ങളുടെ പേരില് നിയമലംഘകര്‍ക്ക് ഫൈനല് എക്‌സിറ്റ് തടയില്ല. എന്നാല് അപ്പോയിന്‍മെന്റില്ലാതെ പാസ്‌പോര്‍ട്ട് കേന്ദ്രം സന്ദര്‍ശിക്കുന്നവര്‍ക്ക് ഫൈനല് എക്‌സിറ്റ് ഇപ്പോള് അനുവദിക്കില്ല.\nnri india visa riyadh എന്‍ആര്‍ഐ വിസ ഇന്ത്യ പാകിസ്താന് റിയാദ് പാസ്‌പോര്‍ട്ട്


മാധവം.3 #മാധവം #Madhavam തിരനോട്ടത്തിൽ മധുസാറിനെ കുറിച്ചുള്ള വിശദാംശങ്ങൾ പൂർണ്ണമല്ല. മനപൂർവ്വം അത്രമേൽ ഹ്രസ്വമാക്കിയതാണ്. കാരണം ഈ എഴുത്ത് തുടർന്നു കൊണ്ടേയിരിക്കുന്നതിനാൽ ബഹുമുഖ പ്രതിഭയായ മധുസാറിനെ കുറിച്ചുള്ള കൂടുതൽ അറിവുകൾ പല പല എഴുത്തുകളിലുമായി പയ്യെ പയ്യെ പങ്കുവയ്ക്കാം.\n#നിണമണിഞ്ഞകാൽപ്പാടുകൾ എന്ന ചിത്രത്തെ കുറിച്ചു പറഞ്ഞുപോയപ്പോൾ ഒന്നു സൂചിപ്പിച്ചിരുന്നു. ആ ചിത്രത്തോടൊപ്പം തന്നെ അണിയറയിലൊരുങ്ങിയിരുന്ന ചിത്രമായിരുന്നു മൂടുപടമെന്ന്. ആദ്യം പ്രേക്ഷകരിലേക്ക് എത്തിയത് നിണമണിഞ്ഞ കാൽപ്പാടുകൾ ആയിരുന്നുവെന്നതിനാലാണ് മധുസാറിന്റെ ആദ്യ ചിത്രം അതായത്, കൃത്യം രണ്ടു മാസങ്ങൾക്ക് ശേഷം മൂടുപടവും തിരശീലയിലെത്തി.\n1963 ൽ മധു സാറിന്റേതായി പുറത്തിറങ്ങിയത് മൂന്നു ചിത്രങ്ങളായിരുന്നു. നിണമണിഞ്ഞ കാൽപ്പാടുകളും, മൂടുപടവും, അമ്മയെ കാണാനും\nഓരോ ചിത്രത്തേയും കുറിച്ചു സവിസ്തരം പറഞ്ഞുപോകണമെന്നുണ്ടെങ്കിലും വിസ്താരഭയം മൂലം ഇനിയുള്ള പല ചിത്രങ്ങളും കേവലം ചെറുവാക്കിൽ മാത്രം ഒതുക്കി പോകുന്നതിൽ പരിഭവം തോന്നരുത്. മൂടുപടം എന്ന ചിത്രത്തെ കുറിച്ചു പരാമർശിച്ചു പോകാതിരിക്കുന്നത് നീതികേടാണ്. ശ്രീ എസ് കെ പൊറ്റക്കാടിന്റെ അതേ പേരിലെഴുതിയ നോവലിന് ശ്രീ കെ ടി മുഹമ്മദ് ചലച്ചിത്ര ഭാഷ്യം നൽകി ശ്രീ രാമു കാര്യാട്ട് അഭ്രപാളിയിലെത്തിച്ച ചിത്രമാണ് മൂടുപടം.\nഈ ചിത്രം നിർമ്മിച്ചത് കൊച്ചിക്കാരനായ ടി കെ പരീകുട്ടിയാണ്. ഈ എഴുത്തിൽ ഈ നിർമ്മാതാവിനെ കൂടി, ചേർത്തു നിർത്തേണ്ടതുണ്ട്. കാരണം അത്രമേൽ മനോഹരങ്ങളായ ചിത്രങ്ങൾ നിർമ്മിക്കുകയും, പല ചിത്രങ്ങൾക്കും ദേശീയ പുരസ്‌കാരം നേടി നമ്മുടെ ഭാഷയേയും സിനിമയേയും രാജ്യം മുഴുക്കെ അറിയിച്ച ആൾ കൂടി എന്ന നിലയിലും ഇനി പരിചയപ്പെടുത്താനിരിക്കുന്ന പല സിനിമകളുടെയും നിർമ്മാതാവ് എന്ന നിലയിലും ഈ എഴുത്തിലൂടെ അദ്ദേഹത്തെ സ്മരിക്കുന്നു, ചേർത്തുനിർത്തുന്നു മധുസാറിന്റെ ആദ്യ ചിത്രം പ്രേം നസീർ സാറിനൊപ്പമായിരുന്നുവെങ്കിൽ രണ്ടാമത്തെ ചിത്രമായിരുന്ന മൂടുപടം സത്യൻ മാഷിനൊപ്പമെന്നതിൽ മധുസാറിന്റെ പ്രാഗത്ഭ്യം തന്നെയാണ് വിളിച്ചോതുന്നത്. ഈ ചിത്രത്തിലും അംബിക (മുൻകാല) തന്നെയായിരുന്നു നായികയും. ഹിന്ദു-മുസ്‌ലിം മൈത്രിയുടെ കഥയായിരുന്നു മൂടുപടം, ഒരുപക്ഷേ ഈ കലുഷിത കാലഘട്ടത്തിൽപോലും പ്രസക്തിയുള്ള ചിത്രം.\nആ ചിത്രത്തിന്റെ പ്രൊഡക്ഷൻ മാനേജരായിരുന്നയാൾ പിന്നീട് മലയാളസിനിമയിലെ പ്രഗത്ഭനായ സംവിധായകാനായി മാറുകയും മനോഹരങ്ങളായ ചിത്രങ്ങൾ മലയാളിക്കേകുകയും ചെയ്തു. ദേശീയതലത്തിൽ തന്നെ ശ്രദ്ധിക്കപ്പെട്ട മണിമുഴക്കവും, കബനീനദി ചുവന്നപ്പോഴും, ചാപ്പയും, ചാരവും, ചുവന്ന വിത്തുകളുമൊക്കെ പ്രേക്ഷകരിലേക്കെത്തിച്ച ശ്രീ പി.എ. ബക്കറായിരുന്നു ആ പ്രൊഡക്ഷൻ മാനേജർ\nഇന്നും ഓരോ മലയാളിയുടെ ചുണ്ടിലും മായാതെ മറയാതെ മൂളിപോകുന്ന ആ ഗാനം, #തളിരിട്ടകിനാക്കൾതൻ.... അതേ, പ്രിയ ഗായിക എസ്. ജാനകി പാടിയ ആ ഗാനം, അത് മൂടുപടത്തിലെതായിരുന്നു.. കൂടാതെ ഈ പുതു കാലഘട്ടത്തിലെ പുതു ചിത്രത്തിൽ പോലും മലയാളി കേട്ട ആ പഴയ ഗാനം, മ്മ്‌ടെ മെഹബൂബ് ഭായിയുടെ #എന്തൊരുതൊന്തരവ് എന്നു തുടങ്ങുന്ന ഗാനവും ഈ ചിത്രത്തിലെ തന്നെ. #പണ്ടെന്റെമുറ്റത്ത് എന്ന മനോഹര ഗാനമടക്കം ഏതാണ്ട് പത്തോളം അതി ഗംഭീരമായ പാട്ടുകൾകൊണ്ടു സമ്പുഷ്ടമായിരുന്നു മൂടുപടം. ഈ ഗാനങ്ങൾ ഒരുക്കിയതോ, പലയാള സംഗീത ലോകത്തെ പ്രഗത്ഭരായ ബാബുരാജെന്ന ബാബുക്കയും, ഭാസകരൻ മാഷും ഒപ്പം യൂസഫലികേച്ചേരിയും\n1963 ന്റെ ഒടുക്കത്തിൽ മധുസാറിന്റേതായി പുറത്തുവന്ന മൂന്നാം സിനിമയെ കുറിച്ചു കൂടി പറഞ്ഞീകുറിപ്പവസാനിപ്പിക്കാം. അതു പറയുന്നതിന് മുൻപ്, അന്നൊക്കെ മലയാള സിനിമയിൽ വിസ്മയമായ സിനിമാ ഗാനങ്ങളെ കുറിച്ചോർക്കണം. ഒരു സിനിമയിൽ തന്നെ എട്ടും പത്തും ഗാനങ്ങളുണ്ടായിരുന്നു.\nഅക്കാലഘട്ടത്തിലൊക്കെ നാട്ടിലെ ഓരോ കല്യാണങ്ങൾക്കും തെങ്ങിന് മുകളിൽ മൈക്ക് കെട്ടി പെട്ടിപ്പാട്ടുവയ്ക്കുമായിരുന്നു. അതുകൊണ്ടുതന്നെ ഓരോ കല്യാണവും ഓരോ ഉത്സവങ്ങളായിരുന്നു. ഇന്നും പഴയ ചില ഗാനങ്ങൾ കേൾക്കുമ്പോൾ പഴയ കാല മനസ്സുകളിൽ ചിലരുടെ കല്യാണമായിരിക്കും ആദ്യം ഓർമ്മയിലെത്തുക.\nഇത്രയും പറയാൻ കാരണം മധു സാറിന്റെ മൂന്നാം സിനിമയായ അമ്മയെ കാണാൻ എന്ന ചിത്രത്തിലെ പാട്ടുകൾ കൂടിയാണ്.\n11 പാട്ടുകൾ കൂടിയാണ് ആ ചിത്രത്തെ അത്രമേൽ മനോഹരമാക്കിയത്. പി.ഭാസ്കരൻ മാഷിന്റെ സംവിധാനത്തിൽ പുറത്തിറങ്ങിയ ആ ചിത്രത്തിലും സത്യൻ മാഷും മധു സാറും തന്നെയായിരുന്നു പ്രധാന കഥാപാത്രങ്ങൾ. പഴയകാല നടി അംബിക തന്നെയായിരുന്നു നായികയും.\nഈ ചിത്രത്തിലെ ഗാനങ്ങൾ മുഴുക്കെ ചിട്ടപ്പെടുത്തിയത് കെ രാഘവൻ മാഷായിരുന്നു. മാഷിന്റെ വിരലുകളിൽ വിരിഞ്ഞ അതിലെ പല ഗാനങ്ങളും ഇന്നിലും ഏറ്റവും പുതിയ തലമുറയിലെ കുരുന്നുകൾ പോലും മൂളി നടക്കുന്നുവെന്നത് ആ ഗാനങ്ങളുടെ അത്രമേലുള്ള പ്രസക്തി തന്നെയാണ് പ്രകടമാകുന്നത്\nഅതിൽത്തന്നെ എടുത്തുപറയേണ്ട ഗാനമായിരുന്നു എസ് ജാനകി പാടി അതി മനോഹരമാക്കിയ #ഉണരുണരൂ എന്നു തുടങ്ങുന്ന ഗാനം. മലയാളത്തിൽ എക്കോ എഫക്ട് എന്ന രീതി ഇല്ലാതിരുന്നിട്ടും തോണിയിൽ പുഴയുടെ മദ്ധ്യത്തിരുന്നു നായിക പാടുമ്പോൾ ആ മാറ്റൊലികൂടി പാട്ടിൽ ലയിപ്പിച്ച മാഷിന്റെ വൈഭവം പറഞ്ഞുപോകാതെ വയ്യ. #കൊന്നപ്പൂവേ #മധുരപ്പതിനേഴുകാരി ഇങ്ങിനെ ഇനിയുമിനിയുമെത്രയോ ഗാനങ്ങൾ.\nഇന്നും മലയാളി മനസ്സുകളിൽ തങ്ങി നിൽക്കുന്ന പല ഗാനങ്ങളിലും മധു സാറും ഭാഗഭാക്കായിരുന്നുവെന്നതിൽ അദ്ദേഹത്തിന് അഭിമാനിക്കാം, ഒപ്പം ഈ പ്രതിഭയ്ക്കൊപ്പം ഈ കാലഘട്ടത്തിലൂടെ കടന്നു പോകുന്നതിൽ നമുക്കും\n1963 മാത്രമേ കഴിഞ്ഞിട്ടുള്ളൂ, 1964 ഇതിനേക്കാൾ കേമമാണ്, സിനിമകൊണ്ടും, സംഗീതമടക്കം പല മേഖലകളും വാർത്തകൾ കൊണ്ടും.\nഅടുത്ത എഴുത്തിനും, പുതു വരയ്ക്കുമായി കാത്തിരിക്കുമല്ലോ...\n#മാധവം തുടർന്നു കൊണ്ടേയിരിക്കും, പുഴയൊഴുകും പോലെ


സൗദിയില് നിന്ന് ഇന്ത്യയിലേക്കുള്ള ടിക്കറ്റ് നിരക്കില് ഇളവ് പ്രഖ്യാപിച്ചു | saudi-india airindia\nസൗദിയില് നിന്ന് ഇന്ത്യയിലേക്കുള്ള ടിക്കറ്റ് നിരക്കില് ഇളവ് പ്രഖ്യാപിച്ചു\nPublished: Dec 28, 2017, 04:26 AM IST\nറിയാദ്: സൗദി അറേബ്യയിലെ പ്രൈവറ്റ് ബജറ്റ് എയര്‍ലൈസായ ഫ്ളൈ നാസും എയര് ഇന്ത്യയും ടിക്കറ്റ് നിരക്കില് ഇളവ് പ്രഖ്യാപിച്ചു. എയര് ഇന്ത്യ ഫസ്റ്റ് ക്ലാസ്, ഇക്കണോമി ക്ലാസുകള്‍ക്ക് റിയാദില് നിന്ന് ഇന്ത്യയിലെ വിവിധ നഗരങ്ങളിലേക്കാണ് നിരക്കിളവ് പ്രഖ്യാപിച്ചത്.\nറിയാദില് നിന്ന് മുംബൈ, ദല്‍ഹി, കൊച്ചി, കോഴിക്കോട്, തിരുവനന്തപുരം എന്നീ സെക്ടറുകളിലേക്കാണ് എയര് ഇന്ത്യ നിരക്കിളവ് പ്രഖ്യാപിച്ചത്. കൊച്ചിയിലേക്ക് ടാക്സ് ഇല്ലാതെ റിട്ടേണ് ടിക്കറ്റിന് 750 റിയാലാണ് ഇക്കണോമി ക്ലാസിനുളള നിരക്ക്. ഫസ്റ്റ് ക്ലാസിന് ഇത് 1310 റിയാലാണ്. ഫസ്റ്റ് ക്ലാസ് ടിക്കറ്റിന് 50 കിലോ ലഗേജും ഇക്കണോമിക്ക് 40 കിലോ ലഗേജും അനുവദിക്കും. 2018 മാര്‍ച്ച് 31 വരെ യാത്ര ചെയ്യുന്നവര്‍ക്കാണ് ആനുകൂല്യമെന്നും എയര് ഇന്ത്യ റിയാദില് അറിയിച്ചു.\nഫ്ളൈ നാസ് ആഭ്യന്തര യാത്രകള്‍ക്ക് ഒരു റിയാല് നിരക്കില് ടിക്കറ്റ് പ്രഖ്യാപിച്ചിട്ടുണ്ട്. അന്താരാഷ്ട്ര യാത്രകള്‍ക്ക് 199 റിയാല് മുതലാണ് ഓഫര് നിരക്ക്. ഈ മാസം 31 വരെ ടിക്കറ്റ് പര്‍ചേസ് ചെയ്യുന്നവര്‍ക്ക് അടുത്ത വര്‍ഷം ഏപ്രില് 30 വരെ യാത്ര ചെയ്യുന്നതിന് അവസരം ലഭിക്കും. 28 വിമാനങ്ങളുളള ഫ്ളൈ നാസ് സൗദിയിലെ 17 നഗരങ്ങളിലേക്കും 16 വിദേശ രാജ്യങ്ങളിലേക്കും സര്‍വീസ് നടത്തുന്നുണ്ട്.\nസൗദിയിൽ സ്വദേശിയായ ഭീകരനെ അറസ്റ്റ് ചെയ്തു\nപ്രാർഥനാനിർഭരം, ഹജ്ജ് കർമങ്ങൾക്ക് തുടക്കം, ഹാജിമാർ ഇന്ന് മിനായിൽ\nറിയാദ് ഇന്ത്യന് എംബസിയില് സാതന്ത്ര്യ ദിനം ആഘോഷിച്ചു\nഹജ്ജ്; ഒരുക്കങ്ങള് പൂര്‍ത്തിയായി\nഹജ്ജ് സുരക്ഷാ ഭടന്‍മാരുടെ പരേഡ് നടത്തി\nസ്വാതന്ത്ര്യ ദിനാഘോഷം, രണ്ട് സ്വദേശി വനിതകള് ഉള്‍പ്പെടെ നാലുപേരെ ഇന്ത്യന് എംബസി ആദരിച്ചു


”മോഡേണ് അമ്മന്” ഹെയര് കളറിംഗ് ചെയ്ത ദേവിയോ? നയന്‍താരയുടെ ലുക്ക് പോസ്റ്ററിന് ട്രോളുകളുമായി സോഷ്യല് മീഡിയ 0\nനയന്‍താര നായികയാകുന്ന ‘മൂക്കുത്തി അമ്മന്’ ചിത്രത്തിന്റെ ലുക്ക് പോസ്റ്റര് സോഷ്യല് മീഡിയയില് വൈറല്. കൈയ്യില് ത്രിശൂലവുമായി മൂക്കുത്തി അമ്മന് എന്ന ദേവിയുടെ ഗെറ്റപ്പിലാണ് താരം പോസ്റ്ററില് പ്രത്യക്ഷപ്പെട്ടിരിക്കുന്നത്. ചിത്രത്തിന്റെ സംവിധായകന് ആര്.ജെ ബാലാജി തന്നെയാണ് പോസ്റ്റര് സോഷ്യല് മീഡിയയില് പങ്കുവച്ചിരിക്കുന്നത്. എന്നാല്\nകടപ്പാട്; ദി ഗാർഡിയൻ ഹ്യൂമന് കമ്പോസ്റ്റിംഗ് നിയമവിധേയമാക്കുന്ന ആദ്യ അമേരിക്കന് സംസ്ഥാനമായി മാറിയിരിക്കുകയാണ് വാഷിംഗ്‌ടണ്. യു.കെയിലും ഹരിത ശ്മശാനങ്ങൾക്കായുള്ള മുറവിളി പല കോണുകളില്‍നിന്നും ഉയര്‍ന്നു കഴിഞ്ഞു. മരിച്ചയാളുടെ ശരീരം ഒരു സ്റ്റീല് പേടകത്തില് വൈക്കോല്, മരപ്പൊടി, ചിലയിനം ചെടികള് തുടങ്ങി വിവിധ\nമൊസൂള്: മൊസൂളില് പിടിയിലായ ‘വലിയ’ ഐസ് ഭീകരനെ പൊലീസ് വണ്ടിയില് കയറ്റാന് സാധിച്ചില്ല. 250 കിലോ തൂക്കമുള്ള ഐഎസ് പണ്ഡിതന് മുഫ്‌തി അബു അബ്‌ദുൾ ബാരിയാണ് ഇറാഖ് പൊലീസിനെ വെട്ടിലാക്കിയത്. ‘ജബ്ബ ദ ജിഹാദി’ എന്ന പേരില് സമൂഹമാധ്യമങ്ങളില് ഐഎസ് വിഷയങ്ങള്\nതന്റെ സ്വർണം മോഷ്ടിച്ച് കടന്നുകളഞ്ഞ കാമുകനെ വകവരുത്താൻ 64കാരി സിലിക്കൺ മാഫിയയിൽ നിന്നുള്ള കൊലയാളി സംഘത്തെ ഏർപ്പാടാക്കി. സിസിലിയൻ കൊലയാളികൾ ഈ മനുഷ്യനെ ജീവനോടെ ഒരു തൂണില് കോൺക്രീറ്റ് ചെയ്തു. പ്രതിയെ ഇതിനകം അറസ്റ്റ് ചെയ്തിട്ടുണ്ട്. അൽബേനിയയിൽ നിന്നുള്ള ലാമാജി ആസ്ട്രിഡ്\nടൈം ട്രാവല്., അങ്ങനൊന്നുണ്ടോ.? ഇല്ലെന്ന് വിശ്വസിക്കുന്നവരാണ് ഏറെയും. ഇതിനെ അടിസ്ഥാനമാക്കി നിരവധി സിനിമകള് നാം കണ്ടിട്ടുണ്ട്. മാത്രമല്ല താന് ടൈംട്രാവല് നടത്തിയെന്ന് അവകാശപ്പെട്ട് ചില ആളുകളും രംഗത്തെത്തിയിട്ടുണ്ട, പക്ഷെ ഇവയൊന്നും തന്നെ തെളിയിക്കാന് സാധിച്ചിട്ടില്ല. ടൈംട്രാവല് നടത്തി 37 വർഷങ്ങൾക്കു ശേഷം ഇറങ്ങിയ\nകൊച്ചിയിൽ പട്ടാപ്പകൽ വെടിവയ്പുണ്ടായ ആഡംബര ബ്യൂട്ടിപാർലർ നടി ലീന മരിയ പോളിന്റെത്. ഇവർ 2013 ൽ ചെന്നൈ കനറ ബാങ്കില് നിന്നു 19 കോടി രൂപ തട്ടിയെടുത്ത കേസിലെ പ്രതിയാണ് . ഡല്‍ഹിയിലെ ഫാം ഹൗസില് വച്ച് നടി അറസ്റ്റിലാകുകയും ചെയ്തു.\nപറക്കും തളികകള് നേരിട്ട് കണ്ടുവെന്ന വെളിപ്പെടുത്തലുമായി പൈലറ്റുമാര് രംഗത്ത്. അയര്‍ലന്‍ഡിലെ തെക്ക്-പടിഞ്ഞാറന് തീരത്താണ് പറക്കും തളികള്‍ക്ക് സമാനമായ വസ്തു കണ്ടതെന്നും ഇതേകുറിച്ച് അന്വേഷിക്കുമെന്ന് ഐറിഷ് ഏവിയേഷന് അതോറിറ്റി അറിയിച്ചു. നവംബര് ഏഴിന് വെള്ളിയാഴ്ച രാവിലെ 6.47 നാണ് സംഭവം. വിമാന യാത്രക്കിടെ\nIrish lady behaves in such an abusive, racist way with @airindiain crew for being refused extra drinks. Very decent AI crew behaviour. Arrested on landing. Wonder if she should have been controlled onboard with handcuffs.


കരള് രോഗത്തെ തുടര്‍ന്ന് ഡല്‍ഹിയിലെ ആശുപത്രിയിലായിരുന്നു അന്ത്യം\nSep 11, 2020, 9:15 PM\nന്യൂഡല്‍ഹി: ആര്യസമാജം നേതാവും പ്രമുഖ മനുഷ്യാവകാശ പ്രവര്‍ത്തകനുമായ സ്വാമി അഗ്നിവേശ് (80) അന്തരിച്ചു. കരള് രോഗത്തെ തുടര്‍ന്ന് ഡല്‍ഹിയിലെ ആശുപത്രിയിലായിരുന്നു അന്ത്യം- ഇന്ത്യന് എക്സ്പ്രസ്സ് റിപ്പോര്‍ട്ട്.\nകരള് വീക്കത്തെ തുടര്‍ന്ന് ഡല്‍ഹി ലിവര് ആന്‍റ് ബൈലറി സയന്‍സസ് ആശുപ്രത്രിയില് പ്രവേശിപ്പിച്ചിരുന്ന അഗ്നിവേശ് ദിവസങ്ങളായി വെന്‍റിലേറ്ററിലായിരുന്നു. കരള്‍മാറ്റിവയ്ക്കല് ശസ്ത്രക്രിയക്ക് ശ്രമിച്ചെങ്കിലും അനാരോഗ്യം മൂലം നടത്താൻ കഴിഞ്ഞിരുന്നില്ല. വെള്ളിയാഴ്ച വൈകീട്ട് മുതല് അദ്ദേഹത്തിന്റെ ആരോഗ്യനില മോശമായിത്തുടങ്ങിയെന്ന് ആശുപത്രി അധികൃതര് പറഞ്ഞു. വൈകീട്ട് ആറോടെ അദ്ദേഹത്തിന് ഹൃദയാഘാതമുണ്ടായി. ഡോക്ടര്‍മാര് ശ്രമിച്ചുവെങ്കിലും ജീവന് രക്ഷിക്കാനായില്ലെന്നും ആശുപത്രി വൃത്തങ്ങള് പറഞ്ഞു.\nഹരിയാനയില് നിന്നുള്ള മുന് എംഎല്‍എയായ അഗ്നിവേശ് 1970-ലാണ് ആര്യസമാജത്തിന്‍റെ തത്വങ്ങളെ അടിസ്ഥാനമാക്കിയുള്ള ആര്യസഭ എന്ന പരിഷ്‌കരണ പ്രസ്ഥാനം രൂപീകരിച്ചത്. വാണിജ്യശാസ്ത്രത്തിലും, നിയമത്തിലും ബിരുദം നേടിയ അഗ്നിവേശ് പ്രവര്‍ത്തനമണ്ഡലമായി ഹരിയാന തെരഞ്ഞെടുത്തു. അദ്ദേഹം 77ല് ഹരിയാന നിയമസഭയിലെത്തി, തൊഴില്‍വകുപ്പ് മന്ത്രിയായി. സജീവ രാഷ്ട്രീയത്തില് നിന്ന് ക്രമേണ പിന്‍വാങ്ങിയ അഗ്നിവേശ് മനുഷ്യാവകാശ പ്രവര്‍ത്തനങ്ങളിലേക്ക് തിരിഞ്ഞു.\nകാവി ധരിച്ചപ്പോഴും അദ്ദേഹം തീവ്രഹിന്ദുത്വത്തിനെതിരെ വാചാലനായി. ഇതിന്‍റെ പേരില് കേരളത്തില് എത്തിയപ്പോഴടക്കം കയ്യേറ്റം നേരിടേണ്ടി വന്നു. സ്ത്രീവിമോചനത്തിനും, പെണ്‍ഭ്രൂണഹത്യക്കുമെതിരെ സ്വാമി അഗ്നിവേശ് ശബ്ദിച്ചു. അഴിമതിക്കെതിരെ കുരിശ് യുദ്ധം പ്രഖ്യാപിച്ച് അണ്ണാഹസാരെ തുടങ്ങിവച്ച ഇന്ത്യ എഗന്‍സ്റ്റ് കറപ്ഷന് പ്രസ്ഥാനത്തിന്‍റയും ഭാഗമായി.\nഗോത്രവര്‍ഗ വിഭാഗക്കാരുടെ ഭൂമി ഏറ്റെടുക്കുന്നതിന് എതിരായ പ്രതിഷേധത്തെ പിന്തുണച്ചതിന്റെ പേരില് 2018 ജൂലായിലാണ് ബിജെപി, യുവമോര്‍ച്ച പ്രവര്‍ത്തകരെന്ന് ആരോപിക്കപ്പെടുന്നവര് അദ്ദേഹത്തെ ക്രൂരമായി ഉപദ്രവിച്ചത്. ഏതാനും മാസങ്ങള്‍ക്കുശേഷം മുന് പ്രധാനമന്ത്രി അടല് ബിഹാരി വാജ്‌പേയിക്ക് അന്ത്യോപചാരം അര്‍പ്പിക്കാന് പോകവെ ഡല്‍ഹിയില്‍വച്ച് അദ്ദേഹം വീണ്ടും ആക്രമിക്കപ്പെട്ടിരുന്നു.